
JACQUES ATTALI (n. 1943), eseist, doctor în 
ştiinţe economice, a fost timp de zece ani con¬ 
silier al lui Franţois Mitterrand. Este fondatorul 
a patru instituţii internaţionale: Action Contre la 
Faim, Eureka, Positive Planet şi Banca Europeană 
pentru Reconstrucţie şi Dezvoltare. A fost inclus 
de Foreign Policy Magazine printre primii 100 de 
intelectuali publici ai lumii. Dintre numeroasele 
sale volume amintim Histoires de Valimentation, 
Meurtres, en toute intelligence , Diderot ou le 
bonheur de penser şi Prâsents parall&les. 


„Să nu cedăm în faţa vulgarei slă¬ 
biciuni de a huli sau dispreţui 
secolul în care trăim.” 

Victor Hugo 

„Tactica constă în a şti ce trebuie 
făcut cînd este ceva de făcut. Stra¬ 
tegia constă în a şti ce trebuie făcut 
cînd nu este nimic de făcut.” 


Savielly Tartakover 





Fiinţa omenească este incorigibilă. Cînd 
a depăşit o criză, fie ea personală sau colec¬ 
tivă, materială sau morală, cînd a trecut 
printr-o tragedie, oricît de dramatică va fi 
fost aceasta, cînd a învins o boală, cînd a 
trecut printr-un doliu sau peste o despăr¬ 
ţire, cînd a supravieţuit unui război, oricît 
de ucigător va fi fost acela, sau unei catas¬ 
trofe naturale, ea doreşte, de prea multe ori, 
să creadă că nici o altă dramă nu o va mai 
atinge vreodată, că nimic înspăimîntător, 
nici chiar neplăcut nu i se va mai întîmpla; 
şi, mai ales, nici un eveniment asemenea 
celui de care tocmai a scăpat sau pe care 
l-a suportat. Ea vrea să creadă că în faţa sa 
se întinde o eternitate fericită. îi îndepărtează 
din calea sa pe toţi cei care o avertizează 
că tot ce e mai rău se poate întîmpla şi că, 
dacă nu ia în serios această posibilitate, 
data viitoare nu va mai avea scăpare. 

Fără doar şi poate că este ceva specific 
omului: nu poate tolera ideea că el sau 

semenii lui vor face din nou aceleaşi greşeli. 
Nu-şi poate petrece timpul gîndindu-se că 
nişte catastrofe îl pot atinge, că este muri¬ 
tor şi că viaţa sa se va curma în curînd. 
Iar dacă se gîndeşte la toate acestea, de 
cele mai multe ori o face pentru a se resemna 
la gîndul că va suporta ceea ce pune în 
seama altora, în seama fatalităţii, destinu¬ 
lui sau Providenţei. 

Desigur că regulile comportă şi excepţii. 
Excepţii fără număr. Mulţi înfruntă cu curaj 
şi luciditate adversităţile, pentru că au tras 
învăţăminte din propriile experienţe sau din 
lecturi. Evocarea catastrofelor deja trăite, 
de ei sau de înaintaşii lor, le aminteşte necon- ] 
tenit că ele se mai pot repeta. Acţionează | 
în consecinţă, raţional, pentru ei înşişi şi j 
pentru cei apropiaţi, şi se apără. . 

Unii cad chiar în excesul opus şi văd 
răul peste tot, convinşi că atît ei, cît şi 
întreaga lume se îndreaptă, orice ar face, 
spre pierzanie. 

în general, optimismul este recomanda¬ 
bil din punct de vedere social. în majorita¬ 
tea societăţilor, nu este indicat să profeţeşti 
ceea ce este de rău augur. 

Dimpotrivă, totul este orînduit, chiar şi 
din punct de vedere politic, incit să fim încu¬ 
rajaţi să nu luăm în considerare pericolele; 

viitorului. Lucru de înţeles: este singura 
cale de a nu trăi în panică. 

Fără doar şi poate că este şi unul dintre 
principalele motoare ale Istoriei: găsirea 
modalităţilor de a se descotorosi de panică. 

Astăzi, mai mult ca niciodată, facem tot 
ce ne stă în puteri pentru a scăpa de ea. 
Prin supunerea împăcată la ceea ce ar fi o 
fatalitate sau prin speranţa într-o lume de 
dincolo mîntuitoare, într-un progres salva¬ 
tor sau chiar într-un om providenţial. Iar 
cei ce nu se mulţumesc cu aceste speranţe 
tratează panica ca pe o boală, pe care o Înde¬ 
părtează prin diverse terapii sau cu ajuto¬ 
rul unor substanţe chimice, mai mult sau 
mai puţin legale. 

Tbtuşi, negînd panica, evitînd să cîntă- 
rească riscurile, îndopîndu-se cu tranchili¬ 
zante pentru a deveni indiferent în mod 
artificial, omul pierde nenumărate şanse de 
a fi cu adevărat fericit: cum să trăieşti în 
plenitudine o viaţă împlinită dacă nu capeţi 
conştiinţa ineluctabilităţii morţii? Cum să 
supravieţuieşti unor pericole pe care refuzi 
să le vezi? Cum să înlături ameninţările 
pe care nu le înfrunţi la timp? 

Ceea ce este adevărat în cazul oamenilor 
este şi în cel al naţiunilor şi civilizaţiilor: 
de-a lungul istoriei, toate supraputerile au 
intrat, una după alta, în declin pentru că 

nu au vrut să conştientizeze riscurile la care 
se expuneau. Toate imperiile s-au prăbuşit, 
unul după altul, crezîndu-se de neînvins. 
Toate civilizaţiile au dispărut, una după alte, 
crezîndu-se nemuritoare. Iar astăzi, mai mult, 
specia umană în întregul ei este amenin¬ 
ţată, în chiar perioada în care puterea ei 
atinge apogeul şi cînd pare că îi merge mai 
bine ca oricînd. 

Semnele prevestitoare ale iminenţei aces¬ 
tor prăbuşiri se numesc „crize , momente 
paroxistice de aglomerare a contradicţii¬ 
lor. Ele pot îmbrăca nenumărate înfăţişări, 
toate determinate de acumularea contradic¬ 
ţiilor. în timpul acestor perioade de paro¬ 
xism, evoluţiile se accelerează, unele înspre 
tot ce e mai bun, altele înspre tot ce e mai 
rău. Momentele acestea sînt uneori atit de 
lungi, încît durează mai mult decît o viaţă 
de om: multe vieţi încep şi se încheie m 
timpul unei crize, fără să îi fi văzut vreodată 

sfîrşitul. . 

Iar cînd refuzi să vezi venirea acestor 

crize, cînd te iau prin surprindere, atunci 
ele sînt deosebit de violente. 

Aici nu va fi vorba decît despre crizele 
ce lovesc naţiunile, civilizaţiile şi omenirea; 
nu şi despre cele ce ne pot afecta vieţile 
personale, în afară de cazul cînd ele decurg 
din participarea noastră la viaţa sociala. 

în cele ce urmează va fi vorba în special 
despre soluţiile la care fiecare dintre noi 
trebuie să recurgă pentru a supravieţui unei 
crize societale, nu uneia personale. Chiar 
dacă, cum vom vedea, principiile ce se pot 
aplica sînt foarte similare. 

Crizele acestea pot îmbrăca opt forme: 
financiară, economică, socială, politică, geo¬ 
politică, ideologică, tehnologică şi ecologică. 

Astăzi, toate semnele indică iminenţa 
unei crize multiforme, ce are concomitent 
toate aceste înfăţişări. Toate semnele anunţă 
chiar posibilitatea unei dezordini extreme, 
a numeroase momente de panică, a barba¬ 
riei, a unei prăbuşiri a civilizaţiilor noastre. 

Şi totuşi, omenirea face totul ca să nu vadă 
semnele acestor pericole. Iar cînd le vede, 
procedează, pentru a le întîrzia iminenţa, la 
nenumărate manevre de amînare: mai mulţi 
bani, creşterea datoriei, mai multe tergiver¬ 
sări, mai multe divertismente, discursuri şi 
promisiuni. Cu speranţa că progresul tehnic, 
sau „alţii”, sau creşterea economică, sau 
Providenţa, sau ideologia, sau eliminarea 
ţapilor ispăşitori vor rezolva situaţia. 

Şi totuşi, nimic nu este mai păgubitor decît 
să aşteptăm de la alţii rezolvarea probleme¬ 
lor noastre. Este certitudinea dezastrului: 
crizele nerezolvate la timp, cu luciditate, 
de cei direct ameninţaţi sfîrşesc prin a se 

transforma într-un tsunami atît de puter¬ 
nic, încît nimic nu le mai poate opri. Iar I 
de supravieţuit, nu au supravieţuit decît | 
societăţile care nu s-au mulţumit cu senti- | 
mentul că ar fi de neînvins sau cu aştep¬ 
tarea unui salvator; adică societăţile care 
au vrut să se pregătească pentru a face 
faţă provocărilor viitorului, care au acceptat 
să convieţuiască cu o oarecare paranoia, 
să-şi poarte singure de grijă şi să înfrunte 
o anumită doză de panică cu braţele des¬ 
chise. 

* * * 

Cum stau lucrurile în prezent? Ce s-ar 
putea întîmpla şi cînd? Vom mai putea să 
evităm noi crize sau să ne apărăm de ele? 

La nivel individual? Colectiv? 

O dată mai mult, ca de multe alte ori 
în trecut, fiecare dintre noi, indiferent unde 
s-ar afla pe planeta noastră, simte foarte 
bine că trăim un fel de pre-război, de mare 
fractură, un fel de răsturnare ecologică, 
financiară, economică, politică, geopolitică, 
tehnologică, culturală, filosofică, ideologică; 
şi că recurgerea la tergiversări nu va mai fi 
mult timp posibilă. Tot acum, toate instru¬ 
mentele de care dispunem pentru a măsura, 
a face previziuni, a ţine sub control sînt 
pulverizate: imponderabilul dizolvă legile 

pieţei; natura preia controlul; trecutul şi 
viitorul se răzbună asupra prezentului. 

Dat fiind că am anunţat adesea toate 
acestea, aş putea să obosesc şi să nu le mai 
repet. Cititorii mei ar putea chiar să creadă 
că pronosticurile mele sînt eronate, de vreme 
ce catastrofele temute nu s-au petrecut 
încă. Totuşi, dacă-şi vor da osteneala să 
mă citească şi să mă recitească, vor vedea 
că destule evoluţii pe care, laolaltă cu alţii, 
le-am prezis s-au produs. 

într-adevăr, am vorbit deja de nenumă¬ 
rate ori despre toate acestea, mai ales în 
t UAnti-âconomique , Les Trois Mondes, Une 
j brăve histoire de Vavenir , Survivre aux crises , 
| Tous ruinis dans dix ans ? şi Vivement aprăs- 
I demainI 1 . Şi, fără îndoială, trebuie să îmi 
| cer iertare pentru că nu am fost în stare 
| să conving, de mai bine de treizeci de ani, 
| determinînd ieşirea din economia energiei, 
| refuzul reificării speciei umane şi trans- 
I formării tuturor relaţiilor sociale într-o 
| marfă. Dacă vorbesc din nou despre toate 
| acestea, o fac pentru că evenimentele se 


1. Dintre aceste lucrări, a apărut în traducere 
românească: Jacques Attali, Scurtă istorie a 
viitorului , traducere din limba franceză de 
Mihai Ungurean, Editura Polirom, Iaşi, 2007, 
2016 (n.tr.). 

precipită, ameninţările se acutizează, capătă 
o nouă întorsătură şi pentru că este groaz¬ 
nic să nu fii ascultat. Cu atît mai mult cînd, 
la modul ironic, multă lume îmi atribuie o 
putere de care nu dispun. 

Astăzi, chiar dacă multe lucruri merg 
mult mai bine ca odinioară într-un număr 
mare de domenii - nu doar cel economic şi 
social -, situaţia se înrăutăţeşte, chiar şi 
comparativ cu criza precedentă, Cea finan¬ 
ciară, din 2007 . Şi, repet, de atunci încoace 
nu a avut loc decît amînarea scadenţelor 
de orice fel: cea financiară prin datorie, 
cea economică prin şomaj, cea socială prin 
inegalităţi, cea politică prin populism, cea 
geopolitică prin înfruntările iminente, cea 
tehnologică prin inteligenţa artificială, cea 
ecologică prin încălzirea climatică, cea ideo¬ 
logică prin contestarea democraţiei şi ampli¬ 
ficarea fundamentalismelor de tot felul. 

Dacă nu se face nimic pentru a fi con¬ 
trolate aceste probleme, victimele zgudui¬ 
rilor viitoare vor fi, o dată mai mult, mai 
ales cei mai săraci şi cei mai neajutoraţi, 
în timp ce cei mai bogaţi, cei mai puternici, 
cei care ştiu, iniţiaţii vor reuşi, măcar provi¬ 
zoriu, să o scoată la capăt. Ba chiar vor 
profita de pe urma nebuniei lumii, fie şi cu 
preţul înrăutăţirii situaţiei celorlalţi. 


Cum să ne apărăm de crizele următoare 


15 


Vom vedea atunci - vedem deja - cum 
vor înflori din nou „elogiile barbariei” cu 
care se hrănea elita intelectuală în peri¬ 
oada interbelică. Vom vedea atunci - vedem 
deja - cum nihilismul îşi ia revanşa asupra 
egoismului, dictatura asupra democraţiei. 

Obiectul acestei cărţi este să vină în 
ajutorul fiecăruia - indiferent de nivelul 
cunoştinţelor, averii, puterii, relaţiilor - pen¬ 
tru a înfrunta cu luciditate marile scadenţe 
politice, ecologice, economice, financiare, 
sociale, geopolitice, tehnologice, ideologice 
de mîine şi pentru a profita la maximum 
de ele. 

Pentru că este posibil să ne protejăm 
împotriva următoarelor crize, să ne prote¬ 
jăm de consecinţele lor cele mai dăunătoare 
şi chiar, modificînd modelul nostru de dez¬ 
voltare, să profităm de partea lui cea mai 
bună, pentru a permite umanităţii să con¬ 
tinue să trăiască pe această planetă. Ca să 
reuşim, nu va fi destul să ne închidem după 
eîteva ziduri înşelătoare: nici protecţionis- 
mul, nici xenofobia nu vor apăra pe nimeni 
de o criză financiară sau de o pierdere a 
libertăţii şi, cu atît mai puţin, de încălzirea 
climatică. 

Dimpotrivă, trebuie să facem neîntîrziat 
efortul de a înţelege cum stăm, fără să ne 
mulţumim cu fraze găunoase sau cu invective. 

Consider că este de la sine înţeles că nu 
putem vorbi serios despre soarta şi destinul 
femeilor şi bărbaţilor, naturii şi planetei, 
dreptăţii şi libertăţii în lipsa unei înţelegeri 
în profunzime a realităţilor economice şi 
sociale, ştiinţifice şi tehnice; ceea ce implică 
analiza faptelor şi a statisticilor, cel puţin 
în egală măsură cu cea a ideologiilor şi a 
sistemelor politice, care depind de aceasta 
în foarte mare măsură. 

Veţi înţelege atunci că nu vom putea 
rezolva, aici şi acum, gravele dificultăţi ale 
lumii de astăzi decît slujind interesul gene¬ 
raţiilor viitoare. Pentru că - iar acesta este 
un fapt esenţial - prezentul nu este altceva 
decît materializarea efemeră a viitorului. 

Pentru a acţiona în interesul celor în 
viaţă trebuie mai întîi de toate să ne îngri¬ 
jim de cei ce vor trăi mîine. Acesta este 
secretul ţinerii sub control a tuturor crize¬ 
lor viitoare. 


| Capitolul 1 

De ce ne-am îngrijora? 

Totul merge foarte bine! 

i 

| „Totul merge foarte bine”, spun ei, „nu 
| îngrijoraţi, lumea se îndreaptă spre tot 
î ce e mai bun — Aşa sună discursul elitelor 
| dominante, care se întrec în promisiuni 
| făcute alegătorilor, acţionarilor, salariaţilor, 

[■ cons umatorilor de astăzi şi de mîine. Băn- 
[ cile centrale dau astfel publicităţii mesaje 
i semne Şi optimiste, promiţînd o creştere 
durabilă, fără şomaj şi fără inflaţie; iar 
! guvernele preiau mesajele lor liniştitoare 
| pentru a-i convinge pe cei cu opinii tot mai 
t sceptice. 

| Se înmulţesc cărţile care explică de ce 
I trebuie să fim încrezători în viitor. Unul 
I dintre principalii oameni de afaceri şi mecena 
j âl lumii, Bill Gates, tocmai a recomandat 
una, deosebit de lămuritoare, a unui anume 
| Hans Rosling, intitulată Factfulness (şi 
parţial subtitrată în mod explicit: Şi de ce 

lucrurile stau mai bine decît credeţi 1 ), care 
se străduie să explice de ce ne-am înşela 
concentrîndu-ne asupra ştirilor proaste. 

De fapt, motivele obiective de a fi opti¬ 
mişti sînt numeroase şi merită amintite. 

Segmentul populaţiei mondiale aflate în 
situaţie de sărăcie extremă (adică trăind 
cu mai puţin de 1,90 de dolari pe zi, con¬ 
form definiţiei date de Banca Mondială) 
nu a fost nicicînd atît de redus; chiar s-a 
micşorat de 2,5 ori de-a lungul ultimelor 
trei decenii şi nu mai cuprinde decît 700 de 
milioane de persoane faţă de 1,9 miliarde 
în 1981. 


1. Lucrarea, semnată de Hans Rosling împreună 
cu Ola Rosling şi Anna Rosling Ronnlund 
şi publicată sub titlul original Factfulness. 
Ten Reasons We’re Wrong About the World - 
and Why Things Are Better Than You Think 
(Flatiron Books, New York, 2018), a apărut în 
traducere românească sub titlul Factfulness. 
Zece motive pentru care interpretăm greşit lumea 
şi de ce lucrurile stau mai bine decît crezi , 
traducere în limba română de Dana Gheorghe, 
Editura Publica, Bucureşti, 2018. Ediţia fran¬ 
ceză este însă intitulată Factfulness. Pourquoi 
le monde va mieux que vous ne le pensez , 
traducere în limba franceză de Pierre Vesperini, 
cu o prefaţă de Dominique Seux, Flammarion, 
Paris, 2019 (n.tr.). 

Speranţa de viaţă este mai mare decît 
I oricînd; a trecut, în medie mondială, de la 
f 47 de ani în 1950 la 72 de ani în 2018. 

Rata mortalităţii infantile a scăzut de la 
| 15% la 3% în aceeaşi perioadă; malaria 

i practic a dispărut; Ebola este sub control; 
| decesele provocate de SIDA au scăzut prac¬ 
tic la jumătate din 2005 încoace. Mai bine 
\ de 80% dintr e copiii în vîrstă de un an au 
f acces la vaccinuri; în 2018, 21,7 milioane 
| de indivizi au avut acces la tratamente 
\ an tiretrovirale, adică de trei ori mai mulţi 
l dec ^ fr* 2010. De-a lungul ultimilor douăzeci 
| V cinci de an L procentul persoanelor depen- 
| dente de sistemele de asanare periculoase 
; Pentru sănătate a trecut de la 57% la 33% 

• din populaţia mondială. 

Numărul de copii raportat la o femeie 
| scade aproape peste tot: în Iran, a trecut 
de la peste şase in 1984 la mai puţin de 
. ^ re i la finele anilor 1990 şi la doi în prezent. 

\ î n Africa Subsahariană, unde este încă 
| foarte ridicat, a trecut de la 5,1 în 2005 
I la 4,7 în 2015. Doar Europa face excepţie, 

| trecînd de la 1,4 în 2000 la 1,6 în 2015. 

! Aproximativ 300 de milioane de femei din 
f cele m ai sărace şaizeci şi nouă de ţări au 
i recurs la o formă de contracepţie în 2016, 

| ceea ce înseamnă o creştere de 30 de mili- 
f o ane comparativ cu 2012. Tbt mai multe 

persoane sînt acoperite de o asigurare pentru f 
riscurile principale, în special privind sănă¬ 
tatea. Rwanda, de pildă, a reuşit să creeze 
o asigurare sanitară universală, care aco- | 
peră 98% din populaţie. 

Nivelul educaţiei mondiale creşte şi el: 
procentul alfabetizării persoanelor care au * 
mai mult de 15 ani era de 86% în 2016, ,■ 

faţă de 70% în 1980. între 2000 şi 2015, I 
rata şcolarizării a trecut de la 84% la 90% 1 
în învăţămîntul primar şi de la 55% la 65% | 
în învăţămîntul liceal. § 

Creşterea economică mondială a atins | 
astăzi cel mai înalt nivel şi pare stabilă; | 
capitaluri gigantice sînt disponibile; ratele | 
dobînzilor sînt foarte mici, ceea ce reduce | 
mult costul dobînzilor aferente datoriilor. f 
Producţia alimentară pe cap de locuitor f 
a crescut masiv în ultimii treizeci de ani; f 
stocurile mondiale de grîu cresc continuu f 
din 2013 şi probabil că au atins la sfârşitul f 
anului 2018 nivelul record de 258 de mili- [ 
oane de tone. I 

fc 

Progresul tehnic îndeplineşte multe din- | 
tre promisiunile făcute în materie de sănă¬ 
tate, oraşe inteligente, acces la cunoaştere, l 
transporturi, economie de energie, energii I 
regenerabile, realitate virtuală, biotehnolo- | 
gii, nanotehnologii, cu nenumărate aplicaţii f 
în domeniul construcţiilor, transporturilor, |' 

sănătăţii, divertismentului, informaţiei şi 
în nenumărate alte domenii. 

în fine, se pare că nu ducem lipsă de 
materii prime (biomasă, minerale industri¬ 
ale, minereuri metalice, resurse energetice 
fosile etc.). Iar rezervele cresc: în timp ce 
în 1950 rezervele de cupru erau puţin sub 
100 Mt, ele au atins astăzi cifra de 720 Mt. 
La fel stau lucrurile şi în privinţa petro¬ 
lului, precum şi în cazul majorităţii celor¬ 
lalte materii prime. 

Se pare că şi puterile actuale dispun de 
mijloacele necesare evitării declinului: Statele 
Unite continuă să fie o supraputere pe care 
nimic nu pare că ar putea să o clatine. Ele 
încă dispun - şi încă de departe - de cel 
mai mare buget militar mondial, de prin¬ 
cipala marină şi principala aviaţie de pe 
planetă; şi au lansat chiar de curînd un 
program militar spaţial de foarte mare 
amploare. Dispun încă, pe termen lung, de 
prima armată din lume, de o economie în 
puternică creştere, iar industriile lor ale 
imaginii impun întregii planete un model 
cultural care înlesneşte vînzarea produselor 
şi consolidarea puterii lor. Din 2009, venitul 
pe cap de locuitor creşte continuu. îndatora¬ 
rea imobiliară a americanilor este mult mai 
sănătoasă decît înainte de criza din 2007. 

Adăpostesc încă, în mod durabil, cele mai I; 
mari întreprinderi mondiale, cele mai înalte f 
tehnologii; dispun în special de capacitatea ' 
de control asupra datelor consumatorilor, I 
inteligenţei artificiale, nanotehnologiilor, I 
biotehnologiilor şi neuroştiinţelor. în fine, ţ 
politica fiscală a preşedintelui Trump oferă | 
întreprinderilor americane şi mai multe posi¬ 
bilităţi de creştere economică şi de investiţii, ţ; 
în timp ce politica lui protecţionistă le | 
ocroteşte. | 

în Asia, care va produce în 2050 mai bine ? 
de jumătate din PIB-ul mondial, aproape | 
nimeni nu vorbeşte despre vreun pericol f 
de criză şi toată lumea vede secolul XXI ca | 
pe cel al triumfului respectivului continent, ţ: 
Din 2008 încoace, China este la originea * 
unei treimi din creşterea economică mon- § 
dială. Este pe cale de a deveni o putere | 
militară de nivel foarte înalt. Yuanul este ^ 
moneda de referinţă a regiunii. Crizele ce se I 
anunţau par a fî înlăturate: deşi au exis- | 
tat multe temeri privind explozia datoriei 
publice chineze, ea pare acum sub control; | 
tot astfel, datoria sectorului privat nefinan¬ 
ciar este şi ea sub control, deşi i se prezicea 
explozia. Marile întreprinderi chineze riva- I 
lizează cu concurentele lor americane din I 
domeniul inteligenţei artificiale şi al corner- I 
ţului electronic. Concomitent, programul I 

Noilor Drumuri ale Mătăsii, care urmăreşte 
integrarea Chinei în economia mondială, 
este de douăzeci de ori mai important decît 
a fost, la vremea sa, planul Marshall pen¬ 
tru Europa; acesta cuprinde mai mult de 
şaizeci şi cinci de ţări, din Rusia pînă în 
Singapore, din Malaysia pînă în India, din 
Israel şi din Golf pînă în întreaga Africă. 

India intră în competiţie şi ar putea deveni 
nu doar cea mai populată naţiune din lume, 
ci şi o foarte puternică putere economică 
mondială. Am putea adăuga pronosticuri 
extrem de optimiste cu privire la Vietnam, 
Indonezia, Malaysia, Australia, Rusia. Iar 
acolo unde redistribuirea şi grija pentru edu¬ 
caţie sînt importante, precum în Singapore 
sau în Bhutan, inegalităţile încep să se 
reducă. 

Nu altceva am putea spune despre Africa, 
imensă promisiune a viitorului. în 2050, 
PIB-ul ei îl va depăşi pe cel al Europei; la 
acea dată, trei ţări africane vor face parte 
din topul 30 al economiilor mondiale: Nigeria 
(locul 14), Egiptul (locul 15) şi Africa de 
Sud (locul 27). 1,4 miliarde de africani vor 
fi atins nivelul veniturilor claselor de mijloc 
sau superioare; şi mai bine de 60% din 
populaţia continentului va fi urbană, ali- 
mentînd astfel importante oportunităţi de 
dezvoltare socială şi economică. Vor trebui 

dezvoltate uriaşe infrastructuri în materie ţ 
de energie, transporturi, canalizare, porturi, }; 
salubnzare. Unele întreprinderi sînt pe cale f 
de a deveni lideri mondiali. Au apărut deja k 
inovaţii de o importanţă majoră, precum 1 
plata cu cârdul şi multe altele în domeniul î' 
agricol şi al serviciilor. | 

a * n fme > Europa nu stă atît de prost pe f" 
cit se spune: Uniunea Europeană înseamnă I 
510 milioane de cetăţeni reuniţi într-un f 
spaţiu democratic reprezentînd un sfert din f 
PIB-ul mondial, într-o societate prosperă, 
stabilă şi pacifică, în care numeroase ţări 
învecinate visează să intre. împotriva tutu¬ 
ror pronosticurilor, moneda euro continuă să 
existe şi este o monedă solidă şi invidiată, ţ 
Banca Centrală Europeană a făcut mari \ 
progrese în ce priveşte analiza crizelor finan- \ 
ciare şi a mijloacelor de limitare a impac- [ 
tului lor; a multiplicat instrumentele de ! 
control, iar băncile comerciale europene sînt î 
mai solide decît pînă acum. în fine, Uniunea f 
Europeană a început să îşi reducă depen- |. 
denţa faţă de sursele externe de energie şi | 
înaintează pe calea unei integrări mai mari I 
a mijloacelor sale de apărare. i 

La rîndul ei, guvernarea mondială înre- f 
gistrează progrese: Europa şi Japonia au I 
semnat în iulie 2018 un acord privind zona ! 
de liber schimb, acoperind aproape o treime f 

I 

din produsul intern brut mondial şi mai 
bine de 600 de milioane de locuitori. Nume¬ 
roase alte acorduri multilaterale au fost 
încheiate, în special în jurul OCDE, pe 
terenul fiscalităţii internaţionale. Creşterea 
capitalului Băncii Mondiale a putut fi înde¬ 
plinită fără dificultate. Unele probleme ecolo¬ 
gice planetare au fost rezolvate: gaura din 
stratul de ozon s-a micşorat; în Belize, a 
doua cea mai mare barieră de corali din 
lume nu se mai află în pericol; acordul de 
la Paris, ratificat de o sută şaizeci şi opt 
de ţări, primul acord universal constrîngă- 
tor din punct de vedere juridic în ce priveşte 
clima, constituie o cotitură esenţială în lupta 
împotriva încălzirii climatice. 

Peste tot, violenţa este în scădere; atît 
violenţa domestică, cît şi violenţa urbană; 
scade, în ciuda aparenţelor, numărul răz¬ 
boaielor şi al actelor de terorism. în Anglia, 
s-a trecut de la o rată a omuciderilor anu¬ 
ale de 100 la 100.000 de indivizi în secolul 
al XlV-lea la 1 în 2018, adică 0,7% din numă¬ 
rul deceselor anuale. Începînd din 1989, media 
numărului de victime ucise în conflicte în 
lume se ridică la 0,5% la 100.000 de comba¬ 
tanţi, adică 0,21% din cifra tuturor deceselor 
anuale. Catastrofele naturale nu reprezintă 
decît 0,01% din cifra tuturor deceselor anu¬ 
ale; terorismul, 0,05%, prăbuşirile avioa¬ 
nelor, 0,01%; iar accidentele nucleare, 0%. 

Multe dictaturi s-au prăbuşit în America 
Latină, în Africa sau în Asia în ultimii 
treizeci de ani. Printre ele, republicile comu¬ 
niste din fosta Uniune Sovietică, Regimul | 
Apartheid din Africa de Sud, dictaturile j 
argentiniană, braziliană, nigeriană, indone- | 
ziană, irakiană, afgană, pakistaneză, keni- f 
ană, liberiană şi multe altele. [ 

în plus, peste tot înfloreşte dorinţa altruis- l 
mului şi pozitivităţii; numeroşi tineri, mai I 
mulţi ca oricînd, se angajează în acţiuni în | 
slujba altora, fără să încerce să obţină vreun | 
profit; unele întreprinderi se culpabilizează, I 
cu mai multă sau mai puţină onestitate, [ 
pentru că produsele lor nu sînt etice sau 
fabricate în spiritul eticii. 

In fine, nu ne-am putea oare linişti, dacă 
ne temem totuşi de izbucnirea unor noi crize, |f 
observîndu-le pe cele din trecut? Nu au fost | 
ele oare învinse, rînd pe rînd, prin progrese 1 
tehnice fabuloase sau prin dezvoltarea unor I 
noi instrumente de politică economică şi | 
socială? Iar noi progrese tehnice, şi mai fabu- I 
loase, nu sînt oare anticipabile în viitor? f 

Una peste alta, catastrofiştii se înşală | 
oare cu desăvîrşire? Să fie oare optimismul | 
de rigoare? Progresul reprezintă oare viito- \ 
rul umanităţii? Barbaria să fie oare defi- | 
nitiv evacuată înspre mlaştinile Istoriei? | 

Vom vedea oare cum creşterea economică 
va continua la infinit? Pacea universală 
şi eternă se ascunde oare la colţul străzii? 
Clima se va stabiliza oare pentru binele 
tuturor? 

în unele ţări, în unele sfere ale socie¬ 
tăţii, astfel de întrebări nu se pun. Cine 
vorbeşte despre şomaj în Quebec? Despre 
dificultăţile sistemului de învăţămînt în 
Finlanda? Despre pericolele recesiunii în 
Singapore? Despre problemele ecologice în 
Costa Rica? 

Optimismul acesta există şi este expri¬ 
mat aproape oriunde. De către cei bogaţi, 
desigur. Şi de cei care văd lumea din labo¬ 
ratoarele şi startup-urile lor. îl regăsim cu 
precădere în Statele Unite, în Silicon Valley, 
în India, în China şi chiar în Europa, prin¬ 
tre adepţii unei noi religii, cea a tehnologiei 
triumfătoare şi a startup-urilor promiţătoare. 
El este exprimat într-un număr incredibil 
de ziare, reviste, cărţi, conferinţe, dezbateri 
ce alcătuiesc o ideologie liniştitoare, plane¬ 
tară şi, în acelaşi timp, arogantă. 

Şi totuşi, chiar şi în aceste sfere, încep 
să se facă auzite primele voci critice sau, 
în orice caz, îngrijorate: ele ştiu - şi nu sînt 
singure - că nici un copac nu creşte pînă 
la cer, că promisiunile lor sînt imposibil 

de respectat, că noi crize, noi izbucniri de 
violenţă vor ameninţa. Ameninţă deja. Că | 
o gravă criză climatică nu mai poate fi f 
practic evitată. I 


Capitolul 2 
Nebunia lumii 

In ciuda celor spuse mai sus, ar trebui 
\ sâ fii orb pentru a nu vedea tot ceea ce, în 
giganticele răsturnări aflate în curs de des¬ 
făşurare, reprezintă ameninţări, imediate 
I sau P e termen mai lung, pentru fiecare dintre 
n °i 5 pentru ţările noastre, pentru natură, 
I pentru omenire. Dar şi pentru a nu lua act 
f. de incredibila lipsă de pregătire mentală, 
culturală, geopolitică, politică a întreprin¬ 
derilor şi politicienilor ce se confruntă cu 
aceste provocări. 

| Mai întîi de toate, optimismul însuşi este 
f totdeauna problematic. „Paradoxul liniştii” 1 , 


| -_ 

1. Hyman Minsky vorbeşte adesea despre tran - 
quility, termen ce trebuie luat, cum arată şi 
autorul în mai multe rînduri, în cărţile sale, 
în sensul de stability, cf. Hyman Minsky, Can 
„It Happen Again ? Essays on Instability and 
Finance, Routledge Classics, New York, 1982, 
I 2016. Dacă Minsky vorbeşte constant despre 

frumoasa formulă a lui Hyman Minsky, marele 
economist american pe nedrept neglijat, 
explică cum crizele îşi găsesc foarte des 
originea într-un climat unde, ca astăzi, un 
ansamblu de indicatori incită la optimism; 
şi, în consecinţă, unde nimeni nu face nimic 
pentru a se pregăti să înţeleagă, să prevadă, 
să înfrunte sau să deturneze ameninţările 
lumii, pe care mulţi alţi indicatori le anti¬ 
cipează totuşi. 


tranquility (este cunoscută şi formula sa, 
celebră, stability is destabilizing ), în schimb, 
sintagma „paradoxul liniştii” ( paradox of 
tranquility) i se datorează, de fapt, lui Marc 
Lavoie, care, preluînd ideile lui Minsky şi 
sintetizîndu-le, le-a „retradus” în acest mod, 
cf. Encyclopedia of Political Economy , voi. 2, 
ed. Phillip Anthony O’Hara, Routledge, 
London & New York, 1999, 2001, p. 832, şi 
Marc Lavoie, „Minsky’s Law or the Theorem 
of Systemic Financial Fragility”, Studi 
Economici , voi. 29, nr. 41, 1986, pp. 3-28. Cf 
şi Hyman Minsky, „The Financial Instability 
Hypothesis: An Interpretation of Keynes 
and an Alternative to «Standard» Theory”, 
Nebraska Journal of Economics and Business, 
voi. 16, nr. 1, pp. 5-16, 1977, şi Marc Lavoie, 
Post-Keynesian Economics: New Foundations , 
Edward Elgar Publishing, Massachusetts, 
2014 (n.tr.). 


I De fapt, în multe domenii, oamenii se 
I află exact în situaţia unui refuz de a accepta 
I dramele trecutului, prezentului şi viitorului. 

1 De pildă, unii contestă că Shoah a existat; 

sau refuză să accepte că milioane de oameni 
! mor şi astăzi de foame; sau neagă pericolele 
ţ climatice. 

I Există două feluri de pericole ale viito¬ 
rului: unele sînt identificate ca fiind posi¬ 
bile, şi doar ocurenţa lor este nesigură şi 
I imprevizibilă (precum prăbuşirea unui pod 
v aflat într-o stare proastă, un şoc financiar, 
b o foamete, o penurie de materii prime, un 
| război mondial sau schimbarea climatică); 

| sînt aşa-numitele evenimente „cunoscute- 
necunoscute”. Altele nu sînt clar identificate, 

" iar ocurenţa lor este şi ea imprevizibilă. 

Sînt numite „necunoscute-necunoscute” (de 
I pildă, o pandemie mondială a unei boli rare 
ori necunoscute sau o coliziune cu un meteo¬ 
rit sau orice alt fenomen la care nici măcar 
nu ne-am gîndit şi care ar putea provoca 
imense tragedii). 

Să ne concentrăm în cele ce urmează 
| asupra pericolelor „cunoscute-necunoscute”. 
Ele sînt destul de numeroase ca să merite 
să ne oprim asupra lor. Şi ele dezvăluie 
ceva asemănător unui început de dereglare, 
i unei nebunii a lumii. 

Bogăţiile sînt din ce în ce 
mai concentrate 

Capitalismul modera (şi el este astăzi pre¬ 
zent la nivel planetar) provoacă, în absenţa 
unui proces eficient şi global de redistri¬ 
buire, o formidabilă concentrare a bogăţiei. 
Cei mai bogaţi nu mai sînt, ca în trecut, doar 
deţinătorii rentelor funciare, ci şi finan¬ 
ţatorii, întreprinzătorii, inovatorii, artiştii 
şi alţi actori ai lumii divertismentului. Mai 
exact, este vorba de cei iniţiaţi şi de cei ce 
gravitează în jurul lor. 

Fără să ne înecăm în cifre, iată faptele; 
ele sînt copleşitoare: 1% din cei mai bogaţi 
oameni ai lumii au perceput 21% din veni¬ 
tul mondial în 2016, faţă de 16% în 1980. 
Veniturile celor mai bogaţi 0,001% au cres¬ 
cut cu 250% între 1982 şi 2016. Numai în 
ţările membre ale OCDE, venitul mediu al 
celor mai bogaţi 10% este astăzi de zece ori 
superior venitului mediu al celor mai săraci 
10%. în Orientul Mijlociu, cei mai bogaţi 
10% acaparează aproape două treimi din 
venitul naţional. în China, percentila supe¬ 
rioară deţinea, în 2018, 30% din patrimoniu, 
faţă de 15% în 1995. în Rusia, cei mai avuţi 
1% deţin 43% din patrimoniu, faţă de 22% 
în 1995. 


Nebunia lumii 

Depunătorii şi, mai ales, cei care, iniţiaţi, 
au ştiut să-şi plaseze banii la Bursă sau 
au recurs la consilierea fondurilor de inves¬ 
tiţii utilizând modele sofisticate au asistat 
la multiplicarea patrimoniului lor de zece 
ori şi chiar de o sută sau de o mie de ori 
în ultimii zece ani. 

în 2017,500 de miliardari posedau 5.300 de 
miliarde de dolari, faţă de 4.400 de mili¬ 
arde de dolari la finele anului 2016. Averea 
unuia dintre ei, Jeff Bezos, a trecut de la 
32 de miliarde de dolari în 2014 la 150 de 
miliarde de dolari în 2018. Yang Huiyan, 
acţionar majoritar al grupului chinez speci¬ 
alizat în afaceri imobiliare Country Garden 
Holdings, a asistat la creşterea averii sale, 
la Bursă, cu 6,1 miliarde de dolari, într-o 
singură săptămînă. 

Unii finanţatori au geniul să profite, 
pentru a face avere, de pe urma ecarturilor 
de valoare, pe o perioadă foarte scurtă, ale 
unui titlu sau chiar a unui pariu pe creşte¬ 
rea sau scăderea valorii unei acţiuni sau a 
unei strategii complexe de investiţii. 

Sărăcia extremă (mai puţin de 1,9 dolari 
pe persoană) atinge aproape 2% din popu¬ 
laţie în Statele Unite, mai mult de 20% în 
India, 53% în Nigeria şi 75% în Madagascar. 
Aproape 10% din copiii din lume continuă 
să muncească ilegal. Procentul populaţiei 

care suferă de foame continuă să fie de 11,7% ; 
în Asia, de 20% în Africa (în Africa Orientală, i 
33,9%) şi de doar 6,6% în America Latină £ 
şi în Caraibe. între 2016 şi 2017 sărăcia | 
extremă a crescut: încă 38 de milioane de * 
persoane suferă de foame, în mare parte 
din cauza conflictelor şi a diferitelor şocuri | 
climatice. Foametea lovit unele regiuni din f 
Sudanul de Sud şi a atins nord-estul Nigeriei, | 
Somaliei şi Yemenului. f; 

Sărăcia relativă (care corespunde unor J 
venituri cu 60% inferioare faţă de venitul " 
mediu) atinge 22% din locuitorii ţărilor dez- ? 
voltate, dintre care 17% în Europa şi 14% < 
în Franţa. Dacă o măsurăm şi în ţările ' 
nedezvoltate, ajungem să afirmăm că mai t 
bine de 2,5 miliarde de indivizi trăiesc fie ţ 
sub pragul internaţional al sărăciei extreme, 
fie sub un prag de sărăcie relativă carac- r 
teristic fiecărei ţări în parte. 

Lucrurile sînt şi mai clare în materie de ? 
educaţie: chiar dacă au avut loc progrese f 
din anii 2000 încoace, mulţi copii continuă | 
să nu meargă la şcoală. Conform Naţiunilor | 
Unite, în 40 din 93 de ţări examinate, mai 
puţin de 50% dintre copiii cei mai săraci | 
merg la şcoala primară. în 57 de ţări din f 
127 studiate, mai bine de 50% dintre tineri f 
nu au încheiat studiile liceale. în Africa | 
Subsahariană, 60% dintre cei mai săraci î 

tineri cu vîrsta cuprinsă între 20 şi 24 de 
ani au fost şcolarizaţi mai puţin de patru 
ani. Şi încă ar mai trebui analizat ce vor 
fi putut să înveţe în acele şcoli supraîn¬ 
cărcate, cu profesori prost pregătiţi şi f&ră 
materiale didactice. Tot astfel, formarea 
permanentă este rezervată celor mai bogaţi: 
în chiar interiorul OCDE, 60% dintre cei 
mai calificaţi pot beneficia de o formare 
profesională în timp ce, pentru cei mai puţin 
calificaţi, cel mai bun procent este obţinut 
de Suedia, cu doar 20%. 

Clasele de mijloc sînt astfel afectate, pro¬ 
letarizate de muncă, pauperizate de preţul 
locuinţelor: în cazul lor, nu se pune pro¬ 
blema cumpărării unui apartament într-un 
cartier dintr-un oraş mare, oriunde în lume. 

Infrastructurile nu mai 
sînt întreţinute 

Infrastructurile sînt tot mai puţin întreţi¬ 
nute. Din lipsă de mijloace, este prelungită 
exagerat durata de viaţă a podurilor, dru¬ 
murilor, centralelor nucleare, barajelor. 

Nu se construiesc destule uzine de desa¬ 
linizare şi de epurare a apei. Conductele 
nu sînt suficient de bine întreţinute. 

în Statele Unite, la un total de 600.000 de 
poduri rutiere, 217.000 sînt recenzate ca 
fiind deficiente. Dintre ele, 60.000 prezintă 
un pericol structural. Faptul a avut deja 
consecinţe dramatice: mai multe catastrofe 
feroviare (opt morţi şi două sute de răniţi 
în Philadelphia, în mai 2015; un mort şi o 
sută paisprezece răniţi la Hoboken, New 
Jersey, în septembrie 2016) şi prăbuşirea 
unui pod, la Minneapolis, în 2007. Numai 
pe reţeaua feroviară gestionată de Amtrak 1 , 
s-au produs 178 de deraieri între 2000 şi 
2016, dintre care 73 ar fi legate de starea 
şinelor. 

în Franţa, din cele 12.000 de poduri ale 
reţelei rutiere naţionale, 4.000 ar avea nevoie 
de renovări (30%); iar 7% (dintre poduri şi 
tuneluri) prezintă un pericol de prăbuşire, 
în Germania, se consideră că 2.500 de poduri 
rutiere comportă „insuficienţe”. 

în alte regiuni ale Europei, numeroase 
infrastructuri, prost întreţinute, încep să 
dea semne de slăbiciune. Astfel, tragedia 
de la Genova, din august 2018, constituie un 
simbol exemplar privind prioritatea acordată 


1. Amtrak (National Railroad Passenger Corpo¬ 
ration) este o companie de cale ferată ame¬ 
ricană, controlată în întregime de Guvernul 
Statelor Unite (n.tr.). 

| fluxului (circulaţiei) faţă de stocuri (viaduc- 
| tul ce permite circulaţia fluxului). 

| Şomajul nu scade 

în ţările unde este măsurată rata şomaju¬ 
lui, în special în Europa, acesta continuă 
j să fie adesea superior nivelului de dinainte 
: de precedenta criză din 2007, în special în 
| cazul tinerilor; în Spania şi în Italia, el 
? depăşeşte o treime în cadrul acestor clase 
p de vîrstă. în unele cartiere din oraşele 
| acestor ţări, mai bine de jumătate dintre 
\ tineri rămîn în şomaj pe termen lung, unii 
l dintre ei nu au cunoscut decît şomajul toată 
| viaţa. 

în iunie 2018, 15,2% dintre tinerii euro- 
; peni (cu excepţia studenţilor) erau în şomaj 
| în Uniunea Europeană şi 16,9% în zona euro. 
I în Malta, rata şomajului tinerilor este cea 
mai mică (5,5%); în mai 2018, în Germania, 
era de 6,2%, în Ţările de Jos, 7,2%, iar în 
j Estonia, 7,9%; rata este de 42,3% în Grecia, 
| 34,1% în Spania şi 32,6% în Italia. 

; în Franţa, situaţia este deosebit de gravă. 
| 29% dintre tinerii din cartierele priori- 
t tare (ZUS 1 ) părăsesc sistemul şcolar fără 

| 1. Zonă urbană sensibilă (n.tr.). 

diplomă, faţă de 16% pentru cei din afara 
ZUS. Doar 22% dintre copiii de muncitori 
au diplome universitare, faţă de 75% în cazul 
copiilor cadrelor superioare; rata şomajului 
tinerilor fără diplome din mediile defavori¬ 
zate este cu zece puncte mai mare decît cea 
a tinerilor mai favorizaţi; la trei ani după 
obţinerea diplomelor, 71% dintre copiii cadre¬ 
lor superioare au serviciu, faţă de doar 55% 
m cazul copiilor de muncitori sau funcţio¬ 
nari; la trei ani după terminarea formării 
lor şi intrarea în viaţa activă, tinerii care 
locuiesc în ZUS sînt şomeri în procent de 

34%, comparativ cu 12% din cei ce trăiesc 
în exteriorul ZUS. 

în alte ţări, rata şomajului este mascată 
de jocul statisticilor: în Statele Unite, de 
exemplu, nu sînt contabilizaţi nici cei aflaţi 
în închisori, nici cei aflaţi în spitalele psi¬ 
hiatrice, nici cei fără adăpost; ceea ce repre¬ 
zintă un segment important din populaţia 
aflată la vîrsta angajării. 

în numeroase domenii, tehnologia conti¬ 
nuă să elimine un mare număr de locuri 
de muncă. în uzine şi birouri, informatiza¬ 
rea suprimă locurile de muncă. Site-urile 
de turism au redus nevoia tradiţională de 
agenţi de turism; programele fiscale de cal¬ 
culator au eliminat zeci de mii de posturi 

de contabili; secretarele şi operatorii de 
telefonie sînt înlocuiţi de softuri. 

Statute din ce în ce mai precare 

în aceste economii de piaţă din ce în ce 
mai competitive, totul devine din ce în ce 
mai precar: contractul de muncă, rezi¬ 
denţa, relaţiile, căsătoria, carierele politice 
şi artistice. 

într-un interval de treizeci de ani, cifra 
slujbelor precare din Occident aproape că 
s-a triplat, în schimb durata medie a unei 
& n £sjări s-a micşorat. în Franţa, începînd 
cu jumătatea anilor 1980, procentul tine¬ 
rilor ieşiţi de mai puţin de cinci ani din 
sistemul educativ şi care au un serviciu 
precar a trecut de la 17% la 35,5%. 

Şi obiectele sînt din ce în ce mai precare: 
durata medie de viaţă a unui laptop este 
în medie de doi pînă la cinci ani; a televi¬ 
zoarelor, de şapte pînă la zece ani; maşinile 
de spălat sînt programate să dureze apro¬ 
ximativ doisprezece ani, iar o imprimantă, 
între patru şi şase ani. 

Sănătatea mondială 
este încă precară 

In ciuda rezultatelor foarte bune menţio¬ 
nate mai sus, problemele de sănătate din 
lume sînt departe de a fi sub control: în 
Africa, 115 persoane mor în fiecare oră din 
cauza bolilor provocate de o proastă asa¬ 
nare, o igienă insuficientă sau de apa conta¬ 
minată; 1,8 milioane de persoane, dintre 
care 90% copii sub 5 ani, mor în fiecare an 
din cauza bolilor diareice. Aproape jumătate 
din populaţia mondială nu beneficiază de 
o asigurare completă a serviciilor de sănă¬ 
tate de bază. în fiecare an, 100 de milioane 
de persoane intră în sărăcie extremă din 
cauza cheltuielilor pentru sănătate ce cad 
în seama lor. Doar 29% din populaţia mon¬ 
dială dispune de acces la o asigurare socială 
globală, iar 71%, adică 5,2 miliarde de per¬ 
soane, nu sînt sau nu sînt decît parţial 
acoperite. 55% din populaţie nu beneficiază 
de nici o protecţie socială. Doar 41,1% din¬ 
tre mamele de nou-născuţi primesc o alo¬ 
caţie de maternitate, iar 83 de milioane de 
noi mame nu au acces la nici una. 

In 2017, 325 de milioane de persoane 
trăiau cu o infecţie cronică cu virusul hepa¬ 
titei B sau C. 36,9 milioane de persoane 
mai trăiesc încă cu HIV. 10,4 milioane de 

persoane au contractat tuberculoză, iar 
1,7 milioane de persoane au murit din 
această cauză; diabetul a ucis 1,6 milioane 
de persoane în 2016, comparativ cu mai 
puţin de un milion în 2000. 

în 2017, supraponderalitatea afecta 
2,2 miliarde de persoane. Mai bine de 
70% dintre americani sînt supraponderali 
şi mai bine de 30% din populaţia americană 
este obeză. Aproape 40% dintre americanii 
de peste 20 de ani sufereau de obezitate în 
2016, în timp ce procentul era de 34% în 
2007. Cei mai mulţi copii obezi se află în 
China şi India. 

în lume, aproape 300 de milioane de 
persoane suferă de depresie, dintre care 
60 de milioane de tulburări afective bipo¬ 
lare, 47,5 milioane de demenţă, 21 de mili¬ 
oane de schizofrenie. 76% pînă la 85% din 
locuitorii ţărilor cu venit mic sau interme¬ 
diar care suferă de tulburări mintale nu 
dispun de protecţie socială (faţă de 35% pînă 
la 50% în ţările cu venit ridicat). în 2015, 
existau mai bine de 250 de milioane de 
consumatori de stupefiante. Statele Unite 
se află în fruntea clasamentului ţărilor care 
utilizează cea mai mare cantitate de opioide 
pe cap de locuitor, cu un procent de două 
ori superior celui din Germania, clasată pe 
locul al doilea, şi de şapte ori superior celui 

din Regatul Unit al Marii Britanii, clasat 
pe locul al treilea. Situaţia aceasta creează 
o cerere crescîndă de droguri, ai căror princi¬ 
pali furnizori rămîn ţările Americii Latine, 
din ce în ce mai cangrenate de această 
economie criminală. 

Per total, speranţa de viaţă începe să 
scadă în unele ţări. în special în Statele 
Unite, rata mortalităţii bărbaţilor albi cu 
vîrste cuprinse între 45 şi 54 de ani creşte 
cu 0,5% anual din 1999 încoace; iar spe¬ 
ranţa de viaţă a americanilor a scăzut cu 
0,1% pe an în 2015 şi cu 0,1% pe an în 
2016, de la 78,8 la 78,6, după un vîrf de 
79 de ani atins în 2014. 

Materiile prime încep să se rărească 
şi să devină precare 

De la începuturile umanităţii, omul trans¬ 
formă resurse gratuite în produse de cons um , 
cu ajutorul maşinilor care funcţionează pe 
bază de energie. Ea distruge astfel tot mai 
multe stocuri pentru a produce tot mai multe 
fluxuri, bunuri şi deşeuri. 

Cifrele sînt înspăimîntătoare: umanita¬ 
tea consuma 7 Gt de materii prime în 1900, 
50 Gt în 2000 şi 86 Gt în 2018. Iar unele 

materii prime, dintre cele mai importante, 
încep să lipsească. 

Cele mai precare sînt „pămînturile rare”, 
adică unele metale, printre care scandiul, 
ytriul şi lantanidele, a căror producţie este 
monopolizată de cîteva naţiuni. China pro¬ 
duce 95% din pămînturile rare. 

Cobaltul reprezintă o altă miză majoră: 
rezervele mondiale ale acestui metal strategic 
se găsesc mai ales în Republica Democrată 
Congo (50%), în Australia (20%) şi Cuba (14%). 
China rafinează 50% din aceste rezerve. Este 
utilizat cu precădere la fabricarea aliajelor 
rezistente la coroziune, ca şi la unele acu¬ 
mulatoare, la fabricarea bateriilor de tele¬ 
foane şi vehicule electrice. Constituie de 
asemenea un element esenţial pentru mag¬ 
neţi şi suporturi magnetice. 

Unele sectoare sînt mai ameninţate decît 
altele: industria europeană de apărare - 
care utilizează treizeci şi nouă de materii 
(treizeci şi unu de metale, dintre care trei 
preţioase, cinci pămînturi rare şi trei mine¬ 
rale), dintre care paisprezece sînt în tota¬ 
litate importate, iar şase în proporţie de 
mai bine de 80% - este în mod special 
ameninţată. 

Aerul este din ce în ce mai poluat 

Emisiile umane de gaz carbonic nu scad. 
In 2017, emisiile mondiale de dioxid de 
carbon generate prin producţia de energie 
atingeau 32,5 Gt. 

Începînd cu anul 2000, pădurile primare 
au pierdut 6 milioane de hectare anual şi 
pot să absoarbă într-o măsură mai mică 
emisiile de gaz carbonic. 

Chiar şi informatizarea, care se presu¬ 
pune că ar economisi energia, produce noi 
emisii de gaz carbonic şi de căldură pentru 
a gestiona centrele de stocare a datelor. 
Anual, amprenta intemetului echivalează 
cu 609 milioane de tone de gaz cu efect de 
seră, adică echivalentul a ceea ce produce 
ansamblul zborurilor civile mondiale. 

La toate acestea se adaugă metanul pro¬ 
dus de crescătoriile de animale, de solurile 
inundate ale orezăriilor — de douăzeci de 
ori mai toxice decît gazul carbonic. 

Marea este din ce în ce mai poluată, 
iar peştii se răresc 

20 de miliarde de tone de deşeuri sînt arun- 
cate anual în mări şi lacuri, dintre care 
aproape 10 milioane sînt deşeuri din plastic. 

Lumea produce anual 5.000 de miliarde 
de pungi de plastic şi aproape tot atîtea 
sticle. Un singur fabricant mondial de băuturi 
carbogazoase utilizează anual 100 de mili¬ 
arde de sticle din plastic. 

Pesticidele, nitraţii, fosfaţii, plumbul, 
mercurul, zincul, arsenicul sfîrşesc, împre¬ 
ună cu materialele plastice, prin a se regăsi 
în flori şi în mare. Acolo provoacă prolife¬ 
rarea algelor. 28% din peşti şi o treime 
din stridiile şi midiile consumate în Europa 
conţin material plastic. 

Toate acestea au creat deja patru sute 
de „zone moarte” sau hipoxice, unde lumina 
nu mai pătrunde, ceea ce împiedică fotosin- 
teza şi reduce producerea oxigenului: aceste 
zone sînt situate în principal în Oceanul 
Pacific, Marea Baltică, pe coastele Namibiei, 
în Golful Bengal şi Golful Mexic. In „Vorte- 
xul deşeurilor din Nordul Oceanului Pacific”, 
în special, se găsesc mai bine de 7 milioane 
de tone de deşeuri, răspîndite pe o suprafaţă 
de 3,4 milioane de kilometri pătraţi (adică 
de aproape şase ori suprafaţa Franţei). 

Planeta este din ce în ce 
mai deteriorată 

Pe întreaga planetă, de-a lungul ultimilor 
cincizeci de ani, 60% din mediile naturale 
au fost degradate prin urbanizare, dezvolta¬ 
rea infrastructurilor de transport şi supra- 
exploatarea resurselor. 

Recifele coraliene au fost distruse în pro¬ 
porţie de aproape 20% din cauza poluării 
şi exploatării mării. Conform WWF 1 , popu¬ 
laţia de animale marine a scăzut la jumă¬ 
tate între 1970 şi 2012. 

în plus, folosirea pesticidelor afectează 
populaţiile de albine, insectele auxiliare, 
rîmele, rozătoarele, păsările, peştii. 96% din 
apele de suprafaţă şi 61% din pînzele fre¬ 
atice conţin pesticide. Ele intoxică anual 
3 milioane de persoane. Ritmul actual de 
extincţie a speciilor vii este de cel puţin o 
sută pînă la două sute de ori (chiar de zece 
mii de ori, după unii specialişti) superior 


1. World Wide Fund for Nature este actuala 
denumire a World Wildlife Fund, organizaţie 
neguvemamentală întemeiată în 1961 ce îşi 
propune să militeze pentru oprirea degradării 
planetei, pentru conservarea naturii şi refa¬ 
cerea ecologică a mediului natural (n.tr.). 

ritmului istoric mediu de extincţie şi de 
reînnoire a speciilor. 

Clima se degradează 

încălzirea climatică constituie un fapt tragic 
şi indiscutabil. 

Temperatura medie mondială a crescut 
cu 0,85’C între 1880 şi 2012. Probabil că 
perioada 1983-2012 a fost cea mai caldă 
din ultimii o mie patru sute de ani. în mai 
puţin de patruzeci de ani, temperatura medie 
a oceanelor la suprafaţă (primii 75 de metri) 
a crescut cu 0,44°C. 

în consecinţă, între 1901 şi 2010, nivelul 
mării s-a ridicat cu 19 centimetri. Bangla¬ 
deshul şi Delta Mekongului se confruntă 
deja cu creşterea nivelului mării: la fiecare 
metru de apă suplimentar, 7% din terenu¬ 
rile agricole vietnameze ar putea fi inun¬ 
date. în Arctica, banchiza s-a îngustat cu 
11% între 1979 şi 2012. 

Fiecare grad suplimentar al temperaturii 
medii ar reduce cu aproximativ 6% randa¬ 
mentul griului. în ce priveşte orezul, scă¬ 
derea ar fi de 3,2%, iar pentru porumb, de 
7,4%. 

Apa potabilă lipseşte 

Este fără îndoială vorba de una dintre cele 
mai importante, cele mai vitale şi cele mai 
puţin mediatizate penurii. 

Consumul mondial de apă potabilă a cres¬ 
cut de şase ori în cursul ultimilor o sută 
de ani; agricultura reprezintă 70% din con¬ 
sumul mondial de apă. O resursă subterană 
din trei este în curs de supraexploatare. 
Irigaţiile, evoluţiile climatice, creşterea demo¬ 
grafică, dezvoltarea economică, evoluţia modu¬ 
rilor de viaţă şi de consum explică această 
situaţie. 

Producţia de carne este deosebit de con¬ 
sumatoare de apă: sînt necesari 13.500 de 
litri de apă pentru obţinerea unui kilogram 
de came de vită; în timp ce 590 de litri de 
apă sînt suficienţi pentru a produce un 
kilogram de grîu, 524 de litri de apă pentru 
un kilogram de orz şi 454 de litri de apă 
pentru un kilogram de porumb. 

în plus, 80% din apele uzate (industriale 
şi municipale) sînt deversate în mediu fără 
nici o tratare, alterînd astfel calitatea glo¬ 
bală a apei potabile şi, ca atare, disponibi¬ 
litatea ei. 

Astăzi, mai bine de 2,7 miliarde de fiinţe 
umane nu au acces la apă cel puţin o lună 
pe an, este cazul a trei locuitori din patru 

în Orientul Mijlociu. 1,9 miliarde de oameni 
se află astăzi într-o situaţie de „penurie de 
apă” (definită cînd prelevările totale ale 
utilizării umane se situează între 20% şi 
40% din totalul resurselor de apă de supra¬ 
faţă regenerabile disponibile) sau de „gravă 
penurie de apă” (peste 40%). 

în Africa, mai ales în Africa Subsaha- 
riană, peste un sfert din populaţie trebuie 
să petreacă mai bine de treizeci de min ute 
dus-întors pentru a căuta puţină apă. 4,5 mili¬ 
arde de persoane sînt lipsite de servicii de 
asanare gestionate în mod corect; 80% din 
apele reziduale revin în ecosistem fără nici 
un fel de tratare. 

Peste 300 de milioane de persoane din 
Africa Subsahariană trăiesc într-un mediu 
unde apa este greu de găsit. Per ansamblu, 
Africa dispune de mai puţin de 1.000 m 3 
de apă pe locuitor şi pe an. 

Migraţiile se accelerează 

în 2017, peste 250 de milioane de persoane, 
adică peste 3% din populaţia mondială, nu 
mai trăiesc în ţara lor natală, faţă de 220 
în 2010. Dintre acestea, 106 milioane s-au 
născut în Asia. Conform statisticilor ONU, în 
2014,125 de milioane dintre aceşti migranţi 

se deplasaseră spre Nord (venind dinspre j| 
Sud sau dinspre Nord), iar 110 milioane se m 
deplasaseră spre Sud (venind dinspre Sud m 
sau dinspre Nord). Un nou flux masiv circulă p 
în America Latină, venind dinspre Venezuela. K 

Începînd din 2014, 1,8 milioane de refu- f- 
giaţi s-au alăturat celor 515 milioane de 
locuitori ai Europei, cu un vîrf de un milion 
atins în 2015. 

în Franţa, între 1921 şi 1931, străinii 
reprezentau peste 50% din creşterea popu¬ 
laţiei, cu o medie anuală de 123.000 de 
imigranţi suplimentari, raportat la o popu¬ 
laţie de 40 de milioane de locuitori; începînd 
din anii 1970, balanţa migratorie franceză nu 
mai este decît de 50.000 pînă la 100.000 de 
persoane anual, raportat la o populaţie ce 
depăşeşte 60 de milioane, adică un contin¬ 
gent din creşterea populaţiei franceze mult 
mai mic decît acum un secol. 


Valorile democraţiei sînt contestate 

în acest context, democraţia este pusă la 
încercare: ea este din ce în ce mai puţin con¬ 
siderată un sistem ideal de guvernare. 

Mai întîi de toate, unele dintre vechile 
elite care alcătuiau cadrele superioare ale 
Republicii sînt îndepărtate de la putere; în 

special cele responsabile pentru unele mese¬ 
rii esenţiale, însă masiv proletarizate, pre¬ 
cum cele din educaţie şi sănătate. 

Bogaţii transformă democraţiile în plu- 
tocraţii: ei reuşesc să facă în aşa fel încît 
deciziile colective să fie luate exclusiv în 
funcţie de interesele lor, chiar dacă ceilalţi 
alegători consideră că au şi ei un cuvînt de 
spus. în special bogaţii impun decizii puţin 
conforme cu exigenţele ecologice planetare, 
pentru că se pot ţine departe de consecinţele 
pe termen scurt ale unei înrăutăţiri climatice. 

în plus, în timp ce piaţa s-a globalizat, 
democraţia presupune existenţa unor fron¬ 
tiere; zi de zi, globalizarea pieţelor goleşte 
tot mai mult democraţiile de sens. înglodate 

1 | în mici scandaluri, purtînd grija unei popu¬ 
laţii schimbătoare, guvernele democratice 
I nu-şi mai acordă timpul de a fi nepopulare 
f pe termen scurt şi de a acţiona pe termen 
i lung. Iar pieţele financiare, ele însele glo- 
I balizate, dictează propriile legi şi impun o 
| concurenţă ce duce la scăderea retribuirii 
| muncii şi a impozitelor pe capital, 
f în fine, instrumentele de măsură se golesc 
tot mai mult de sens: oamenii îşi dau foarte 
bine seama că operaţiunile contabile nu mai 
înseamnă nimic. PIB-ul nu măsoară degra¬ 
darea mediului, nici timpul petrecut în acti- 
| vitaţi de divertisment sau în conversaţii pe 

reţelele sociale. Tot astfel, el nu evaluează \ 
nici educaţia, nici speranţa de viaţă, nici 
starea naturii. Prin urmare, conducătorii, 
oricît de oneşti vor fi fiind ei, sînt percepuţi 
ca nişte marionete în mîinile bogaţilor şi 
ale impostorilor. 

în consecinţă, peste tot în lume, demo- j 
craţia este atacată, guvernele sînt greu de . 
format, iar elitele administrative şi econo¬ 
mice sînt puse la zid, sub acuzaţia de a nu ] 
fi rezolvat problemele enumerate mai sus ! 
şi de a se supune pretenţiilor bogaţilor şi 
ale mass-mediei. 

Asistăm la apariţia explicită a ideii că 
democraţia nu mai este de actualitate, ca 
trebuie trecut la altceva. Date fiind încli¬ 
naţia ei pentru compromis, toleranţa pentru 
ideile celorlalţi şi refuzul fanatismului, demo- 
craţia este văzută ca fiind incapabilă să 
facă popoarele să viseze, să le călăuzească 
pe înălţimi. 

Iar de vreme ce a eşuat, alte discursuri 
se fac auzite, dînd prioritate identităţii în 
detrimentul deschiderii, securităţii în detri- 
mentul libertăţii, tradiţiei în detrimentul l 
inovaţiei, vehemenţei în detrimentul raţiunii. 

La fel ca în alte perioade întunecate ale \ 
Istoriei, asistăm la glorificarea celor puter- 
nici, a doctrinelor fanatice, a ideologiilor 
intolerante. 

Aceste evoluţii trebuie reaşezate 
într-o perspectivă pe termen lung 

Dacă încerc să reaşez această situaţie în 
contextul lecturii mele asupra Istoriei pe 
termen lung, aşa cum o construiesc eu de 
la o carte la alta, ea s-ar înscrie mai întîi 
în mişcarea planetară înspre triumful liber¬ 
tăţii individuale, a fiecăruia pentru sine, a 
narcisismului, a triumfului banului, a reifi¬ 
cării relaţiilor umane, a dezvoltării prote¬ 
zelor, însoţind o extindere a teritoriului 
economiei de piaţă şi o restrîngere a celui 
al democraţiei. 

Ea se înscrie, în mod fundamental, într-o 
prioritate crescîndă acordată prezentului 
asupra trecutului şi viitorului. într-o voinţă 
tiranică a celor în viaţă de a profita de lume, 
distrugînd ce a fost ea şi ce ar putea să fie. 
Preocupaţi numai de fluxuri, care reprezintă 
clipa, şi nu de stocuri, care întruchipează 
Istoria. Distrugînd moştenirea, nelăsînd 
nimic generaţiilor viitoare. 

Aşa arată noua barbarie a lumii: este 
întemeiată pe un egoism absolut, refuzînd 
strămoşilor şi urmaşilor dreptul de a fi 
existat sau de a putea să existe. Ea refuză 
naturii dreptul de a supravieţui şi genera¬ 
ţiilor următoare dreptul de a reuşi mai bine 



54 Cum să ne apărăm de crizele următoare 

decît noi. Şi, pentru a da uitării lumea aşa 
cum este, pentru a nu înţelege că nimeni 
nu se ocupă de ea, acordă o prioritate cres- 
cîndă divertismentului ca formă de negare 
şi de consolare. 

în plus, ea se înscrie, din punct de vedere 
geopolitic, în declinul relativ al imperiului 
american şi în tentativa mai multor ţări de 
a-i ocupa poziţia de imperiu dominant. 

Toate acestea se vor încheia, după mul¬ 
tiple tresăriri protecţioniste, populiste şi 
identitare, după multiple crize despre care 
vom vorbi mai departe, printr-o victorie, 
în orice caz provizorie, a pieţelor asupra 
statelor, a obiectelor asupra serviciilor, a 
maşinilor asupra oamenilor, a narcisismului 
individualist asupra colectivismului altruist. 

Declinul relativ al Statelor Unite este 
un fapt: PIB-ul american, care reprezenta 
jumătate din PIB-ul mondial în 1945, nu 
mai reprezintă decît o cincime şi 8% din 
comerţul mondial comparativ cu 21,7% în 
1948. Rata economisirii americane a atins 
nivelul cel mai de jos. 

Nivelul educaţiei americane scade: scorul 
la matematică al unui american de 15 ani 
a scăzut de la 486 în 2003 la 474 în 2015 
(în Franţa, el atingea 496 în 2015, iar în 
China, în acelaşi an, 549). Cît priveşte capa¬ 
cităţile de lectură, scorul american a trecut 

şi el de la 490 la 487 între 2000 şi 2015; 
comparativ cu 509 în Japonia, în 2015, şi 
525 în Singapore. 

Dintre cele 11,8 milioane de brevete în 
vigoare în lume, în 2016, 2,8 milioane se 
află în Statele Unite, 2 milioane în Japonia 
şi 1,8 milioane în China. însă Oficiul de Stat 
pentru Proprietatea Intelectuală din China 
(SIPO) a primit cel mai mare număr de cereri 
de brevete din lume în 2016, 1,3 milioane, 
urmat de Oficiul de Brevete şi Mărci al 
Statelor Unite ale Americii (USPTO), cu 
605.571 de cereri, Oficiul de Brevete al 
Japoniei (JPO), cu 318.381 de cereri, Oficiul 
Coreean al Proprietăţii Intelectuale (KIPO), 
cu 208.830 de cereri; iar Oficiul European 
de Brevete (OEB), cu doar 159.358 de cereri. 
Iar procentul Asiei din toate cererile depuse 
în lume a trecut de la 49,7% în 2006 la 
64,6% în 2017. 

Pînă şi supremaţia relativă a Statelor 
Unite în materie de armament este contes¬ 
tată: americanii nu mai sînt capabili să 
plaseze oameni pe orbită, nici chiar să ajungă 
cu propriile rachete la Staţia Spaţială Inter¬ 
naţională. în 2030, marina chineză va fi 
mai puternică decît marina americană şi, 
în prezent, China pretinde că dispune de 
rachete care ating de cinci ori viteza sune¬ 
tului, pe care nici o armă americană nu ar 
fi în stare să le intercepteze. 

China se prezintă aşadar ca o rivală 
militară a Statelor Unite; ea se dotează în 
ritm accelerat cu o forţă marină şi subma¬ 
rină şi cu o forţă aeriană şi spaţială. 

în 2016, China a depăşit Statele Unite 
şi în clasamentul celor mai puternice cal¬ 
culatoare din lume, cu 167 de supercalcu- 
latoare, faţă de 165 în Statele Unite. 

Ea nu este singura putere nouă: Rusia 
tînjeşte după măreţia ei trecută şi este gata 
să se alieze cu China pentru a o recîştiga. 
Turcia îşi revine după un secol de umiliri 
şi se înarmează din nou. India şi Pakistanul 
vin din urmă. Orientul Mijlociu continuă 
să fie un butoi nu doar de pulbere, ci şi de 
petrol. 

Toate acestea se înscriu şi într-o prolife¬ 
rare a activităţilor criminale, într-o lume 
în care statul de drept se dizolvă. Cum 
mafiile au preluat deja controlul unei mari 
părţi din America Latină, ele ar putea 
stăpîni un teritoriu uriaş din restul lumii, 
dezvoltîndu-şi peste tot activităţile ilegale 
şi criminale şi preluînd controlul asupra 
guvernelor de pe toate continentele, pentru 
a le pune în serviciul lor. 

Iar în timpul acesta, economia nebu¬ 
nească continuă să prospere, purtată de cele 
mai optimiste discursuri ale celor ce conduc 
întreprinderile californiene, în numele unei 


utilizări liniştitoare a inteligenţei artifici¬ 
ale, a roboţilor şi a realităţii virtuale. 

Stăpînii lumii distrug peste tot, în fiecare 
zi, tot mai multe patrimonii de tot felul, 
în special patrimoniile materiale, pentru a 
extrage din ele fluxuri, din ce în ce mai 
imateriale, cu deşeuri tot mai multe. 

Mai grav încă: ansamblul acestor dez¬ 
echilibre se accelerează. Dezordinile din 
lume se ambalează. 

Situaţia ar fi tragică chiar şi dacă s-ar 
stabiliza. Mai rău, dacă nu se face nimic, 
dereglările vor continua, se vor ambala 
chiar şi vor deveni incontrolabile. Nu este 
prea greu să le prevedem. 

Demografia va scăpa de sub control 

Creşterea demografică constituie prima cauză 
a unor nenumărate ameninţări în viitor. Vor 
exista 8,6 miliarde de persoane pe planetă 
în 2030, 9,8 în 2050 şi 11,2 în 2100, faţă de 
2,5 în 1950 şi 7,5 în 2018. Va fi de nesupor¬ 
tat dacă păstrăm acelaşi model de dezvol¬ 
tare, de producţie, de consum, de locuit şi 
de administrare. 

Mai exact, în 2050, Asia va număra 
5,3 miliarde de locuitori; populaţia Africii 
va atinge 2,5 miliarde, dintre care 85% în 
Africa Subsahariană; iar America Latină, 

Bogăţia se va concentra 
din ce în ce mai mult 

785 de milioane. Populaţia din cele mai 
puţin dezvoltate patruzeci şi şapte de ţări 
din lume va fi de aproximativ două miliarde. 
Jumătate din creşterea populaţiei mondiale 
se va concentra în doar nouă ţări, dintre 
care opt extrem de săracei India, Nigeria, 
Republica Democratică Congo, Pakistan, 
Etiopia, Tanzania, Statele Unite, Uganda 
şi Indonezia. Altele, precum Japonia, China, 
Rusia şi Germania, vor intra în declin din 
cauza scăderii natalităţii. în total, în 2050, 
vor exista mai mulţi francezi decît germani, 
mai mulţi turci decît ruşi, mai mulţi viet¬ 
namezi decît japonezi, mai mulţi nigerieni 
decît locuitori ai Statelor Unite ale Americii. 

Totuşi, controlul natalităţii nu va fi în 
mod necesar un lucru bun: acolo unde nata¬ 
litatea fetelor va scădea mai rapid decît cea 
a băieţilor, deliberat, ca în India sau în 
China, unde se nasc deja cu 15% mai mulţi 
băieţi decît fete, vor lipsi 100 de milioane 
de femei şi ne putem aştepta la consecinţe 
sociale enorme. In sfîrşit, acele ţări sărace 
a căror natalitate scade vor îmbătrîni înainte 
de a fi bogate şi vor avea mari dificultăţi 
în a-şi finanţa cheltuielile sociale, în special 
pensiile. 


Dacă lucrurile continuă în acelaşi fel, partea 
din venitul mondial deţinută de 1% dintre 
cei mai bogaţi ar atinge 30% în 2050, în timp 
ce 50% din cele mai mici venituri nu ar 
mai prelua decît 6% din venitul mondial. 
Obiectivul ONU de a eradica sărăcia extremă 
în 2050 ar deveni atunci inaccesibil. Mai 
mult, datorită progresului tehnic, salariul 
majorităţii celor care lucrează în industrie 
şi servicii va scădea, ceea ce va agrava ine¬ 
galităţile dintre salariaţi şi deţinătorii de 
rente. Unii dintre cei privilegiaţi vor intra 
în clasa de mijloc şi chiar în sărăcie. După 
medici şi profesori, va veni rîndul avocaţilor, 
jurnaliştilor, politicienilor, înalţilor funcţio¬ 
nari să se alăture - de fapt, ei se alătură 
deja - cohortei celor care sînt înlăturaţi din 
circuitele bogăţiei, influenţei şi puterii. Şi, 
nemaifiind iniţiaţi în secretele surselor de 
profit, vor fi şi ei proletarizaţi. 


Munca va deveni din ce 
în ce mai rară 


Dacă lucrurile continuă în acelaşi fel, pers¬ 
pectiva unei agravări a şomajului devine 

ameninţătoare, din cauza progresului tehnic 
şi a formării insuficiente. 

Din prezent şi pînă în 2030, 60% din 
locurile de muncă vor cunoaşte robotizarea 
sau asocierea cu o inteligenţă artificială a 
cel puţin 30% din activităţile lor. 800 de 
milioane de persoane vor fi obligate să caute 
un nou loc de muncă, dintre care 300 de 
milioane de persoane ar trebui să dobîn- 
dească noi competenţe. Jumătate din sar¬ 
cinile executate astăzi de fiinţele umane 
vor fi în scurt timp executate de maşini, 
ceea ce ar putea determina dispariţia locu¬ 
rilor de muncă ocupate de o treime din 
populaţia planetei - în special printre cei 
cu un nivel de formare mai şubred -, fără 
să fie înlocuite de o cantitate echivalentă 
de meserii noi. 

Pe termen lung, automobilele autonome 
ar putea înlocui şoferii de taxi, de autobuze 
sau de camioane. Tot astfel, în logistică, 
comerţ, educaţie, sănătate, foarte puţine 
meserii vor scăpa neatinse. Roboţii vor fi 
utilizaţi şi pentru a lupta împotriva singu¬ 
rătăţii şi vor participa la puterea politică. 

în general, progresul tehnic va continua 
să organizeze o lentă şi implacabilă trans¬ 
formare a fiinţelor umane în artefacte, mai 
întîi umplute cu proteze, apoi supravegheate 
de inteligenţe artificiale, de parcă ele însele 

ar fi nişte artefacte; şi, încetul cu încetul, 
chiar vor deveni. Genetica va însoţi această 
evoluţie permiţînd, sub pretexte terapeu¬ 
tice, fabricarea unor himere şi repunerea 
sub semnul întrebării a înseşi identităţii 
speciei umane. 

în numele creşterii speranţei de viaţă 
va fi distrusă frontiera dintre om şi maşină, 
dintre spiritul uman şi inteligenţa artificială. 

Nivelul de trai al pensionarilor 
va scădea 

Cele dintîi victime ale situaţiei demografice 
şi economice care se conturează ar urma 
să fie, pe termen foarte scurt, pensionarii: 
simultaneitatea unei rate mai scăzute a 
natalităţii şi a unei speranţe de viaţă mai 
îndelungate va face ca finanţarea actualelor 
pensii să devină foarte dificilă. în special 
în ţările emergente: în timp ce Franţa a 
avut la dispoziţie aproape o sută cincizeci 
de ani pentru a se adapta la creşterea pro¬ 
centului celor de peste 60 de ani (care a 
trecut de la 10% la mai mult de 20%), China 
şi India nu vor fi dispus decît de vreo două¬ 
zeci de ani în acest sens. 

Din prezent şi pînă în 2020, numărul 
persoanelor de peste 60 de ani din lume îl 

va depăşi pe cel al copiilor sub 5 ani. Numă¬ 
rul acesta ar trebui să se dubleze pînă în 
2050 şi să se tripleze pînă în 2100, atingînd 
2,1 miliarde în 2050 şi 3,1 miliarde în 2100. 
Pe toate continentele, cu excepţia Africii, 
mai bine de un sfert din populaţie va avea 
vîrsta de 60 de ani şi peste 60 de ani. 

în 2050, o treime dintre chinezi vor avea 
peste 60 de ani; 30% din locuitorii Americii 
Latine vor avea peste 65 de ani. Din prezent 
pînă în 2050, numărul persoanelor de 60 de 
ani şi peste 60 de ani va creşte de patru 
ori în Africa. 

în consecinţă, tot mai puţine persoane 
active vor trebui să finanţeze venitul pensio¬ 
narilor din ce în ce mai numeroşi şi trăind 
tot mai mult: rata de dependenţă demogra¬ 
fică (raportul dintre populaţia de peste 65 
de ani şi populaţia cu vîrsta cuprinsă între 
15 şi 64 de ani, adică cu vîrstă de muncă) 
va trece în Europa de la 30% în 2016 la 
51% în 2070. 

în Statele Unite, unde se economiseşte 
din ce în ce mai puţin (în 2016, rata eco¬ 
nomiilor reprezenta 15,8% din veniturile 
francezilor, comparativ cu 5,2% în Statele 
Unite şi 24% la nivel mondial), pensiile sînt 
mai ales finanţate de plasamentele econo¬ 
miilor personale ale fiecăruia. Or, acestea 
produc tot mai puţin din cauza scăderii 

ratelor dobînzii: în timp ce fondurile de 
pensii se sprijineau pe un randament de 
8% în anii 1980, el pare a fi astăzi mai 
apropiat de 5%. Fondurile de pensii nu 
cîştigă aşadar mai mult de trei sferturi din 
pensiile pe care le plătesc, ceea ce adaugă 
anual un deficit de 120 de miliarde de dolari 
pentru sistemele de pensii, care au deja 
mai mult de 4.000 de miliarde de dolari 
datorie. Şi chiar dacă economiile care finan¬ 
ţează pensiile mobilizează, în fonduri inves¬ 
tite, peste 120% din PIB-ul american, 24% 
dintre americani nu au alte surse de pensie 
decît cele furnizate de stat; iar situaţia nu 
va face altceva decît să se agraveze: în 2035, 
20 de milioane de pensionari americani se 
vor afla în stare de sărăcie. 

Situaţia va fi şi mai proastă în China, 
unde fondurile economisite pentru a finanţa 
pensiile mobilizau doar 14% din PIB în 
2015. Pentru a menţine foarte slabul nivel 
actual de economisire, cheltuielile publice 
referitoare la pensii ar trebui să treacă de 
la 2,7 din PIB la 10% în 2030. în India, din 
110 milioane de persoane de peste 60 de ani, 
doar 20 de milioane primesc o pensie ce 
decurge din profesiunea lor anterioară, iar 
restul nu primesc nimic. 

Situaţia nu este cu nimic mai bună în 
Africa: mai puţin de 10% dintre africanii 

în vîrstă primesc o pensie. Ei vor fi şi mai 
puţin numeroşi, cel puţin în termeni de pro¬ 
centaj, în viitor. în Africa Subsahariană, 
aproximativ 5% dintre persoanele active 
contribuie la un sistem de pensii, faţă de 
aproximativ 30% în Africa de Nord. 

în sfîrşit, cu cît populaţia îmbătrîneşte, 
cu atît mai mult rata economisirii scade şi 
cu atît mai mult consumul evoluează înspre 
servicii, printre care sănătatea, ceea ce antre¬ 
nează scăderea creşterii economice, dat fiind 
că productivitatea serviciilor este mai mică 
decît cea a industriei. Prin urmare, îmbă- 
trînirea populaţiei va apăsa asupra creşterii 
economice şi, în consecinţă, asupra bugetu¬ 
lui disponibil pentru finanţarea pensiilor; 
ceea ce va agrava şi mai mult evoluţia lor. 

Ne vom îndrepta spre o stagnare 
seculară 

După unele opinii, progresul tehnic nu face 
decît să suprime locurile de muncă şi să 
antreneze scăderea preţurilor obiectelor 
existente, fără a crea o nouă cerere pentru 
produse cu adevărat noi. Prin urmare, nu 
ne putem aştepta la o creştere economică 
reală. Mai mult, creşterea PIB-ului nu mai 
înseamnă nimic, întrucît contabilitatea nu 

mai are nici un sens, din cauza dezvoltării 
activităţilor imateriale gratuite (precum 
reţelele sociale), care ocupă un segment în 
creştere din timpul oamenilor, fără a fi luate 
în calcul în măsurarea valorii produse. 

în sfîrşit, globalizarea organizează o con¬ 
curenţă feroce privind preţurile şi salariile, 
ceea ce duce la scăderea consumului privat 
şi a cheltuielilor publice, iar pe termen lung, 
la scăderea cererii globale, supraproducţie 
şi şomaj. La urma urmelor, totul se petrece 
ca şi cum cetăţeanul-consumator ar triumfa 
asupra celui care economiseşte din muncă. 

Vom asista prin urmare, dacă e să ne 
luăm după această prognoză, la continuarea 
scăderii nivelului de trai al celor mai săraci 
şi al claselor medii şi la creşterea averii 
celor mai bogaţi. 


Penuriile vor deveni insuportabile 

Mai întîi în ce priveşte apa. Dacă modurile 
actuale de producţie şi de consum vor con¬ 
tinua în acelaşi ritm şi în lipsa unor ino¬ 
vaţii disruptive, două treimi din populaţia 
mondială vor fi confruntate cu penurii de 
apă în 2025. în 2025, 2,5 miliarde de per¬ 
soane se vor afla în situaţie de stres hidric, 

faţă de 1,9 miliarde în prezent; ele vor depăşi 
cifra de 5 miliarde în 2050. 

Necesităţile mondiale de apă ar trebui 
să atingă 5.500 pînă la 6.000 km 3 pe anta 
2050, adică o creştere de 20% pînă la 30% 
comparativ cu anul 2010. In special nece¬ 
sarul pentru agricultură (70% din consumul 
mondial) va spori cu 60% pînă în 2025 
cel destinat producţiei energetice, cu 80%; 
necesarul domestic (10% din consumul mon¬ 
dial) va creşte în toate regiunile lumii şi, 
pînă în 2050, se va tripla chiar în unele 

regiuni. 

în consecinţă, producţia agricolă ar putea 
să scadă în continuare din cauza încălzirii 
globale, a poluării aerului şi a degradam 
solurilor. în Amazonia, cel mai rău scenariu 
anticipează randamente ale culturilor de 
soia în scădere cu 44% pînă în 2050. Per 
total, pînă în 2050, randamentele agricole 
mondiale ar putea scădea cu 2% pe deceniu, 
în vreme ce cererea mondială va creşte cu 14%. 

încălzirea climatică ar putea să deter¬ 
mine şi reducerea conţinutului de proteine 
a numeroase alimente, printre care orezul, 
grîul, orzul şi cartofii. în consecinţă, la ori¬ 
zontul anilor 2050, încă 150 de milioane de 
persoane riscă să sufere de pe urma caren- 
ţelor de proteine. 


Ambalarea 


69 


După 2020, din cauza scăderii investi- 
ţiilor începînd cu anul 2015, rezervele de 
petrol ar putea scădea la cel mai de jos 
nivel înregistrat vreodată. 

Lipsurile se vor face simţite şi în cazul 
altor materii prime. Dacă nu vor fi desco¬ 
perite mine noi şi dacă dependenţa faţă de 
China nu va scădea, o criză a ofertei de 
grafit, paladiu, platină, rodiu - esenţiale 
mai ales pentru fabricarea bateriilor - se 
va face de asemenea simţită încă din 2020. 
în 2035, ar putea începe o penurie de 11 mili¬ 
oane de tone de cupru, dacă nu sînt desco¬ 
perite noi zăcăminte de mari dimensiuni. 
Dat fiind ritmul actual al creşterii utiliză¬ 
rii sale, cam prin anii 2030 se va înregis 
tra şi o penurie de cobalt. Şi alte materii 
prime ar putea începe să lipsească: cărbu¬ 
nele cocsificabil, heliul, indiul, magneziul, 
cauciucul natural, fosfaţii, grafitul natural, 
fosforul, manganul, nichelul, grafitul natu¬ 
ral şi pămînturile rare (lantanidele, ceriul, 
praseodimul, neodimul etc.). 

Pentru a răspunde necesităţilor sporite 
de pămînturi rare, ar trebui să fie deschisă 
o nouă mină anual, începînd din prezent şi 
pînă în 2025. Ceea ce este puţin probabil. 
Zăcămintele de pămînturi rare situate într-o 
vastă zonă de 2.500 km 2 , în preajma Insulei 
Minamitorishima, la aproximativ 2.000 km 

la sud-est de Tokio (care ar putea să conţină 
mai bine de 16 milioane de tone din aceste 
minerale preţioase), vor fi dificil de exploatat 
din cauza unor imense probleme ecologice. 

Necesarul în materie de infrastructuri 
va fi din ce în ce mai uriaş 

în situaţia dată, cea mai mare parte a 
resurselor nu ar trebui să fie alocate con¬ 
sumului, ci să precumpănească grija pentru 
generaţiile viitoare şi investiţiile în întreţi¬ 
nerea infrastructurilor existente şi în crearea 
unora noi. 

Nevoia unor investiţii numeroase în trans¬ 
porturi, energie sau apă este de ordinul a 
8.000 de miliarde de dolari anual, pînă în 
2030. Sumă ce ar trebui să crească cu 10% 
dacă respectivele investiţii ar fi direcţionate 
spre infrastructuri care să respecte dezide¬ 
ratele climatice. Or, finanţările în această 
direcţie sînt considerate din ce în ce mai 
puţin prioritare: întreţinerea, repararea sau 
construcţia unui pod, unui viaduct, unei 
reţele de apă, unor echipamente de eco¬ 
nomisire a energiei sau de producere a 
unei energii fără dioxid de carbon sînt mult 
mai puţin rentabile decît investiţia pe ter¬ 
men scurt în finanţe sau în întreprinderi 

tehnologice, a căror rentabilitate reală este 
totuşi mai mult sau mai puţin imaginară. 

Cea mai mare parte a resurselor este 
consacrată prezentului şi se uită că viitorul 
începe chiar acum. 

Clima se va deregla şi mai mult 

Dacă nu se întreprinde nimic, în 2050 tem¬ 
peratura va creşte cu peste 2°C comparativ 
cu 1850. Ne putem aştepta atunci la 250 de 
milioane de refugiaţi climatici. Per total, 
migranţii internaţionali ar putea depăşi 
cifra de 400 de milioane. Vor fi mai mulţi 
migranţi de la Sud la Nord decît de la Nord 
la Nord, de la Sud la Sud sau de la Nord 
la Sud. 

în 2100, conform celui mai puţin pesimist 
scenariu, temperatura medie se va stabiliza 
la un nivel cu 2°C superior celei din prezent; 
banchiza arctică va fi dispărut, ca şi 85% 
dintre gheţari, determinînd o creştere a nive¬ 
lului mărilor de peste un metru. La nivel 
mondial, o persoană din zece va fi direct 
afectată. 

Iar după scenariul cel mai pesimist al 
IPCC (Grupul interguvemamental de experţi 
în evoluţia climei), temperatura medie a 

planetei va fi crescut cu 5,5°C. Caz în care 
nu se mai poate prevedea nimic. 

Natura va fi din ce în ce mai poluată 

Dacă nu se întreprinde nimic, încă din 2025, 
în oceane va exista o tonă de deşeuri la trei 
tone de peşti, faţă de una la cinci în prezent, 
în ritmul actual, în 2050, în mări va exista 
mai mult plastic decît peşte. Din prezent 
pînă în 2050, 30% dintre cele 600 de specii 
de peşti şi crustacee vor fi pe cale de 
extincţie. 25 pînă la 50% dintre speciile vii 
vor fi dispărut. 

Şi, poate că în cincizeci de ani, acţiunea 
omului va fi recreat condiţiile unei extinc¬ 
ţii în masă ce ar putea determina dispari¬ 
ţia a 90% din specii, care au apărut, după 
unii, acum mai bine de 250 de milioane 
de ani. 

Lumea se va cufunda tot mai mult 
într-un haos politic 

Dezordinea climatică, concentrarea bogăţi¬ 
ilor şi a puterii, creşterea penuriilor nu vor 
duce decît la exacerbarea situaţiei politice 
mondiale. 

în special supraexploatarea resurselor şi 
repartiţia din ce în ce mai inegală a bogă¬ 
ţiilor ar putea să provoace o prăbuşire a 
imperiului occidental, cum s-a întîmplat, 
printre altele, în cazul Imperiilor Roman, 
Mesopotamian, Gupta. 

Nimeni nu va înlocui Statele Unite ca 
putere mondială dominantă. China nu va 
fi, în orice caz nu înainte de a trece multă 
vreme, în situaţia de a prelua poziţia State¬ 
lor Unite: rămînerea ei în urmă este prea 
mare. Populaţia ei activă începe să intre 
în declin şi îmbătrîneşte înainte de a se fi 
îmbogăţit. Iar problemele ecologice o vor 
afecta direct. în plus, nu este sigur că ea 
va dori vreodată să devină o supraputere 
care să influenţeze ordinea mondială. 

în acest context, conflictele dintre puterile 
rivale se vor înmulţi. în beneficiul celor¬ 
lalte ţări, libere de orice control. Se va merge 
spre o economie de piaţă globală fără stat 
de drept, ceea ce va duce la agravarea con¬ 
centrării bogăţiilor, la o ocupare insuficientă 
a forţei de muncă, la un mediu din ce în 
ce mai neglijat, la jefuirea tuturor materii¬ 
lor prime, provocînd o exacerbare a dezordi¬ 
nilor sociale, ideologice, politice, geopolitice 
şi climatice. O ambalare globală. 

Cele opt crize posibile 

In ansamblu, toate acestea vor duce la o 
serie de crize, ce se încadrează în opt cate¬ 
gorii diferite: financiară şi economică pe 
termen scurt, socială, politică şi geopolitică 
pe termen mediu, tehnologică, ecologică şi 
ideologică pe termen mai lung. Aceste opt 
crize, ai căror parametri se întrepătrund, 
se definesc după cum urmează: 

• Financiară: cînd sistemul financiar, prea 
îndatorat, pierde încrederea investitori¬ 
lor. 

• Economică: cînd economia se prăbuşeşte, 
în lipsa unei cereri suficiente. 

• Socială: cînd şomajul explodează şi inega¬ 
lităţile se acumulează, elitele devenind 
ilegitime, iar meritul nemaiconstituind 
un factor de reuşită. 

• Politică: cînd sistemul politic este con¬ 
testat pentru că nu a ştiut să gestioneze 
crizele precedente. 

• Geopolitică: cînd raporturile de forţă din¬ 
tre naţiuni se răstoarnă. 

• Tehnologică: cînd omul este depăşit de 
tehnologii care îi pot dăuna. 

• Ecologică: cînd se iveşte o penurie majoră 
sau o dereglare sistemică a mediului 

înconjurător, provocate de dereglările pre¬ 
cedente. 

• Ideologică: cînd valorile pe care sînt înte¬ 
meiate societăţile sînt contestate. 

Toate crizele acestea, indiferent care este 
natura lor, îşi au originea într-o unică cauză: 
prioritatea acordată beneficiilor pe termen 
scurt în detrimentul mizelor pe termen lung, 
fluxurilor în detrimentul stocurilor, plăcerii 
imediate în detrimentul constituirii patri¬ 
moniilor. V 

în general, aceste opt crize se înlănţuie 
unele după altele, în ordinea de mai sus. 
Uneori, ele se opresc la primul sau la al 
doilea nivel. Alteori, o criză politică sau ecolo¬ 
gică poate interveni independent de orice 
criză financiară sau economică. 

Mai rău, şi aceasta este situaţia de astăzi: 
rezolvarea uneia dintre crize poate antrena 
agravarea alteia. De exemplu, pentru a 
reduce datoria sau şomajul, ar trebui acce¬ 
lerată creşterea PIB-ului, ceea ce ar agrava 
criza ecologică. Iar rezolvarea crizei ecolo¬ 
gice prin descreşterea acestuia ar agrava 
criza financiară, criza economică şi criza 
politică. Tot astfel, o tranziţie prea rapidă 
spre o economie nepoluantă ar risca să 
pună în pericol stabilitatea financiară mon¬ 
dială, iar o tranziţie prea lentă ar risca, 

dimpotrivă, să determine depăşirea unor 
praguri ecologice ireversibile. 

Atunci, pentru a evita să înfrunte aceste 
provocări din ce în ce mai puţin rezolvabile, 
oamenii procedează ca de obicei: se distrează 
şi inventează nenumărate manevre de amn¬ 
are, sperînd că altcineva sau poate un mira¬ 
col se va ivi pentru a rezolva în locul lor 
problemele create de ei şi va împiedica 
posibilitatea ca planeta să devină un iad 
pentru generaţiile viitoare. 


Capitolul 4 

în loc să înfrunte aceste probleme şi să 
încerce să le rezolve, oamenii (adică fiecare 
dintre noi), întreprinderile, guvernele, mai 
ales cele din democraţii, aplică bine-cunoscu- 
tul principiu al tergiversării, conform căruia 
nu există problemă pe care lipsa soluţiilor 
să nu sfîrşească prin a o rezolva. Şi pe care 
un divertisment pe cinste să nu permită să 
fie dată uitării. Ei caută toate mijloacele 
posibile pentru a amîna scadenţele; mai intii 
mijloacele economice, finanţînd prin împru¬ 
muturi o creştere economică artificială, 
neglijînd consecinţele sale asupra mediului 
înconjurător, sperînd că, o dată mai mult, 
va apărea un salvator şi toate problemele 

se vor rezolva de la sine. 

Şi dacă, o dată mai mult, el nu ar apa- 
rea? Şi dacă, o dată mai mult, toate acestea 
nu ar prevesti decît ceva mult mai rău? Şi 
dacă, o dată mai mult, puterea unei civili¬ 
zaţii ar fi fost aşezată pe nisip? 

Astfel încît toate elementele enumerate 
mai sus şi care ni se vor fi părut pozitive 
apar într-o lumină nouă, înşelătoare şi peri¬ 
culoasă, deoarece decurg dintr-o finanţare 
pe credit de către generaţiile următoare, de 
la care împrumutăm, fără intenţia de a le 
retuma vreodată, bani şi materii prime şi 
al căror mediu înconjurător îl distrugem. 

Lumea este înecată de banii 
băncilor centrale 

Peste tot, şi mai ales în democraţii, în ciuda 
discursurilor ortodoxe ale bancherilor centrali 
şi ale FMI-ului, băncile centrale, presupuse 
independente, creează monedă, pe care o 
împrumută băncilor, care o reîmprumută 
guvernelor, sperînd astfel că acordă timp 
conducătorilor pentru a pune în practică 
reformele necesare. în realitate, dimpotrivă, 
dispunînd de aşa un chilipir necondiţional şi 
gratuit, nici un politician nu este determi¬ 
nat să reformeze; iar problemele nu fac decît 
să se agraveze. Sînt îngroşate fluxurile în 
detrimentul stocurilor; sînt sporite venitu¬ 
rile, distrugîndu-se patrimoniile. Guvernele, 
întreprinderile, oamenii se îndatorează mult 
peste ce este rezonabil, sperînd că revenirea 
creşterii economice le va înghiţi datoriile; iar 

iniţiaţii profită, în treacăt, pentru a se îmbo¬ 
găţi în prejudiciul generaţiilor viitoare. 

Politica aceasta a fost practicată înce- 
pînd din 1998 de Banca Centrală a Japoniei 
pentru a contracara o spirală deflaţionistă 
care părea ucigătoare. Ulterior, FED^ul a 
procedat la fel şi şi-a încărcat bilanţul cu 
3.500 de miliarde de dolari începînd cu anul 
2009. Apoi, BCE 2 a intrat în joc şi a răscum¬ 
părat 2.500 de miliarde de euro în titluri, 
începînd din 2015. 

în consecinţă, niciodată, în nici o peri¬ 
oadă istorică cunoscută, nu a circulat atît 
de multă monedă în lume. în zona majoră 
a economiei mondiale (Statele Unite, zona 
euro, Japonia, China, Regatul Unit al Marii 
Britanii şi al Irlandei de Nord şi Canada), 
masa monetară a trecut de la 64% din PIB 
în 1980 la 125% în 2016! în Statele Unite, 
cantitatea de monedă disponibilă a trecut 
de la 69% din PIB în 1980 la 90% în 2016. 

Toate acestea au permis, peste tot, ali¬ 
mentarea unei creşteri economice artificiale 
şi finanţarea importurilor, fără vreo preo¬ 
cupare pentru mijloacele de finanţare. în 

1. Sistemul Federal de Rezerve al Statelor Unite 
ale Americii (n.tr.). 

2. Banca Centrală Europeană (n.tr.). 

Europa în special, acordarea de credite a 
permis importuri masive ale unor ţări din 
Uniune provenind de la altele, în lipsa ori¬ 
cărui mecanism care să le facă să rambur¬ 
seze vreodată aceste împrumuturi. 

Pînă în prezent, politica aceasta pare a 
fi un succes: împotriva a ceea ce susţine 
teoria economică clasică, crearea aceasta 
nelimitată de monedă nu a declanşat infla¬ 
ţia. în orice caz, iată încă o dovadă că legile 
clasice ale economiei nu mai au sens, pentru 
că ele au fost concepute pentru economii 
închise sau întredeschise, care respectau un 
stat de drept, în timp ce acum avem de-a 
face cu o piaţă planetară, care nu ascultă 
practic de nici o altă regulă decît de cea a 
concurenţei. 

Datoria publică continuă să crească 

Utilizînd emisiunile monetare, guvernele se 
îndatorează nebuneşte. 

Japonia bate toate recordurile, cu o dato¬ 
rie publică reprezentînd 250% din PIB; şi 
cum datoria este majoritar făcută de japo¬ 
nezi, ceea ce nu pare a-i nelinişti, şi cum 
ea nu aduce practic nici o dobîndă, ea creşte 
continuu fără a îngrijora pe nimeni. 

Datoria publică americană a atins 108% 
din PIB la finele anului 2017 şi va continua 


Peste tot, manevre de amînare 81 

să crească mult odată cu reforma fiscală 
care va determina scăderea veniturilor sta¬ 
tului cu 1.500 de miliarde de dolari în cursul 
următorilor zece ani şi va mări cheltuielile 
publice cu 300 de miliarde de dolari în 
următorii doi ani. Datoria aceasta este încă 
în mare parte finanţată de FED şi de China, 
care posedă mai bine de un trilion de dolari 
în bonuri de tezaur americane. 

La rîndul ei, China se îndatorează şi ea 
din ce în ce mai mult: nivelul ei total de 
îndatorare a trecut de la 71% din PIB în 
2007 la 295% în 2018. 

în Europa, situaţia nu este cu nimic mai 
bună: datoria publică reprezintă 87% din 
PIB-ul zonei euro. în 2015, ponderea dato¬ 
riei publice/PIB era de 184% în Grecia, 
157% în Italia, 79% în Germania, 120% în 
Franţa. în 2017, datoria italiană, deţinută 
în proporţie de două treimi de italieni, 
reprezenta deja 132% din PIB; şi, deşi dobîn- 
zile sînt în continuare foarte mici, sarcina 
financiară aferentă dobînzilor datoriei repre¬ 
zenta 3,8% din PIB, faţă de o medie a zonei 
euro de 2%. Deocamdată, doar Germania 
se află pe o traiectorie durabilă de reducere 
a datoriei sale, laolaltă cu Estonia, care a 
decis o scădere drastică a salariilor funcţio¬ 
narilor săi şi a cărei datorie abia dacă 
depăşeşte acum 10% din PIB. 

Gradul de îndatorare al celor mai impor¬ 
tante treizeci şi şase de ţări în curs de 
dezvoltare atinge 211% din PIB: şi mai grav 
încă, spre deosebire de ţările dezvoltate, 
care pot împrumuta cu dobînzi mici de la 
băncile lor comerciale, Statele din Sud se 
îndatorează din ce în ce mai mult pe lîngă 
creditorii lor străini, cu rate din ce în ce 
mai ridicate, iar capacitatea de a rambursa 
datoria atinge 20% din veniturile lor fiscale. 
40% din ţările Africii Subsahariene sînt 
confruntate cu un risc ridicat de neplată a 
datoriilor lor publice, faţă de un procent de 
20% acum cinci ani. Este în special cazul 
Ciadului, Sudanului, Republicii Democra¬ 
tice Congo şi Mozambicului. Mai mult, 
cifrele acestea sînt foarte aproximative: 
ele nu ţin cont de obligaţiile privind plata 
pensiilor de către state, care trebuie să le 
achite pe cele ale propriilor funcţionari, 
nici de cele ale colectivităţilor teritoriale, 
al căror garant este în general statul şi ale 
căror niveluri sînt prost cunoscute şi, în 
general, vertiginoase. în plus, nici nu se ţine 
seama de obligaţiile privind plata pensiilor 
de către aceste ţări, nici de datoriile colec¬ 
tivităţilor teritoriale. 

Pentru unii analişti, aceste datorii publice 
sînt lipsite de importanţă, deoarece dobîn- 
zile sînt încă mici; pentru ei, datoria publică 


j ar trebui comparată doar cu activele ţării, 
care ar putea, în ultimă instanţă, să ser- 
j vească la P la ta acesteia. După alţii, datoria 
publică trebuie pusă în relaţie cu veniturile 
i fiscale, întrucît ele vor servi la plata acesteia, 
tot aşa cum o persoană fizică îşi plăteşte 
împrumuturile din propriile venituri. Or, 
datoria publică este în unele ţări de şapte 
j ori mai mar e decît veniturile fiscale: nici o 
persoană fizică nu ar risca să aibă împru¬ 
muturi de şapte ori mai mari decît venitu¬ 
rile sale anuale. 

Unii consideră că singurul raport perti¬ 
nent este constituit de relaţia dintre servi¬ 
ciul datoriei şi bugetul statului. Iar alţii 
consideră că trebuie ţinut cont de alte 
\ eterii: surplusul primar (soldul bugetar 
anterior serviciului datoriei), starea active¬ 
lor, capacitatea de a împrumuta în propria 
monedă, abilitatea guvernului de a mai 
colecta impozitul şi de a face economii. 

Şi, mai mult, utilizarea sa: dacă împru- 
1 mutul serveşte la finanţarea investiţiilor 
pentru viitor, în poduri, drumuri, econo¬ 
misirea de energie, educarea celor defavo¬ 
rizaţi, reducerea consumului de apă şi de 
materii prime şi a emisiilor de gaz cu efect 
de seră, atunci el poate fi sănătos. Dar dacă 
\ ser veşte, cum se întîmplă astăzi de cele 
jj ma * mu lte ori, pentru a finanţa bunăstarea 

generaţiilor prezentului, atunci anunţă tot 
ce e mai rău. 

Gospodăriile continuă şi ele 
să trăiască pe seama viitorului 

Guvernele nu sînt singurele care se îndato¬ 
rează. Şi în cazul gospodăriilor, îndatorarea 
este un substitut pentru creşterea venitu¬ 
rilor reale; în multe ţări, situaţia este mai 
proastă decît înainte de criza din 2007. 

în ţările dezvoltate, datoria gospodăriilor 
atingea 63% din PIB în 2016, faţă de 52% 
în 2008. în zona euro, ea atinge 58% din 
PIB. în Japonia, rata îndatorării gospodă¬ 
riilor atinge 57,4% din PIB. Datoria gospo¬ 
dăriilor chineze reprezenta 49% din PIB-ul 
nominal al ţării în decembrie 2017, faţă de 
45% în anul precedent. 

îndatorarea a 45 de milioane de tineri 
americani se ridica în august 2018 la 1.600 de 
miliarde de dolari, adică 400 de miliarde de 
dolari mai mult decît sumele securitizate 
înaintea crizei subprimelor. îndatorarea 
pentru cumpărarea de maşini în Statele 
Unite atinge 1.200 de miliarde de dolari. 

Divertismentul hrăneşte inacţiunea 

O altă modalitate a gospodăriilor de a nu 
se confrunta direct cu problemele este diver¬ 
tismentul. Nu este întîmplător că economia 
divertismentului prosperă totdeauna în tim¬ 
pul crizelor. în astfel de momente se inven¬ 
tează întotdeauna noi forme de artă. 

Ca să ne limităm la o perioadă recentă, 
comedia muzicală s-a dezvoltat în timpul 
crizei din 1929. 

Iar astăzi se inventează fără încetare 
mijloace care să te împiedice să gîndeşti, 
să reflectezi la problemele lumii sau măcar 
la frumuseţea ei. 

Astfel încît, în ultimele decenii, s-au inven¬ 
tat jocurile video, reţelele sociale, realitatea 
virtuală, activităţi ce ocupă de acum înainte 
mai bine de o treime din viaţa oamenilor, 
cu o industrie din ce în ce mai puternică, 
a cărei funcţie majoră sînt distracţiile, diver¬ 
tismentul, legitimarea resemnării, justifi¬ 
carea amînărilor, plăcerea inacţiunii. 

Chiar dacă jocurile acestea reprezintă 
uneori pretextul pentru adevărate opere de 
artă, ele constituie în mod esenţial moduri 
de a petrece timpul în afara cunoaşterii şi 
a culturii. Cifrele sînt impresionante. în 
2018, jocurile video au depăşit cinemato¬ 
grafii! şi sînt pe cale să depăşească cartea, 

pentru a deveni prima industrie culturală. 
Doar dacă o putem considera ca atare. Nu 
trebuie să calculăm impactul ei doar în cifre 
de afaceri, ci şi în timp, iar aceste jocuri 
video ocupă un timp ce creşte necontenit. 

Reţelele sociale devin o formă suplimen¬ 
tară de divertisment, care ocupă şi ea, peste 
tot, un timp crescînd. în ritmul acesta, peste 
cinci ani din viaţă sînt consacraţi reţelelor 
sociale, comparativ cu trei ani pentru gătit 
şi hrană. Timpul petrecut pe reţelele sociale 
corespunde lecturii a două sute de cărţi 
anual. 

Numărul de utilizatori ai reţelelor soci¬ 
ale depăşeşte 3,2 miliarde la nivel mondial, 
în ianuarie 2018, omenirea a petrecut un 
miliard de ani pe internet, dintre care 365 de 
milioane pe reţelele sociale. Timpului pier¬ 
dut, timpului irosit i se adaugă incalcula¬ 
bilul impact al dereglărilor psihice ce decurg 
de aici. 

întreprinderile se îndatorează 
dincolo de pragul rezonabil 

în Statele Unite, în Europa, în China şi în 
multe alte ţări, multe firme, din numeroase 
sectoare, sînt astăzi supraîndatorate şi împru¬ 
mută, pentru a-şi respecta scadenţele, la 

2008 la 15% astăzi. Mai mult, alţi actori decît 
băncile - fondurile special create în acest 
scop - adună capitaluri venite de oriunde şi 
acordă împrumuturi din ce în ce mai enorme 
unor întreprinderi nesigure, pretinzînd tot 
mai puţine garanţii. O piramidă instabilă. 

în total, datoria mondială a ansamblului 
debitorilor, fără a ţine seama de obligaţiile 
de plată a pensiilor, se ridică la 327% din 
PIB-ul mondial. 

Provocările problemelor 
tehnologice sînt neglijate 

Este foarte limpede că noile tehnologii pun 
probleme şi totuşi nimeni nu vorbeşte serios 
despre controlarea inteligenţei artificiale, 
despre controlul genomic, despre neuro- 
ştiinţe sau nanotehnologii. Se ştie totuşi că 
undeva, la orizont, se profilează nenumărate 
ameninţări pentru însăşi existenţa omenirii. 
Tot astfel, nu s-a făcut nimic serios pentru 
a utiliza tehnologiile în scopul rezolvării 
marilor provocări de mîine, pentru a eco¬ 
nomisi energia sau materiile prime, pentru 
a reduce emisiile de gaz cu efect de seră; 
nimeni nu ia în calcul în mod serios nece¬ 
sitatea regîndirii industriei pentru a recicla 
materiile prime sau pentru a reduce masiv 

costurile desalinizării apei de mare. Sau 
pentru a ameliora eficienţa sistemelor edu¬ 
cative. 

Soluţionarea problemelor ecologice 
este amînată 

în ciuda tuturor promisiunilor, acordul de 
la Paris nu este aplicat nici de state, nici 
de întreprinderi: un raport ONU publicat 
în octombrie 2017 arată că actualele anga¬ 
jamente ale statelor reprezintă doar o treime 
din necesarul de reducere a emisiilor; actu¬ 
ala traiectorie a statelor care s-au angajat 
este mai apropiată de 3°C decît de 2°C. Iar 
după Statele Unite, şi Australia a hotărît 
să se retragă din acord. 

Preţul dioxidului de carbon rămîne la un 
nivel foarte scăzut şi nu se face nici un efort 
pentru a-1 fixa la un preţ credibil, care ar 
trebui să depăşească 40 de dolari tona. Nu 
se face nimic nici pentru a lupta împotriva 
emisiilor de metan provenite de la animale, 
al căror impact asupra efectului de seră 
este de 20 pînă la 25 de ori superior celui 
al C0 2 , şi, prin urmare, pentru a reduce 
consumul de came. 

Nimeni nu este în nici un fel pregătit 
pentru a face faţă consecinţelor încălzirii 

climatice: nu se face nimic în lupta împo¬ 
triva dilatării şinelor sau încălzirii nurilor 
care răcesc centralele nucleare. Nu se caută 
substitute pentru pămînturile rare, cu excep¬ 
ţia unor cazuri foarte speciale. 

Nici problema deşeurilor nu este gestio¬ 
nată corect, nici în ţările dezvoltate şi nici 
în ţările în curs de dezvoltare. Nu se între¬ 
prinde nimic serios pentru a reduce co nsum ul 
de materiale plastice, nici pentru eliminarea 
lor. Nici un efort major nu este făcut pentru 
a rezolva problemele maritime. Nu se între¬ 
prinde nimic pentru a spori dimensiunile 
zonelor maritime protejate. 

Concomitent, aparatele de stat şi instru¬ 
mentele de măsură a locurilor de muncă, a 
creşterii economice, a bunăstării generează 
o reală lipsă de încredere. Lumea simte foarte 
bine că statele se află în mîinile unor poli¬ 
ticieni preocupaţi în cel mai bun caz de 
propria realegere, dacă sînt democraţi, şi, 
în cel mai rău caz, de propria supravieţuire 
la putere. Lumea înţelege că statul nu mai 
dispune de mijloace. Lumea înţelege intu¬ 
itiv că statisticile sînt înşelătoare, deoarece 
nu lasă să se întrevadă că patrimoniile 
străvechi sînt distruse în beneficiul unor 
divertismente trecătoare. 


Capitolul 5 
Capcana se închide 


Toate expedientele acestea nu pot dura 
o veşnicie. Ele nu vor mai putea să întîrzie 
foarte multă vreme declanşarea crizelor ce 
se anunţă. 

Va veni un moment - şi cu cît mai repede 
va fi, fără îndoială, cu atît mai bine - cînd 
creditorii se vor speria, cînd ratele dobîn- 
zilor vor creşte, cînd materiile prime şi 
locurile de muncă vor fi tot mai rare, cînd 
infrastructurile prost întreţinute se vor 
prăbuşi, cînd doar cetăţenii din dictaturile 
obscure vor mai crede în democraţia de 
piaţă, cînd apa potabilă se va găsi din ce 
în ce mai rar, iar clima va deveni de nesu¬ 
portat, cînd naţionalismele se vor ciocni 
între ele, cînd divertismentele nu vor mai 
fi de ajuns, cînd reţelele sociale vor fi 
părăsite, cînd conflictele vor deveni iminente. 
Momentul acesta se apropie... Semnele sînt 
deja vizibile, ele lasă să se prevadă declan¬ 
şarea iminentă a mai multora dintre cele 

opt categorii de crize sau a tuturor laolaltă, 
în interacţiuni foarte complexe. 

Rata dobînzii începe să crească 

Băncile centrale sînt paralizate de propriile 
contradicţii: nu pot lăsa ca ratele dobînzilor 
să fie prea mici, de frica încurajării nive¬ 
lurilor de îndatorare, nici să le crească, de 
frică că îi împing pe debitori la faliment. 

Şi totuşi, ratele dobînzilor, al căror nivel 
foarte scăzut făcea ca datoriile să fie nedu- 
reroase, încep să crească. 

Mai întîi, întrucît, cu timiditate, băncile 
doresc acest lucru: după ce au constatat că 
o datorie ieftină nu făcea altceva decît să 
determine guvernele, gospodăriile şi între¬ 
prinderile să se îndatoreze şi mai mult, şi 
nu să reformeze, ele încep să reducă achi¬ 
ziţiile de obligaţiuni şi să crească cu multă 
prudenţă rata lor de bază: în 2018, băncile 
centrale nu au cumpărat decît 40% din 
emisiunea globală de bonuri de tezaur şi 
din împrumuturile emise de întreprinderi 
pe lîngă băncile din ţările membre OCDE. 
în special, BCE a făcut publică intenţia de 
a întrerupe programul de cumpărare de 
active pînă la sfîrşitul lui decembrie 2018, 
„dacă datele confirmă previziunile sale de 
inflaţie pe termen mediu”. Mai mult, unele 

bănci centrale, precum FED, încep şi ele, 
pe căi mai directe, să crească ratele pe 
termen scurt, asupra cărora deţin controlul. 

Dar dacă ratele dobînzilor cresc în anumite 
ţări deosebit de îndatorate, dacă creşterea 
aceasta nu este stăpînită şi se accelerează, 
atunci serviciul datoriilor publice şi private 
va deveni foarte curînd intolerabil, declan- 
şînd o criză financiară. 

Valoarea întreprinderilor cotate 
şi necotate începe să fie pusă 
la îndoială 

Afluxul acesta masiv de bani creat de emi¬ 
siunile monetare şi de datorii face, cum am 
văzut, ca mulţi finanţatori să încerce să îşi 
plaseze resursele nu doar în credit, ci şi în 
capital. Cumpărînd titlurile întreprinderilor 
cotate şi necotate. 

în consecinţă, cursurile Bursei au luat-o 
razna dincolo de un nivel rezonabil, iar 
valoarea întreprinderilor cotate a crescut 
în mod artificial: evaluarea acţiunilor cotate 
în Statele Unite a trecut de la 95% din PIB 
în 2011 la peste 155% din PIB în martie 
2018! Ceea ce nu mai corespunde valorii 
reale: în Statele Unite, decalajul dintre eva¬ 
luarea bursieră şi valoarea reală a activelor, 

acel price to book ratio , a trecut de la 2 la 
3,5 între 2012 şi 2018. j 

Şi ar mai trebui făcută deosebirea dintre 
întreprinderile tehnologice care continuă să 
producă valoare şi cele din alte sectoare 
care, în unele cazuri, se prăbuşesc deja. în ; 
plus, finanţatorii s-au repezit să achiziţio¬ 
neze acţiuni ale unor întreprinderi necotate, 
al căror preţ a devenit cu totul iraţional: 
valoarea medie de achiziţionare a unor între- 1 
prinderi necotate în Statele Unite a atins 
astfel în 2018 de 11 ori EBITDA 1 , faţă de 
doar 8,9 în 2007. întreprinderile americane | 
cele mai promiţătoare (aşa-numite „unicorni”) 
ar fi evaluate cu 51% peste valoarea lor 
reală (după un studiu elaborat de Stanford 
Business School). f I 

Mai mult, pentru a atrage spre capitalul j 
lor investitorii cei mai lacomi, întreprinderile j 
necotate le garantează plusvalori nebu- 
neşti. De exemplu, le acordă acţiuni aşa-zis > 
„preferenţiale”, care le garantează o plus- j 
valoare sigură în caz de OPA 2 sau chiar în \ 
cazul falimentului firmei. 


1. EBITDA (Earnings Before Interest, Taxes, 
Depreciation and Amortization) este un indi¬ 
cator financiar, reprezentînd profitul fără 
dobînzi, impozite, depreciere şi amortizare 
(n.tr.). 

2. OPA - ofertă publică de cumpărare (n.tr.). 


Capcana se închide 

în consecinţă, este tot mai greu ca între¬ 
prinderile să intre la Bursă, de vreme ce 
valoarea lor necotată este mult superioară 
sumei pe care cumpărătorii de la Bursă ar 
fi dispuşi să o plătească pentru titlurile lor. 
Ele sînt aşadar blocat?. Investitorii au difi¬ 
cultăţi în a ipşi pe piaţă şi a-şi realiza 
plusvalorile. 

Valoarea aceasta foarte ridicată a între¬ 
prinderilor începe să fie pusă la îndoială: 
dacă lucrurile continuă tot aşa, firme prea 
îndatorate vor trebui să vîndă în pierdere 
unele dintre activele lor; unele firme neco¬ 
tate nu vor mai putea intra la Bursă; cursu¬ 
rile Bursei se vor prăbuşi. 

Dar şi aici contradicţia este totală: fiind 
evaluate excesiv, întreprinderile necotate nu 
mai pot avea acces la Bursă şi continuă să 
se finanţeze în privat, ceea ce determină 
încă o creştere artificială a evaluărilor lor. 

Cîteva semne premonitorii 

Mai multe întreprinderi cotate din economia 
divertismentului au pierdut deja o parte 
importantă din valoarea lor, pentru că pie¬ 
ţele îşi dau seama că promisiunile lor sînt 
irealizabile şi cursurile lor supraestimate. 
Este cazul Facebook, care, într-o singură zi 

din iulie 2018, a pierdut 20% din valoa¬ 
rea sa, pentru că investitorii începuseră să 
înţeleagă extraordinara fragilitate a aces¬ 
tei firme, care a pierdut aproape un milion 
de utilizatori în Europa după intrarea în 
vigoare a noilor reglementări europene pri¬ 
vitoare la protecţia datelor. Semn că această 
întreprindere emblematică a reţelelor sociale 
şi deci a divertismentului este deosebit de 
ameninţată. 

Mai multe întreprinderi supraîndatorate 
trebuie să vîndă active tot din acest sector; 
astfel, unul dintre cele mai mari cluburi 
de fotbal, Milano AC, a cărui valoare este 
astăzi estimată la peste 500 de milioane 
de euro, a trecut sub controlul unui fond 
de investiţii american, Elliot Management, 
pentru că proprietarul său chinez, Li Yong 
Hong, care îl răscumpărase cu un an în urmă 
de la Silvio Berlusconi, nu putea onora 
scadenţele împrumuturilor sale. Fapt semni¬ 
ficativ: întreprinderi americane şi chineze, 
venite din ţări care practic nu joacă fotbal, 
îşi dispută astfel proprietatea unuia dintre 
cele mai mari cluburi europene, ca pe un 
semn, deosebit de limpede, al dominării 
viitoare, de către firmele din aceste două 
ţări, asupra principalelor întreprinderi de 
divertisment din Uniunea Europeană. 

Multe întreprinderi cotate, din sectoare 
care sînt mai puţin la modă, au început să 
intre în declin, precum comerţul, energia, 
imobiliarul, infrastructurile. De teamă că 
nu vor fi evaluate cum sperau, mai multe 
întreprinderi necotate îşi amînă listarea la 
Bursă. Este cazul Uber, Airbnb, Space X 
sau al firmei indiene Flipkart. în Statele 
Unite, în 2017, doar 179 de firme s-au 
listat la Bursă, faţă de o medie de 300 pe 
an între 1980 şi 2000. 

Primele semne ale revenirii 
naţionalismului economic 

în trecut, protecţionismul a fost de multe 
ori un semn ce prevestea o criză iminentă, 
economică şi politică. Ceea ce se petrece şi 
astăzi. 

După o lungă perioadă de deschidere, de 
creştere a schimburilor, de reducere a barie¬ 
relor vamale şi nevamale, ţările aflate în 
deficit comercial încep să se închidă. Statele 
Unite instalează bariere tarifare, în special 
pentru China, de unde importă mărfuri în 
valoare de 600 de miliarde şi unde exportă 
doar în valoare de 130 de miliarde de dolari. 
China, care nu poate riposta cu tarife corelate 
la o cantitate echivalentă de importuri, a 

încercat într-o primă fază să evite suprali¬ 
citarea, apoi a început să recurgă la aceasta 
prin monedă şi reglementări. 

Statele Unite utilizează protecţionismul 
şi din raţiuni pur politice: crezînd, în mod 
eronat, că embargoul american este cel care 
a îngenuncheat URSS şi a determinat pră¬ 
buşirea sa (cînd, de fapt, politica liberală 
a lui Gorbaciov este cea care a declanşat 
sfîrşitul Imperiului sovietic), ele utilizează 
aceeaşi tehnică în confruntarea cu toţi adver¬ 
sarii lor, indiferent de importanţa mizelor. 
S-au lansat astfel în embargouri împotriva 
Iranului, Coreei de Nord, Venezuelei şi, pro¬ 
babil, a multor altora. Consecinţele nu pot 
decît să antreneze o înăsprire a acestor 
regimuri şi să întărească susţinerea popoa¬ 
relor lor. 

Alte ţări se angajează pe acelaşi drum: 
Argentina, Brazilia, India devin foarte pro- 
tecţioniste, cu niveluri ale taxelor vamale 
superioare procentului de 13%. 

într-o primă fază, protecţionismul ame¬ 
liorează balanţa plăţilor şi locurilor de 
muncă în ţara care îl practică. Apoi acesta 
duce la o creştere a preţurilor şi la supra¬ 
producţie. Apoi la şocul naţionalismelor. 

Protecţionismul economic se înscrie într-o 
ideologie a egoismului, unde toţi cred că se 
pot proteja de crize închizîndu-se, pe con¬ 
siderentul că acestea se produc din vina 

celorlalţi. Cum toţi recurg la represalii, oca¬ 
ziile de confruntare se multiplică. închiderea 
aceasta duce nu doar la refuzul produselor, 
ci şi al capitalurilor, ideilor, operelor artis¬ 
tice şi oamenilor care vin din alte părţi. 

/ 

Primele semne ale unei crize 
ecologice majore 

Am putea invoca nenumărate exemple ce 
anunţă această criză, în ultimele douăspre¬ 
zece luni: înmulţirea uraganelor şi a incen¬ 
diilor de pădure, creşterea temperaturii, 
creşterea numărului episoadelor de secetă, 
inundaţiile, penuriile de apă potabilă; în 
2018, în urma unei secete excepţionale, 
oraşul Cape Town din Africa de Sud a fost 
pe punctul de a intra în „ziua zero” cînd 
apa urma să fie tăiată de la robinet. în 2018, 
„sezonul focurilor” a început mai devreme 
şi s-a încheiat mai tîrziu; focul a provocat 
pierderea a aproximativ 30.000 de hectare 
de pădure în Suedia; a 4 milioane de acri 
(1.618.742 ha) în Arizona, Colorado, Idaho şi 
Oregon, adică aproape cu 10% mai mult decît 
media anuală. Incendiile de la Mendocino 
au ars 114.850 de hectare, adică suprafaţa 
Parisului şi a „coroanei” sale mici laolaltă. 
Incendiile au atins şi Grecia, unde s-au 

înregistrat cel puţin 93 de morţi; Portugalia, 
cu 27.000 de hectare arse; în Columbia 
Britanică au izbucnit aproximativ 566 de 
incendii de pădure în august 2018, poluînd 
aerul cu particule fine, denumite PM2,5, 
care pot provoca pneumonii, cancer pul¬ 
monar şi accidente vasculare cerebrale şi 
care împăştie în atmosferă un procent din 
dioxidul de carbon, participînd astfel la 
încălzirea climatică, transformîndu-se într-o 
cauză şi, în acelaşi timp, o consecinţă a sa. 
în acelaşi an 2018, în Franţa, au fost oprite 
unele centrale nucleare, pentru că rîurile 
a căror apă trebuia să le răcească nu mai 
erau destul de reci. Este şi anul cînd data 
la care omenirea a consumat tot ce se poate 
consuma fără a împrumuta de la generaţiile 
viitoare a fost înregistrată cel mai devreme 
în istoria omenirii. 

In faţa acestor provocări, alte 
ideologii încep să se exprime 

în faţa acestor probleme nerezolvate, în faţa 
acestor tsunamiuri ameninţătoare se ivesc 
multe doctrine. Ele nu propun, deocamdată, 
un alt mod de gestionare a economiei: de 
la falimentul socialismului şi al comunis¬ 
mului, piaţa pare încă de neînlocuit. 

Adesea concentrate pe apărarea vechilor 
identităţi ameninţate, hrănite de protecţi- 
onism şi de naţionalism, ele fac apologia 
identităţilor şi rădăcinilor, considerate a fi 
valori stabile într-o liime precară. 

Asistăm mai întîi la înflorirea doctrine¬ 
lor simpliste: „ţara mea înainte de toate” 
sau „numai ţara mea”. Sau încă - „înainte 
era mai bine” sau „altundeva este mai bine” 
sau „altfel este mai bine”. Opozanţii aceştia 
se organizează în trei grupuri de forţe. 

Primul îi reuneşte pe toţi adepţii drep¬ 
telor naţionaliste şi xenofobe; partizani ai 
unui guv ern puternic, ostili la adresa mino¬ 
rităţilor şi a celor mai slabi, lesne apropiaţi 
de mediile cele mai ameninţate de moder¬ 
nitate şi sprijinindu-se pe mişcări regiona¬ 
liste. 

Cel de-al doilea îi reuneşte pe toţi adepţii 
celor mai radicale stingi, ostili capitalismului, 
elitelor financiare, tehnocraţilor consideraţi 
a fi în serviciul lor, plutocraţiei, dictaturii 
pieţelor, sprijinindu-se pe mişcări ale drep- 
turilor omului şi ecologice. 

Cel de-al treilea îi reuneşte pe adepţii 
puterilor religioase, pentru care nimic nu 
are valoare dacă lucrul cu pricina nu se 
înscrie printre regulile ce se pot extrage 
din Tora, Evanghelii ori Coran sau din orice 

alt corpus teologic ale cărui cerinţe ar trebui 
respectate întocmai. 

Pentru cei dintîi, identitatea este înră- 
dăcinată în glie. Pentru următorii, în natură. 
Pentru ultimii, în credinţă. :| 

Dacă aceste trei forţe se opun pe tema 
subiectelor esenţiale (precum atitudinea faţă ] 
de bani, democraţie, religie şi capitalism, 
migranţi, ecologie, mondializare şi xenofo¬ 
bie), ele se regăsesc în suspiciunea faţă de j 
clasele diriguitoare, faţă de tot ce este nou, : 
faţă de mobilitate. j 

Şi unele, şi celelalte se sprijină pe reţelele j 
sociale pe care le utilizează, de cele mai 
multe ori la adăpostul anonimatului, pentru 
a insulta, agresa, calomnia, ironiza, injuria, 
ameninţa pe toţi cei care, de aproape sau j 
de departe, mai dispun încă de cea mai mică 
farîmă de putere, celebritate sau influenţă. 

Uneori, cele trei forţe se aliază împotriva 
celor ce guvernează. în Statele Unite, le-am ■ 
regăsit în finalul campaniei, susţinîndu-1 pe j 
Trump împotriva establishment-ului repre¬ 
zentat de Hillary Clinton. în Marea Britanie, ;j 
ele s-au aliat pentru a alcătui coaliţia care 
a învins în referendumul pe tema Brexitului. 
în Italia, alianţa lor a permis accesul la 
putere al unei coaliţii contra naturii între 
Ligă şi Mişcarea Cinci Stele. Aceeaşi evoluţie 
se regăseşte în Austria, Ungaria, Polonia. 

Iar mîine? Vor continua să se înfrunte 
cele trei forţe? Sau se vor uni unele cu altele 
tot mai pe faţă? De fapt, dacă ele simt că 
pot dărîma împreună ceea ce fiecare dintre 
ele numeşte în mod confuz „sistemul”, se 
vor uni, fiecare sperînd în forul său interior 
că forţa cealaltă nu ar fi alcătuită decît din 
nişte „idioţi folositori”. 

Experienţa dovedeşte că „idioţii folosi¬ 
tori” se află în general la stînga, iar ade¬ 
văraţii învingători, în general, la dreapta, 
în toate cazurile, adevăraţii învinşi sînt 
regimurile democratice. 

Toate vor propune soluţii radicale, în 
slujba, spun ele, termenului lung, pe care 
piaţa şi democraţia le-ar fi neglijat. Ele se 
vor strădui să le pună în practică acolo unde 
vor putea prelua puterea, prin urne sau cu 
forţa. 

Pentru că, în fond, aceste forţe au cu 
adevărat în comun nu doar ura faţă de 
actualele clase conducătoare, ci şi dispreţul 
sau deziluzia faţă de democraţie şi tot ce 
implică ea: compromisul, jumătăţile de 
măsură, nuanţa, toleranţa faţă de punctele 
de vedere ale altora şi reversibilitatea 
puterii. 

Am asista atunci, în faţa crizelor ce ame¬ 
ninţă şi înainte chiar ca ele să se declanşeze 
cu adevărat, la instalarea unor guverne mai 

mult sau mai puţin totalitare, laice sau reli¬ 
gioase, de extremă stingă sau de extremă 
dreapta, care ar pune stăpînire pe mizele 
precedente, de care democraţiile, vor explica 
ei, nu au ştiut să profite, şi care ar pretinde 
că acţionează în interesul popoarelor pe 
termen lung. 

Desigur că guvernele acestea nu vor evita 
crizele ce ameninţă: nu vor rezolva imensele 
probleme ale căror mize sînt majoritar de 
ordin material şi planetar nici ferecîndu-se, 
nici arătînd cu degetul ţapi ispăşitori, nici 
invocînd o formă sau alta de Providenţă. 
Iar aceste noi puteri nu ar face decît să 
participe, într-un mod deosebit de brutal, 
la manevrele de întîrziere care amplifică 
problemele pînă la a le face să devină explo¬ 
zive. 

Pentru a evita să aibă o astfel de soartă, 
multe guverne democratice vor considera 
că strategia cea mai bună ar consta în apli¬ 
carea de către ele însele a cerinţelor unuia 
sau altuia dintre duşmanii lor. Astfel încît 
vedem deja cum guverne respectabile închid 
frontierele în faţa unor oameni, idei şi chiar 
mărfuri. Şi cum unele guverne alese demo¬ 
cratic împrumută, la scară mică, tonul şi 
vocabularul dictatorilor. 

Nimic nu este mai sinucigaş pentru un 
democrat decît să preia ideile sau practicile 

unui duşman al democraţiei. Este pierzania 
sufletului. în plus, dacă toţi, chiar şi cei 
mai rezonabili, încep să se ferece şi să 
recurgă la strategii de tipul „fiecare pentru 
sine”, în replică la cele ale celorlalţi, atunci 
toate crizele, cele opt crize identificate aici, 
vor deveni inevitabile. Cum au şi fost în 
mai multe rînduri în trecut. Pentru tot ce 
e mai rău. 

Deocamdată, aceste prime semne nu au 
fost suficiente pentru a declanşa o criză de 
ansamblu. Ce se va întîmpla în viitor? Tre¬ 
cutul ne poate oare ajuta să-l prevedem? 


•i 




i 



Capitolul 6 

Crize majore s-au produs 
în circumstanţe comparabile 

Penuriile, încălzirea climatică, îndatora¬ 
rea excesivă, evaluările nebuneşti, creşterea 
ratei dobînzilor, protecţionismul, încetinirea 
creşterii economice, refuzul inovaţiilor, toate 
acestea seamănă cu ceea ce am cunoscut 
în mai multe rînduri de-a lungul Istoriei. 
Foarte recent chiar: acum doisprezece ani. 

Şi, de fiecare dată, s-a ajuns la o criză, 
uneori doar financiară, alteori şi economică, 
socială, tehnologică, politică, ideologică, geo¬ 
politică, ecologică. 

Crizele acestea se înscriu în realitate 
în contextul unei evoluţii cvasicontinue, cel 
puţin de o mie de ani, spre mai multă 
libertate individuală, prin triumful econo¬ 
miei de piaţă şi al democraţiei; spre depla¬ 
sări ale centrului de putere al lumii, de 
fiecare dată tot mai spre vest, astăzi bas- 
culînd de cealaltă parte a Oceanului Pacific; 
spre transformarea unor servicii noi în 

obiecte industriale. Şi spre utilizarea din 
ce în ce mai risipitoare a resurselor naturale 
şi financiare, menită să producă din ce în 
ce mai multe fluxuri în detrimentul stocu¬ 
rilor, bunuri şi servicii de consum în detri¬ 
mentul infrastructurilor, al patrimoniului 
natural, al sănătăţii mintale a oamenilor 
şi al climei, într-o valorizare mereu mai mare 
a prezentului, în detrimentul trecutului şi 
al viitorului. 

Crize analoage au avut deja loc 

Cîteva dintre crizele trecutului lămuresc 
mutaţiile acestea. Ele au trăsături comune 
cu ce se întîmplă aici şi acum. Chiar dacă 
fiecare dintre ele are propriul specific. Chiar 
dacă nici una nu a avut amploarea celor 
care se pregătesc în prezent. 

In 1776, Declaraţia de Independenţă a 
coloniilor engleze din America le face pe 
elitele luminate ale burgheziei europene să 
viseze faţă cu o nobilime ce încerca să-şi 
întărească puterea (în Franţa, ordonanţa 
Segur dădea doar nobilimii dreptul de a intra 
în armată cu gradul de ofiţer fără a par¬ 
curge gradele inferioare). în 1780, „mizeria 
ţăranului, sărăcirea salariatului, puterea 
şi frustrarea burgheze” descrise de Franpois 

Furet se coalizează pentru a reconsidera un 
sistem ce nu supravieţuia decît acumulînd 
datorii gigantice, respectînd recomandarea 
lui Ludovic al XV-lea: „După mine, potopul”. 
Noile elite burgheze contestă impozitele ce 
apăsau asupra lor şi de care nobilimea şi 
clerul erau scutite, ceea ce determină convo¬ 
carea Adunării Stărilor Generale, provocînd 
Revoluţia franceză, eliminarea sau exilul 
tuturor vechilor elite, dictatura şi războaiele 
napoleoniene. Criza aceasta, aparent speci¬ 
fic franceză, însoţeşte de fapt deplasarea 
centrului puterii comerciale mondiale de la 
Amsterdam spre Londra şi apariţia tehno¬ 
logiilor şi a motoarelor cu aburi. 

în 1907, o nouă criză, de data aceasta 
mondială, începe în condiţii foarte asemănă¬ 
toare cu cea actuală: o perioadă de euforie 
(justificată de foarte mari progrese tehnice, 
de deschiderea către lume şi de mari paşi 
făcuţi înspre democraţie şi pace); şi care 
este contestată de intensificarea mişcărilor 
extremiste şi de o criză agricolă şi bancară, 
apoi deviază într-o crispare ce se traduce 
prin măsuri protecţioniste, determinînd fali¬ 
mentul mai multor întreprinderi mari din 
Statele Unite şi semănînd panica printre 
depunători. Ceea ce declanşează o criză finan¬ 
ciară ce va duce la Primul Război Mondial 
şi la deplasarea centrului puterii comerciale 

de la Londra înspre Coasta de Est a Statelor 
Unite ale Americii şi apariţia maşinilor ce 
utilizează motorul cu explozie sau electri¬ 
citatea. 

în 1929, la zece am după încheierea Pri¬ 
mului Război Mondial, economia de piaţă 
mondială continuă să se afle într-o situaţie 
de criză, din cauza proastei gestionări a 
păcii de către învingători. Bogăţiile sînt 
foarte concentrate; valoarea bursieră a între¬ 
prinderilor nu mai are nimic în comun cu 
valoarea lor reală. Un incident minuscul e 
suficient pentru a declanşa panica, mai întîi 
în Statele Unite: în două zile din luna 
octombrie a anului 1929, 13 milioane de 
acţiuni trec dintr-o mînă în alta. în loc să 
elibereze cursurile de schimb şi să susţină 
economia, guvernele europene şi cel american 
de atunci menţin politicile de austeritate; 
băncile centrale apără cursul de schimb şi 
restrîng creditarea. Urmează prăbuşirea. 
Producţia industrială americană scade la 
jumătate între 1929 şi 1934, iar rata şoma¬ 
jului creşte pînă la 25%. 

Succesiunea aceasta de crize, financiare, 
economice, sociale, tehnologice, politice, ideo¬ 
logice, geopolitice, geografice, începută în 
1907, nu este depăşită în democraţii decît 
printr-un al doilea război mondial şi prin 
susţinerea cererii de către stat, ceea ce 

statele totalitare făceau deja cu succes înce- 
pînd din 1922 în Italia, din 1924 în URSS 
şi din 1934 în Germania. 

Per ansamblu, criza din 1907 şi cele care 
i-au urmat nu vor fi dat naştere social-demo- 
craţiei decît după două războaie mondiale, 
cu peste 70 de milioane de morţi, şi insta¬ 
larea dictaturilor în toată Europa. Iar ea nu 
s-a terminat cu adevărat decît în 1991, odată 
cu sfîrşitul Uniunii Sovietice, adică după mai 
bme de optzeci de ani de la începutul crizei 
de la care a pornit totul. 

în 2007, totul amintea de situaţia din 
1907: creşterea economică este puternică 
şomajul scade, inflaţia la fel; ne aflăm din 
nou într-o atmosferă de euforie bursieră, 
de progres tehnologic major şi de creştere 
a datoriilor private şi publice. Masa mone¬ 
tară, pînă atunci sub control, creşte peste 
tot. In şase conglomerate majore (Statele 
Unite, zona euro, Japonia, China, Regatul 
Unit şi Canada), ea trece de la 18% din 
PIB în 1980 la 30% în 2007, iar cursurile, 
atit pe termen scurt, cît şi lung, sînt din 
ce în ce mai joase. Băncile organizează trans¬ 
ferul economiilor disponibile spre împrumu¬ 
turi mai riscante, în special pentru locuinţele 
celor mai săraci americani (subprimele); ele 
se protejează revînzînd aceste împrumuturi 
unor deponenţi de pe piaţa mondială, sub 

formă de titluri, a căror valoare este certi¬ 
ficată prin ratinguri false. între 2001 şi 2006, 
valoarea acestor împrumuturi a sporit de 
şapte ori, atingînd 685 de miliarde de dolari. 

Apoi, cînd unul din aceste titluri nu poate 
fi onorat, întreg sistemul se prăbuşeşte. De 
atunci încoace, economia occidentală nu mai 
supravieţuieşte decît prin oferta de credite 
nelimitate făcută de băncile centrale băn¬ 
cilor comerciale şi prin acceptarea unor 
deficite bugetare cu o amploare fără prece¬ 
dent. Şomajul tinerilor rămîne foarte ridicat, 
iar inegalităţile sînt şi mai considerabile. 

Criza aceasta determină o conştientizare 
a inconsecvenţei americane şi a începutu¬ 
lui declinului relativ al societăţii occiden¬ 
tale; nu însă şi o adevărată ieşire din criză, 
dată fiind absenţa unei reforme structurale 
din toate democraţiile de piaţă, ci doar o 
amînare a scadenţelor, prin datorii încă şi 
mai mari şi o excrescenţă fenomenală a 
economiei divertismentului. Nici o soluţie 
serioasă nu a fost pregătită. Cu atît mai 
puţin în vederea obiectivelor mai puţin vizi¬ 
bile, precum clima şi penuriile. Nimic altceva 
decît o procrastinare a divertismentului şi 
o amînare a scadenţelor. De frica de a între¬ 
prinde ceea ce trebuie făcut. 

Criza aceasta va dura, precum cea prece¬ 
dentă, mai bine de optzeci de ani? Va provoca 

oare revoluţii violente? Războaie? Se va 
concretiza ea, precum precedenta criză glo¬ 
bală, în moartea a peste 70 de milioane de 
oameni? 




Capitolul 7 

Cît va mai dura 
pînă la o criză majoră? 

Pînă cînd va putea fi amînată criza? 

Ce se face pentru a se evita agravarea tutu¬ 
ror acestor simptome? Au fost demarate 
reforme structurale? A fost iniţiată o schim¬ 
bare a modelului de producţie? De consum? 
De economisire? De comportament faţă de 
natură? O schimbare a instrumentelor de 
măsură? A administrării întreprinderilor, 
oraşelor sau naţiunilor? Ne îndreptăm oare 
spre societăţi mai austere? Mai altruiste? Ne 
îndreptăm oare spre mai multă gratuitate? 
Spre societăţi mai grijulii privind obiectivele 
pe termen lung? Nici vorbă . 

Deocamdată, majoritatea guvernelor, 
întreprinderilor şi oamenilor nu au găsit, 
cum am văzut, altă cale decît să trateze 
răul tot cu rău: nu aveţi destule venituri 
pentru a trăi? îndatoraţi-vă. Sunteţi prea 
îndatoraţi? Este urgent, vi se explică, să 

vă îndatoraţi şi mai mult pentru a putea 
onora scadenţele. Vă temeţi iarăşi că nu vă 
veţi putea plăti toate aceste datorii? Nu vă 
neliniştiţi! Există instrumente financiare 
noi, care amînă scadenţele dumneavoastră 
pentru mai tîrziu sau care vă permit chiar 
să vă vindeţi datoriile unor terţi, care se 
vor descurca mai bine. Vă temeţi pentru 
viitorul climei? Al locurilor de muncă? Al 
penuriilor? Nu, nu daţi ascultare celor încli¬ 
naţi să se jelească! Distraţi-vă, uitaţi-vă 
la filme sau la seriale, jucaţi jocuri video, 
petreceţi un timp plăcut pe reţelele sociale 
şi nu vă mai gîndiţi la toate astea. Iar dacă 
totuşi vă gîndiţi, vi se vor recomanda cîteva 
droguri, mai mult sau mai puţin legale, mai 
mult sau mai puţin letale. Iar dacă nu doriţi 
nici să vă distraţi, nici să vă drogaţi, atunci 
resemnaţi-vă şi lăsaţi-i să acţioneze pe cei 
care ştiu ce fac... Lăsaţi-i pe politicieni să 
îi desemneze pe ţapii ispăşitori, să-i alunge 
pe străini, să elimine personalităţile sau pe 
cei ce aduc ştiri proaste. 

Aşadar, chiar dacă unii guvernanţi, unele 
întreprinderi, unele persoane sînt mult mai 
lucide, prudente şi pozitive şi chiar dacă 
unii intelectuali, profesori, jurnalişti, acti¬ 
vişti, militanţi, politicieni strigă în gura 
mare adevărul despre nebunia lumii, lumea 
nu mai este, în ansamblul ei, decît o 

gigantică piramidă a lui Ponzi, în care sin¬ 
gura diferenţă dintre guvernanţii actuali 
şi dl Madoff este că dl Madoff se află în 
închisoare. Şi că, deocamdată, piramida mai 
stă în picioare. 

De fapt, următoarea criză financiară mai 
poate fi amînată, cîteva luni, cîţiva ani, prin 
continuarea politicilor actuale şi creşterea 
datoriilor. Atît timp cît creşterea economică 
va continua, cît încrederea pieţelor se va 
menţine şi va rămîne disponibilă o finanţare 
ieftină a tuturor categoriilor de datorii şi 
deficite. 

In tot acest timp, se vor face averi noi, 
uriaşe, inovaţii majore sau anecdotice vor 
ocupa avanscena, aclamate de omnipotenţi 
optimişti, pentru care o criză este inimagi¬ 
nabilă. Iar acolo unde popoarele se vor simţi 
în mod deosebit frustrate, se vor găsi - s-au 
găsit deja - cîţiva demagogi care să le indice 
cine poartă răspunderea printre străini sau 
omnipotenţii de dinainte. 

O criză financiară va urma în mod inevi¬ 
tabil într-o bună zi. Ea va avea o amploare 
inedită, mai teribilă decît cea din 2007, de 
vreme ce nu vor mai exista aceleaşi instru¬ 
mente ca atunci pentru a o întîrzia: nu 
va mai fi posibilă îndatorarea publică şi 
scăderea ratelor dobînzii. Va interveni din 
nou un şomaj masiv, vor urma falimente în 

serie, expulzări în masă, interdicţii bancare, 
ceea ce va declanşa o criză economică, apoi 
una socială. 

O criză politică este şi ea inevitabilă. Şi 
ea va putea fi amînată şi mai mult în ţările 
din Occident, precum Franţa şi Germania, 
care vor şti să lase frontierele deschise şi 
ale căror instituţii vor fi destul de solide 
pentru a rezista în faţa valului populist, 
tentaţiilor xenofobe şi protecţioniste. Totuşi, 
dacă nu va exista destulă atenţie, dacă 
concentrarea bogăţiilor şi dezastrul ecologic 
vor fi lăsate să se agraveze, ultimele demo¬ 
craţii vor sfîrşi şi ele prin a se prăbuşi, 
provocînd izbucnirea unor confruntări pe 
care le credeam încheiate. 

Următoarea criză geopolitică mai poate fi 
încă amînată, cu condiţia resemnării Statelor 
Unite în faţa preluării controlului de către 
Asia sau printr-o tresărire economică şi 
politică a Europei. 

în sfîrşit, criza tehnologică şi criza eco¬ 
logică mai pot fi încă amînate, prin înceti¬ 
nirea dezvoltării inteligenţei artificiale, prin 
dezvoltarea mai mult sau mai puţin masivă 
a energiilor regenerabile şi prin eforturi 
considerabile pentru a economisi materiile 
prime. 

Nimic din toate acestea nu va fi suficient. 
Nu ar însemna decît continuarea, pe alte 


Cît va mai dura pînă la o criză majoră ? 


119 


căi, a actualelor manevre de amînare. Cu 
alte forme de divertisment ce rămîn de 
inventat şi care vor apărea rapid. Mai 
mult, cum am văzut, încercarea de a rezolva 
separat cele opt crize va provoca agravarea 
uneia prin rezolvarea alteia. 

Astfel încît, de teamă că ne-am îndrepta 
spre tot ce e mai rău, nimeni nu va între¬ 
prinde nimic. Sau aproape. Va urma para¬ 
lizia, de teama de a nu fi măturaţi de un 
tsunami. 

Şi, în timpul acestei clipe de suspans, în 
care începem deja să pătrundem şi care se 
poate termina în orice moment, bătăliile 
fundamentale se vor desfăşura în culise: 
tehnologice, ştiinţifice, industriale, culturale, 
sociale, ideologice, ecologice, politice, geo- 
politice. Ele vor fi dăunătoare în special 
pentru Europa, care este prada altor două 
mari puteri, China şi Statele Unite, iar ele 
vor cădea la înţelegere pentru a o jefui şi 
a prelua de la ea ceea ce le poate întări, 
întîrziind propria lor confruntare. 

Putem aşadar să ne liniştim la gîndul că, 
încă cîteva luni, cîţiva ani, nici una dintre 
cele opt crize nu se va declanşa. Şi mulţi 
vor continua să privească, fără a se nelinişti 
prea tare, cum se acumulează datoriile, cum 
creşte şomajul, cum se adîncesc inegalităţile, 
cum sporesc penuriile, cum se accentuează 

tensiunile şi încăierările, cum preţul mate¬ 
riilor prime urcă vertiginos, cum încep 
lipsurile de apă potabilă, cum migraţiile se 
accelerează, cum clima devine insuporta¬ 
bilă. Nu se vor gîndi prea mult la toate 
astea, atît timp cît divertismentul va reuşi 
să îi facă să uite de frica de viitor. 


Capitolul 8 

Care este scenariul declanşator? 


Cele expuse pînă acum ar fi putut, ar fi 
trebuit să declanşeze deja una sau alta dintre 
cele opt crize posibile. Chiar dacă, în anu¬ 
mite regiuni ale lumii, optimismul este de 
rigoare, chiar dacă există locuri fără şomaj, 
unele fără deficit, iar altele fără probleme 
ecologice majore, situaţia globală a lumii 
este foarte gravă, iar perspectivele, încă şi 
mai grave; în fiecare zi apar noi semne, 
care confirmă cele mai întunecate pronos¬ 
ticuri. Totuşi, nu s-a declanşat încă nimic 
extraordinar. Pentru că instrumentele la care 
se recurge pentru a amîna scadenţele sînt 
gigantice. Şi, în scurt timp, vor fi şi mai 
uriaşe. 

Nu contează; într-o situaţie atît de insta¬ 
bilă, cel mai mic incident serios, care ar 
determina pierderea încrederii finanţatori¬ 
lor şi a popoarelor în capacitatea sistemului 
de a se autoregla, ar putea declanşa un val 
de panică ce ar duce, în cea mai mare parte 

a l umii , la o criză, mai întîi financiara, apoi, 
ca într-un efect de domino, la cîteva dintre 
celelalte şapte. Iar în ipoteza ultimă, cea 
în care nu se va fi luat nici o măsură de 
protecţie, s-ar înlănţui toate cele opt, într-un 
scenariu catastrofic, în care civilizaţia occi¬ 
dentală ar dispărea într-o prăbuşire mai 
întîi economică, apoi socială şi politică şi 
în care guvernări totalitare şi autarhice ar 
avea de gestionat crize geopolitice şi ecolo¬ 
gice majore. 

Această din urmă ipoteză nu mai este 
neverosimilă. Ea este chiar absolut proba¬ 
bilă dacă amînările vor continua pe termen 
lung. 

Iată cîteva dintre evenimentele ce ar putea 
să o declanşeze. Ele sînt mai mult sau mai 
puţin probabile, pe termen scurt sau mediu. 
Dacă ignorăm acest avertisment, toate se vor 
produce într-o bună zi. Şi altele, dintre cele 
mai puţin verosimile, mai puţin apăsătoare, 
ar putea avea aceleaşi consecinţe dramatice. 
Tot aşa cum o minusculă bulă poate face 
ca un balon prea umflat să explodeze. 

O prăbuşire a valorii activelor 

într-o bună zi, într-o lună sau peste cinci 
ani, cineva se va speria în faţa valorizării 

excesive a întreprinderilor, cotate sau neco¬ 
tate, mai ales în domeniul tehnologiei. Şi, 
pentru a nu pierde totul, pentru a nu rămîne 
printre cei din urmă care cred că preţul 
activelor lor poate urca pînă la ceruri, acţio¬ 
narii şi creditorii vor vinde tot, chiar şi în 
pierdere. Semnele sînt deja perceptibile în 
modul în care unele întreprinderi mari, mai 
ales americane, încep să aibă greutăţi în 
propria finanţare. 

O uşoară cădere a cursurilor ar putea, în 
aceste condiţii, să determine vînzări masive 
şi necontrolate ale tuturor titlurilor din 
posesia tuturor întreprinderilor, ceea ce ar 
duce la o catastrofă în spirală. Toţi s-ar 
repezi să vîndă, aşa cum se repede lumea 
la ieşirea dintr-un mare magazin în care 
s-ar fi declanşat un incendiu. Patrimoniile 
bursiere ar putea pierde o treime din valoa¬ 
rea lor în cîteva zile. 

Criza ar putea fi declanşată, ca acum 
doisprezece ani, şi de pierderea încrederii 
băncilor în capacitatea gospodăriilor de a-şi 
plăti împrumuturile, în special creditele 
studenţilor şi creditele pe automobile în 
Statele Unite, care, cum am văzut, sînt 
exorbitante, aşa cum erau acum doisprezece 
ani împrumuturile din imobiliar. Băncile ar 
fi imediat obligate să provizioneze pierderi 
imense, iar solvabilitatea lor ar fi mai mult 
decît ameninţată. 

într-unul sau altul dintre cazuri, ar începe, 
ca acum doisprezece ani, o criză financiară. 
Dar, spre deosebire de ce s-a petrecut atunci, 
guvernanţii nu ar mai putea să recurgă la 
instrumentul creşterii datoriei publice, nici 
la cel al scăderii ratelor dobînzii: cea dintîi 
este deja prea mare, iar cealaltă este deja 
prea redusă. Iar criza aceasta ar derapa 
rapid înspre o criză economică, socială şi 
politică. 

O creştere bruscă a ratei 
dobînzilor pe termen lung 

O pierdere a încrederii în cele mai îndato¬ 
rate întreprinderi sau în ţările aflate în 
aceeaşi situaţie ar putea atrage după sine, 
la cererea creditorilor, o creştere a ratelor 
dobînzii pentru împrumuturile lor. Pieţele 
şi-ar putea reevalua atunci ansamblul poli¬ 
ticilor dobînzilor, cu mai multă exigenţă, 
determinînd creşteri mult mai rapide decît 
cele ce se întrevăd azi; cei mai nesiguri 
debitori nu ar mai găsi finanţări convena¬ 
bile. O astfel de creştere ar putea strangula 
întreprinderi, ţări şi gospodării, care nu ar 
mai fi capabile să-şi respecte scadenţele. 
Ea ar antrena, printr-un efect de simetrie, 

o prăbuşire a cursurilor acţiunilor, ca în 
timpul precedentei crize. 

Pentru a se proteja, băncile ar înceta 
să împrumute întreprinderilor cu grad prea 
înalt de risc. Ironie: ele ar fi atunci ultimele 
care ar muri, pentru că vor fi fost primele 
care s-au protejat, după precedenta criză, 
prin sporirea rezervelor lor. 

Utilizarea algoritmilor de predicţie ar 
exacerba comportamentele docile de pe pieţe, 
în special toate produsele structurate, bazate 
pe vînzarea cu opţiuni sau a unor strategii 
de investiţii complete, elaborate cu cheltu¬ 
ieli foarte mici şi cu un efect de levier mare, 
ar accelera criza. Aprecierea valorii lor vii¬ 
toare ar deveni atunci explozivă. 

Dacă o astfel de criză s-ar declanşa prin 
suspiciunea vizavi de valoarea unei între¬ 
prinderi, ar fi fără îndoială vorba de o 
întreprindere necotată din ţările emergente, 
ele însele foarte îndatorate. Sau de unul 
dintre fondurile specializate în investiţiile 
în astfel de întreprinderi. 

Dacă o astfel de criză ar afecta mai întîi 
o ţară, ea ar începe fără nici o îndoială în 
Italia, dacă aceasta ar decide să pună în 
practică începînd din 2019 întregul său pro¬ 
gram economic. Situaţia aceasta ar declanşa 
imediat o criză politică a Uniunii Europene. 

O criză politică 
a Uniunii Europene 

Cel puţin patru conjuncturi ar putea duce 
într-o bună zi la o criză ucigătoare pentru 
Uniunea Europeană. 

Dacă actualul guvern italian ar hotărî 
să îşi aplice în totalitate programul, acesta 
nu ar putea fi aprobat de ceilalţi membri ai 
zonei euro, care ar propune sancţionarea sa. 
Roma ar avea atunci dificultăţi să găsească 
finanţările necesare pentru deficitul său, 
iar ratele împrumuturilor sale ar creşte 
exponenţial. Italia ar cere atunci finanţare 
de la BCE, care, într-o primă fază, i-ar 
acorda-o, sub forma unor împrumuturi de 
la băncile sale, pentru a proteja întreg sis¬ 
temul european; însă negociind, în limitele 
propriului mandat, o reevaluare a cheltu¬ 
ielilor sale bugetare. 

In fine , dacă nu ar avea loc o puternică 
intervenţie a instituţiilor zonei euro, cu s um e 
mult mai importante decît în cazul Greciei, 
şi dacă Italia ar persevera în continuare în 
punerea în practică a programului său, ea 
ar trebui să revină, pentru a se putea finanţa, 
la moneda ei naţională. Noua monedă itali¬ 
ană ar fi imediat depreciată în raport cu 
euro. în mod anticipat, chiar dacă o astfel 
de criză ar ameninţa, cetăţenii italieni şi-ar 

retrage economiile de la băncile italiene 
pentru a nu se expune unei conversiuni 
forţate a sumelor lor în euro într-o viitoare 
monedă italiană devalorizată. Prin urmare, 
economia italiană s-ar prăbuşi, chiar îna¬ 
inte de punerea în practică a programului 
respectiv şi a ieşirii din zona euro. 

Resursele pieţelor financiare s-ar refugia 
atunci în ţările cele mai stabile ale zonei 
euro; ele ar putea chiar renunţa la sprijinul 
acordat Franţei, anticipînd că, în scurt timp, 

ea ar putea avea soarta politică şi economică 
a Italiei. 

în această situaţie, sectorul bancar fran¬ 
cez, apoi cel european s-ar prăbuşi, antre- 
nînd şi un segment al sectorului bancar 
american, precum şi economiile ţărilor în 
curs de dezvoltare care sunt cele mai expuse 
la schimburile şi la capitalurile internaţio¬ 
nale. Ar rezulta o criză economică şi socială 
mondială majoră. 

Un alt scenariu ar fi legat de soarta refu¬ 
giaţilor provenind din Africa: fără a aştepta 
ca la sfîrşitul secolului 4 miliarde de per¬ 
soane să populeze Africa, dezorganizarea 
guvernelor africane, în special în regiunea 
Sahel şi a Africii de Est, la care s-ar adăuga 
războaiele şi dezordinea climatică ar putea 
determina, în viitorul apropiat, migrarea a 
zeci de milioane de persoane spre Magreb. 

Ele ar încerca apoi să traverseze Marea 
Mediterană. într-o astfel de situaţie, reacţia 
Uniunii Europene nu ar putea să rămînă, 
pe termen lung, doar una de natură diplo¬ 
matică sau administrativă: după ce vor fi 
eşuat în obţinerea unui acord privitor la 
distribuirea refugiaţilor, fără a fi reuşit nici 
să creeze centre de primire la vecinii lor, 
ţările membre ale Uniunii Europene ar sfîrşi 
curînd prin a recurge la o reacţie poliţie¬ 
nească, dacă nu chiar militară. Forţele armate 
europene i-ar respinge, în toate modurile 
posibile (inclusiv prin instrumente brutale, 
utilizate deja de Libia şi Algeria, în tăcerea 
generală), pe africanii care şi-ar încerca 
totuşi norocul. Apoi, am asista la inter¬ 
venţia diverselor marine militare europene 
pentru a respinge ambarcaţiunile migran- 
ţilor, utilizînd, la limită, focuri de armă 
împotriva lor sau măcar focuri de avertis¬ 
ment. Iar dacă fluxul tot nu este oprit (de 
exemplu, dacă Turcia deschide frontierele 
şi lasă să plece spre Europa milioanele de 
refugiaţi pe care îi mai adăposteşte), chiar 
şi celor mai generoşi dintre europeni le va 
fi greu să nu se împotrivească acestor sosiri. 
Panica se va extinde asupra pieţelor, moneda 
euro va fi atacată, investiţiile străine în 
Europa ar fi încetinite. Am asista la o creş¬ 
tere a ratelor dobînzilor pentru împrumuturi; 


Care este scenariul declanşator ? 


129 


deficitele Bătrînului Continent ar fi mai dificil 
de finanţat. De astă dată, o criză geopolitică 
va fi provocat o criză financiară, apoi eco¬ 
nomică şi socială. Situaţia politică din Europa 
se va transforma în haos; Uniunea Europeană 
nu va mai putea fi gestionată. 

Un al treilea scenariu de criză existen¬ 
ţială a Uniunii Europene s-ar produce în 
ipoteza în care Germania ar refuza un com¬ 
promis privitor la diferitele teme aflate în 
aşteptare (de la criza migranţilor la criza 
italiană, trecînd prin reforma bugetului 
european): ne putem imagina atunci cum 
cancelarul sau succesorul său înştiinţează 
guvernul francez că se află sub o foarte 
mare presiune politică internă şi că nu va 
putea rămîne în zona euro decît dacă aceasta 
se reduce la aşa-numitele ţări „serioase”. 
S-ar instaura atunci un fel de zonă a măr¬ 
cii germane, la care nu ar participa decît 
ţările ale căror principii economice de bază 
ar fi apropiate de cele ale Germaniei. Franţa 
ar face totul pentru a intra într-o asemenea 
zonă, dar ar trebui fără doar şi poate să o 
părăsească destul de repede, din cauza 
deficitelor sale bugetare şi comerciale. Ar 
fi sfîrşitul Uniunii Europene. 

Şi încă un alt scenariu: dacă unul din 
partidele extremiste ar cîştiga în Franţa 
vreuna din viitoarele alegeri, sau dacă 

ipoteza victoriei lor ar deveni credibilă, sau 
dacă ar cădea la înţelegere pentru a pro¬ 
mova un program minimal comun (ale cărui 
măsuri esenţiale ar fi creşterea cheltuielilor 
sociale şi militare, scăderea impozitelor celor 
mai sărace gospodării, creşterea fiscalităţii 
capitalului şi refuzul de a aplica majori- i 
ta tea directivelor europene), toate acestea 
ar duce, din nou foarte repede, la o fugă i 

masivă a capitalurilor şi antreprenorilor în j 

afara ţării; la aşezarea Franţei sub tutela 
creditorilor săi; şi, destul de repede, la 
sfîrşitul zonei euro şi al Uniunii Europene. 

Intr-unui sau altul dintre aceste patru 
scenarii, ţările membre ale Uniunii ar avea 
de gestionat desfacerea ei, în timp ce alte j 
ţări (în special Statele Unite, Marea Britanie, 
Elveţia şi China) ar atrage spre ele toate 
talentele şi ar recupera toate firmele euro- 3 
pene doritoare să găsească un nou adăpost. 

Cel mai verosimil scenariu ar fi genera¬ 
lizarea guvernelor populiste în Europa. Ele 
sînt deja la putere în Europa de Est şi în 
Italia. Şi în Germania s-ar putea ca, într-un j 
viitor apropiat, să vină un asemenea guvern 
la putere; dacă actualul mandat de cinci 
ani ar eşua, francezii, credincioşi propriei 
istorii, ar putea (ca acum două secole, cînd i 
au trecut de la Adunarea Legislativă la 
Convenţia Naţională) să treacă de la un 

degajism soft la un degajism hard, în care 
ultimii reprezentanţi ai „sistemului” ar fi 
eliminaţi în beneficiul noilor conducători, 
proveniţi din una sau cealaltă dintre cele 
două extreme, întîlnindu-se în ura lor faţă 
de un „sistem” de unde ei au descins totuşi. 
Ar fi preludiul la instalarea unor guverne 
autoritare, care ar putea impune reformele 
necesare. 

Toate guvernele acestea ar pretinde, cum 
se întîmplă deja în cazul guvernului italian, 
să hrănească un proiect european. în rea¬ 
litate, politicile lor ar fi, prin chiar natura 
lor, în conflict unele cu celelalte. Şi ar fi 
necesar puţin timp pentru ca aceste con¬ 
flicte să determine explozia monedei euro, 
apoi a ansamblului regulilor pieţei unice şi 
ale Uniunii Europene. 

Populismul acesta xenofob ar duce şi la 
expulzarea a milioane de străini în afara 
Europei, apoi la conflicte economice foarte 
ascuţite între ţările europene învecinate şi 
chiar, într-un viitor îndepărtat, la un război 
între ele. Un nou război în Europa. 

In alte părţi ale lumii, guverne totalitare 
ar pretinde şi ele că se află în cea mai bună 
poziţie pentru a apăra interesele genera¬ 
ţiilor viitoare. Ele vor utiliza noile tehno¬ 
logii, atît de lăudate ca instrumente ale 
libertăţii, pentru a instala mijloace de 

supraveghere şi represiune. Vor crea, o dată 
mai mult, ca acum un secol, o caricatură a 
viitoarelor instrumente pentru eventualele 
democraţii viitoare. 

O criză a dolarului 

Mai multe scenarii sînt posibile, care ar 
însoţi accelerarea declinului relativ al Sta¬ 
telor Unite. 

Mai întîi, dacă investiţiile din Statele 
Unite ar continua să depăşească nivelul 
economiilor lor interne, atunci ţara ar fi 
constrînsă să importe tot mai multe capi¬ 
taluri şi să înregistreze din această cauză 
un deficit comercial crescînd, ceea ce, pe 
termen lung, ar duce în mod inevitabil la 
căderea dolarului. Pentru a evita acest 
scenariu, ţara ar trebui cufundată în rece¬ 
siune, într-aşa un grad, încît investiţiile şi 
importul s-ar prăbuşi. Ceea ce ar atrage 
după sine o creştere a inflaţiei şi căderea 
dolarului; caz în care FED ar creşte proba¬ 
bil ratele dobînzilor, ceea ce ar duce la şi 
mai puţine investiţii, la o creştere econo¬ 
mică şi mai mică şi la mai mult şomaj, ceea 
ce ar determina în mod mecanic vînzarea 
masivă a bonurilor de tezaur americane de 
către investitorii care le deţin; ceea ce, pe 

termen lung, ar antrena intrarea în inca¬ 
pacitate de plată a celei mai mari puteri 
din lume. 

Şi alte ipoteze ar putea duce la o cădere 
a dolarului: o înfrîngere, militară sau diplo¬ 
matică, în faţa Chinei sau a Coreei de Nord, 
a Rusiei sau a Iranului (determinînd, de 
exemplu, plecarea de la guvernare a preşe¬ 
dintelui Trump), ar putea provoca pierderea 
credibilităţii globale a supraputerii, conştien¬ 
tizarea faptului că deficitul bugetar ameri¬ 
can a scăpat definitiv de sub orice control, 
incapacitatea guvernului american de a 
finaliza bugetul, de a plăti salariile funcţio¬ 
narilor săi, de a finanţa serviciile sociale, 
de a întreţine armata şi închisorile şi de a 
finanţa datoria. Apoi, odată cu prăbuşirea 
dolarului, ar urma ruinarea pensionarilor, 
un şomaj masiv, abandonarea celor mai 
săraci, o explozie de violenţă şi o evoluţie 
a regimului politic american spre militari¬ 
zare. 


O criză într-o ţară periferică majoră 

Ne putem imagina o criză financiară şi 
politică într-o ţară periferică, adică foarte 
integrată în economia mondială, precum 
China, Rusia, Turcia, Brazilia sau Mexicul; 

de exemplu, în cazul scăderii masive a cursu¬ 
lui petrolului, de care depinde economia 
multor ţări. Sau în cazul unui embargo ce 
poate duce la o panică legată de economia 
uneia dintre aceste ţări şi, prin urmare, la 
o prăbuşire a monedei şi a băncilor sale şi, 
prin ricoşeu, a celor din ţările bogate care 
fac comerţ cu ea. Criza s-ar putea genera¬ 
liza la ansamblul ţărilor cu acelaşi model 
şi ar avea consecinţe planetare incalculabile. 

Primele semne au apărut odată cu criza 
lirei turceşti, provocată de un contencios cu 
Statele Unite, care s-a repercutat asupra 
crizelor băncilor europene care au împru¬ 
mutat mult Turciei. 

O criză a energiei sau 
a materiilor prime 

Un război sau o blocadă în Orientul Mijlociu 
ar putea declanşa o creştere masivă a pre¬ 
ţului petrolului, ceea ce ar putea destabiliza 
progresiv economia mondială. în special, 
dacă Statele Unite ar convinge restul lumii 
să înceteze importul de petrol iranian, sub 
ameninţarea excluderii din sistemul de plăţi 
internaţionale în dolari americani. Măsura 
aceasta ar putea provoca o creştere masivă 

a preţului petrolului, pînă la 200 de dolari 
barilul. Ceea ce ar avea drept consecinţă o 
scădere a consumului gospodăriilor din ţările 
importatoare de petrol şi, prin urmare, o 
scădere a creşterii lor economice. O mărire 
considerabilă a producţiei americane de 
petrol de şist ar aduce o compensare par¬ 
ţială şi temporară. 

Dacă o nouă tragedie s-ar produce la o 
centrală nucleară, în Franţa sau altundeva, 
ca urmare a unei întreţineri deficitare, sau 
a unei imposibilităţi de funcţionare din 
cauza încălzirii unui fluviu din preajma ei, 
sau a unui atentat terorist bine organizat, 
atunci ar interveni pierderea imediată a unei 
surse semnificative de energie, ceea ce ar 
duce la creşterea masivă a preţurilor, fără 
a mai pune la socoteală daunele directe 
cauzate de accident. 

In ceea ce priveşte pămînturile rare, cere¬ 
rea mondială ar putea atinge 300.000 de tone 
pe an, comparativ cu capacităţile de pro¬ 
ducţie mondiale de aproximativ 210.000 de 
tone în 2020. Ne-am putea imagina atunci 
că Republica Democratică Congo sau China 
blochează exporturile materialelor asupra 
cărora deţin un cvasimonopol. De altfel, 
China a demonstrat deja în 2010 că se putea 
servi de cvasimonopolul ei asupra unor 
pămînturi rare ca de o armă politică, cînd 

a anunţat că va înceta să le exporte spre 
Japonia dacă aceasta nu va elibera un pescar 
chinez, ceea ce Japonia s-a grăbit să facă. 
Preţul unui kilogram de neodim a trecut 
atunci de la mai puţin de 100 de dolari la 
500 de dolari într-un interval de timp foarte 
scurt. Primii care ar suferi de pe urma unui 
astfel de blocaj ar fi fără îndoială fabrican¬ 
ţii de turbine pentru eoliene, care folosesc 
un aliaj de pămînturi rare neodim-fier-bor, 
şi fabricanţii de acumulatori pentru auto¬ 
mobile. 


O criză climatică 

Cu o creştere de 2°C a temperaturilor, calota 
glaciară ce acoperă pămîntul Antarcticii 
de Vest şi al Groenlandei, precum şi cea 
a gheţarilor Alpilor, ca şi Marea Barieră de 
Corali ar dispărea, ceea ce ar antrena o 
creştere a nivelului mării cu cel puţin un 
metru. Fapt ce va fi însoţit de deplasări ale 
populaţiilor din zonele de coastă; în Asia, 
150 de milioane de persoane ar trebui să-şi 
părăsească pămînturile; New Yorkul ar fi 
expus la inundaţii de amploare critică la 
fiecare cinci sau douăzeci şi cinci de ani, 
iar catastrofele naturale s-ar înmulţi masiv 
peste tot. Schimbarea aceasta climatică ar 

provoca şi o intensificare a poluării soluri¬ 
lor: ploile s-ar rări şi mai mult în zonele 
aride şi semiaride, înregistrîndu-se o scă¬ 
dere şi mai mare a activităţilor agricole. 

Randamentele agricole ar putea să scadă 
cu 2% pe an pînă în 2050. în 2050, culturile 
de porumb ar putea să scadă cu 30% în 
Africa de Sud, iar culturile agricole de orice 
fel ar putea să dispară complet în Ciad, 
Nigeria şi Zambia, în timp ce cererea mon¬ 
dială va creşte cu 14% în fiecare deceniu, 
ceea ce ar declanşa o criză alimentară şi 
economică planetară. 

Creşterea temperaturilor şi a nesiguran¬ 
ţei precipitaţiilor ar determina o scădere a 
producţiei agricole în multe dintre regiunile 
cele mai sărace, de pînă la 50% în unele ţăn 
africane. în Statele Unite, scenariul unei 
schimbări climatice dintre cele mai severe 
ar putea produce o pierdere de 20% a veni¬ 
tului în cele mai sărace comitate. 

între 2030 şi 2050, dacă schimbarea climei 
continuă, ea ar produce aproape 250.000 de 
decese suplimentare pe an din cauza malnu- 
triţiei, paludismului, diareei şi stresului 
legat de creşterea temperaturii. Răzmeriţele 
foamei ar fi tot mai numeroase. în Sahel, 
schimbările acestea climatice ar putea creşte 
riscul unor conflicte legate de gestionarea 

apei între crescătorii de animale şi agricul¬ 
tori. 

Dar dacă, şi mai rău, temperatura Terrei 
creşte cu 5°C, planeta nu va mai putea 
adăposti mai mult de un miliard de per¬ 
soane. 

O criză a apei 

Dacă nu se trece la un alt model de com¬ 
portament (şi, în special, dacă nu devenim 
vegetarieni) şi dacă nu se înregistrează 
progrese majore în tehnologiile de desalini¬ 
zare, apa potabilă va sfîrşi prin a lipsi în 
mod dramatic în deceniile următoare. 

Ne-am putea imagina că totul va începe 
printr-o lipsă majoră de apă potabilă într-o 
regiune, din raţiuni de structură sau din 
cauza unor conflicte legate de tentativele 
de apropriere şi de deviere a fluviilor: con¬ 
form unui studiu efectuat de Oregon State 
University, publicat în Global Environment 
Change Journal , 1.400 de baraje sau proiecte 
de deviere a apei sînt în curs de elaborare 
sau de realizare în lume şi ar putea genera 
conflicte, în special în cinci regiuni: Orientul 
Mijlociu, Asia Centrală, bazinul Gange- 
Brahmaputra-Meghna, bazinul Limpopo şi 
Orange, în Africa Australă şi bazinul Nilului. 

în zonele secetoase (Mexic, vestul Americii 
de Sud, sudul Europei, China, Australia şi 
Africa de Sud), precipitaţiile vor scădea, iar 
penuriile nu vor putea fi compensate printr-o 
aprovizionare cu apă subterană, din care o 
treime se află deja în situaţie de stres. 

Nici construirea unui număr mai mare 
de baraje şi de rezervoare nu va fi o soluţie, 
pentru că astfel de opţiuni sînt limitate de 
aluvionare şi de şiroiri. 

Africa riscă să fie primul continent atins 
de astfel de grave crize hidrice, din cauza 
lipsei capacităţilor de stocare, a uzinelor de 
tratate a apei şi a uzinelor de desalinizare. 

Un mare atentat terorist 

Deocamdată, nici un atentat, nici chiar cel 
de la World Trade Center, nu a avut con¬ 
secinţe economice şi politice planetare. Ne 
putem totuşi imagina anumite scenarii în 
care un mare atentat ar lovi suficient de 
puternic suprastructurile economiei, încît 
să întrerupă pe termen lung euforia actuală. 

De exemplu, un vapor sinucigaş care se 
năpusteşte asupra unui vas de croazieră în 
Marea Mediterană, sau asupra unui cargobot 
gigant în Marea Chinei, sau a unui centru 
financiar european; distrugerea reţelelor 

digitale sau a cablurilor submarine ce ali¬ 
mentează cu date pieţele financiare de la 
Londra sau de la New York; distrugerea, 
printr-un atac cibernetic, a scutului de pro¬ 
tecţie al unei centrale nucleare franceze 
sau distrugerea, cu ajutorul unei drone, a 
unei uzine chimice olandeze extrem de polu¬ 
ante sau a unei gări germane la o oră de 
mare aglomeraţie; sau difuzarea continuă 
a unor ştiri false. Sau atîtea alte scenarii 
care ar putea să tulbure, dezvăluindu-ne 
slăbiciunile, şi să submineze încrederea pe 
care se bazează fragilul echilibru al socie¬ 
tăţii occidentale. Şi să cufunde lumea într-o 
criză globală. 

în acest scenariu, un incident geopolitic 
ar avea efecte semnificative asupra econo¬ 
miei mondiale. 

O criză tehnologică 

Ne putem teme nu doar că maşinile ar 
putea prelua locurile de muncă ale oame¬ 
nilor, dar şi că ar putea oferi unora instru¬ 
mentele necesare unei supravegheri generale 
a celorlaţi şi da apoi instrucţiuni precise 
cu privire la ce va trebui să consume fiecare 
şi cum va trebui să se comporte. Pînă cînd 
inteligenţa artificială ar scăpa de sub con¬ 
trolul stăpînilor ei şi ar prelua în întregime 

puterea asupra oamenilor, şi chiar împo¬ 
triva lor. 

Nenumărate scenarii au fost evocate în 
acest sens. Ne-am putea imagina, de exem¬ 
plu, asasinate în serie comise de drone 
autonome sau preluarea controlului asupra 
codurilor ce declanşează lansarea rachetelor 
nucleare de către o inteligenţă artificială. 

Tbt astfel, alte tehnologii ar putea avea 
consecinţe dezastruoase: un blockchain ar 
putea oferi pieţei controlul general asupra 
democraţiei; neuroştiinţele ar putea prelua 
controlul asupra minţii umane; nanotehno- 
logiile ar putea produce roboţi celulari, 
înlocuind segmente minuscule din corp sau 
introducînd în el arme explozive de mări¬ 
mea unui fir de praf; sau ar putea să apară 
un virus artificial mortal împotriva căruia 
nu ar exista nici un mijloc de apărare. Şi 
atîtea alte nebunii, cu desăvîrşire verosi¬ 
mile pe termen mai mult sau mai puţin 
scurt. Concretizarea lor ar pune masiv la 
îndoială încrederea în progres. 

O confruntare militară 
a marilor puteri 

în starea actuală a lumii şi a problemelor 
nerezolvate, diverse scenarii militare ar 
putea şi ele să aprindă butoiul cu pulbere. 

Majoritatea sînt legate de confruntarea 
dintre China şi Statele Unite pentru supre¬ 
maţia în Oceanul Pacific. 

Ne putem teme mai întîi de o confruntare 
sino-americanâ directă în Marea Chinei, de 
exemplu, dacă Statele Unite ar dori să ia 
apărarea Taiwanului sau dacă insula ar dori 
să-şi declare explicit independenţa faţă de 
China continentală. Sau dacă Statele Unite 
ar urma să se afle, în virtutea jocului ali¬ 
anţelor, în situaţia de a apăra Taiwanul 
sau Coreea de Sud sau Japonia împotriva 
unei agresiuni chineze, care ar putea fî 
declanşată de un litigiu privind proprieta¬ 
tea asupra unor insule. Sau dacă Statele 
Unite ar dori să menţină trecerea prin 
Marea Chinei Meridionale, prin care tran¬ 
zitează 90% din comerţul exterior al Chinei, 
30% din traficul maritim mondial şi mai bine 
de jumătate din tonajul de petrol transpor¬ 
tat pe mare. Sau să apere libertatea de 
circulaţie în Marea Chinei Orientale, unde 
circulă aproximativ 20% din comerţul mon¬ 
dial; sau strîmtoarea Malacca, între Sumatra, 
Malaysia şi Singapore, pe unde trec anual 
65.000 de vase, 20% din transportul maritim 
mondial, dintre care jumătate din comerţul 
maritim cu petrol şi 80% din importurile 
de hidrocarburi ale Chinei. 

Ne putem teme şi că eşecul probabil al 
negocierilor privind denuclearizarea Coreei 

de Nord ar putea împinge Coreea de Sud 
şi Japonia să-şi afişeze ambiţia de a deveni 
şi ele puteri nucleare, ceea ce China nu ar 
tolera, determinînd Statele Unite să inter¬ 
vină. 

Alte teatre de operaţiuni sînt posibile, 
şi toate implică Statele Unite. 

O reluare de către Iran a programului 
său nuclear ar putea fi precedată sau urmată 
de un atac american sau israelian şi de un 
război care să aprindă întreaga regiune, 
începînd în special cu un atac al Iranului 
asupra terminalelor din Golf sau a strîm- 
torii Ormuz, pe unde trec anual 2.400 de 
petroliere ce transportă 30% din comerţul 
mondial de petrol. Un asemenea conflict ar 
putea împinge preţul petrolului la niveluri 
fără precedent, dezorganizînd în totalitate 
economia mondială. 

în sfîrşit, începutul unui război în spaţiu 
între Statele Unite, Rusia şi China este 
posibil. 

într-una sau alta dintre aceste ipoteze 
am asista la scăderea dolarului, iar ratele 
dobînzilor ar creşte vertiginos. Ceea ce ar 
face ca situaţia Statelor Unite să devină 
insuportabilă, debitorii ar intra în faliment, 
pensiile în situaţie de neplată, unele spitale 
şi şcoli s-ar închide, şomajul ar începe din 

nou să crească. Pe termen lung. Ceea ce ar 
determina o creştere masivă a impozitelor 
din Statele Unite pentru a putea şterge 
datoria. 

în fine, este posibilă o catastrofă în Marea 
Mediterană, pe unde tranzitează 30% din 
comerţul mondial, 130.000 de vase, dintre 
care 20% petroliere şi 30% vase comerciale. 
Această mare, înconjurată de douăsprezece 
ţări europene, cinci ţări africane, cinci ţări 
asiatice şi populată pe malurile sale de 
425 de milioane de persoane, este cel mai 
probabil punct al unei confruntări geo- 
strategice între Nord şi Sud. Ar putea fi 
urmată de un conflict între Israel şi Iran 
sau de prăbuşirea regimului algerian. 

Şi apoi? 

Dacă următoarea criză ar începe prin dimen¬ 
siunea ei exclusiv financiară, am putea 
spera ca ea să rămînă circumscrisă şi să 
nu se transforme într-o criză economică, 
socială, politică, ideologică, geopolitică, tehno¬ 
logică sau ecologică. Ceea ce ar fi posibil 
dacă creşterea economică ar reuşi să înghită 
datoria sau dacă guvernele ar cădea de 
acord asupra cîtorva moratorii. Caz în care, 

o dată mai mult, creditorii, adică deponenţii, 
ar fi principalele victime ale crizei. Ceea 
ce, într-un anume fel, ar fi drept, dat fiind 
că unii dintre ei au profitat cel mai mult 
de pe urma sistemului. 

Toate acestea s-ar putea întîmpla: încă 
o dată sau de două ori. Dar nu mai mult: 
datoriile publice şi private devin atît de 
uriaşe, cum am văzut, încît, în scurt timp, 
nu se va mai putea amîna plata lor (care 
i-ar ruina pe debitori) sau anularea lor (care 
i-ar ruina pe deponenţi). Doar dacă nu 
cumva, o dată mai mult, un miracol tehno¬ 
logic ne va apăra sau un mare conflict va 
da totul uitării. 

Dacă criza financiară ar derapa atunci 
într-o criză economică şi socială şi, în con¬ 
secinţă, într-un şomaj masiv, nimeni nu ştie 
cum ar putea fi stăpînită: nu va mai fi 
disponibilă arma sporirii deficitelor publice, 
nici cea a reducerii ratei dobînzilor. Băncile 
centrale şi guvernele ar fi neajutorate. 

Dincolo de crizele acestea, am asista 
atunci la o recompunere geopolitică a lumii 
favorizînd Asia, la o contestare globală a 
sistemelor democratice, la o instalare a unor 
regimuri despotice în Europa şi în Statele 
Unite, apoi la o victorie a întreprinderilor 
asupra naţiunilor. 

Mai mult chiar: cum anumite segmente 
ale elitei economice din prezent, ale acestei 
plutocraţii care îşi însuşeşte cea mai mare 
parte din beneficiile lumii visează să nu 
mai aibă de gestionat crizele acestea, ca să 
nu trebuiască să ia decizii nepopulare, ele 
ar putea să cedeze de bunăvoie puterea, sau 
măcar în aparenţă, cîtorva tirani populişti 
(de stînga, de dreapta sau religioşi, după 
caz) şi să-i lase pe ei să ia deciziile nepo¬ 
pulare ce se vor impune: anularea datoriilor 
publice şi a unei părţi din datoriile private, 
ruinarea deponenţilor şi a pensionarilor, 
raţionalizarea folosirii apei potabile, inter¬ 
zicerea consumului de carne. 

O dată mai mult, am trece, pentru a ieşi 
dintr-o criză, printr-o paranteză totalitară, 
urmată de unul sau altul dintre războaiele 
de care am vorbit mai sus. Odată restabilită 
ordinea şi îndepărtat haosul, cei mai bogaţi 
ar restaura o aparenţă de democraţie, păs- 
trînd instrumentele de control al ordinii 
sociale instaurate în timpul parantezei auto¬ 
ritare. 

Nu ar fi prima dată cînd o astfel de paran¬ 
teză ar avea loc, cum am văzut: ieşirea 
dintr-o criză extrem de dificilă trece ade¬ 
sea printr-o perioadă de totalitarism. S-a 
întîmplat mai ales după criza din 1907 şi 
cele care i-au urmat, cînd social-democraţia 

s-a instalat cu preţul a două războaie mon¬ 
diale, 70 de milioane de morţi şi a unor 
dictaturi în toată Europa. 

* * * 

Majoritatea cititorilor acestor rînduri vor 
considera că aceste scenarii apocaliptice sînt 
întru totul excesive şi cu totul improbabile. 
Aşa şi sînt. însă ele nu sînt imposibile. 

Iar fiecare zi ce trece, fiecare renunţare 
le fac să devină mai verosimile. Şi doar dacă 
vom înţelege verosimilitatea lor vom putea 
să acumulăm elementele necesare pentru a 
le evita. 

Fără a masca ceea ce constituie esenţa 
dramei noastre: egoismul nostru, care ne 
face să preferăm prezentul cert viitorului 
ipotetic. Uitînd că, în scurt timp, nu va mai 
exista un prezent dacă nu există un viitor. 

Dacă acţionăm de pe acum, dacă începem 
de astăzi să deturnăm cursul catastrofelor 
ce se anunţă, eforturile necesare nu sînt 
încă inaccesibile. Cu cît vom întîrzia mai 
mult, cu atît ele vor deveni mai inaccesibile. 

Şi ar mai trebui înţeles că nimic nu este 
mai dăunător decît să aşteptăm ca alţii, sau 
progresul tehnic, sau orice altceva decît noi 
înşine să rezolve problemele care ne privesc. 
Iar astăzi tocmai la aşa ceva asistăm: lumea 

politică nu se preocupă decît de prezent şi 
puţin îi pasă de viitor, care nu constituie 
pentru ea decît o agreabilă ficţiune. 


Capitolul 9 

Răspunsul: 

trei principii, şase acţiuni 

în faţa tsunamiurilor ce ne ameninţă, a 
catastrofelor ce par de neocolit, a acestor 
evoluţii, barbarii şi dereglări al căror con¬ 
trol pare imposibil, ce altceva ar fi de făcut 
decît să ne încredinţăm că tot ce s-a spus 
pînă acum este fals, că analizele de mai 
sus sînt mult prea pesimiste, că nu trebuie 
să ne temem de nimic din toate acestea; că 
putem continua să trăim pe datorie, împru- 
mutînd de la natură şi de la generaţiile 
viitoare, să ne distrăm făcîndu-ne mici plă¬ 
ceri, aşteptînd ca o soluţie să se ivească de 
altundeva, ca un progres tehnic să rezolve 
problema, cum s-a întîmplat de atîtea ori 
în trecut; iar pînă atunci, că este suficient 
să ne asigurăm împotriva daunelor pentru 
a fi despăgubiţi la nevoie. 

Şi să considerăm că, dacă din nefericire 
aceste predicţii pesimiste s-ar realiza, ar fi 

de ajuns să fie taxaţi cîţiva bogaţi pentru 
ca totul să reintre în normalitate. 

Ne putem oare mulţumi cu un asemenea 
refuz de a accepta realitatea? Ne putem 
asuma pariul că tot ce s-a spus aici este 
fals? Ne putem linişti la gîndul că se va 
întîmpla un miracol? Putem oare crede cu 
adevărat ca statul, sau asigurările, sau ave¬ 
rile bogaţilor de astăzi vor fi suficiente 
pentru a rezolva problemele de mîine? 

Nu, bineînţeles: tot ce am arătat pînă 
acum nu este, din nefericire, decît mult prea 
verosimil; şi chiar mi-am impus, de fiecare 
dată, să nu invoc scenariul cel mai extrem. 
Şi chiar dacă probabilitatea unor astfel de 
crize ar fi foarte mică, ea nu este nici o 
clipă nulă; şi nu ne putem permite să nu 
o luăm în serios, să nu înercăm să o evităm. 
Şi să facem măcar tot ce se poate pentru 
a ne pune la adăpost de consecinţele ei. 

Ne putem noi oare mulţumi să le dăm 
crezare populiştilor cînd aceştia declară: 
„Sunteţi minţiţi. Elita v-a trădat. Ea nu 
merită altceva decît să fie alungată. Apoi, 
va fi destul să închidem frontierele pentru 
a ne regăsi suveranitatea. Şi să ne excludem 
din crizele venite din altă parte”? Astfel de 
răspunsuri sînt nişte escrocherii: capitalis¬ 
mul, piaţa şi forţele care o orchestrează sînt 
nişte mecanisme; ele nu se limitează la 

cîţiva omnipotenţi, pe care ar fi suficient 
să-i înlocuim. Mecanismele acestea distrug 
patrimoniile de orice fel, în special patri¬ 
moniile materiale, pentru a extrage din ele 
fluxuri, din ce în ce mai imateriale, lăsînd 
în urmă deşeuri din ce în ce mai numeroase; 
pe termen lung, ele duc la reificarea cor¬ 
pului prin intermediul geneticii şi la reifi¬ 
carea minţii prin intermediul inteligenţei 
artificiale. Mecanismele acestea sînt plane¬ 
tare. Izolarea nu ne poate proteja de ele. 

In statele democratice în special, unde 
guvernanţii sînt aleşi mai mult sau mai 
puţin liber, nu ar fi suficient ca responsabilii 
să fie denunţaţi şi apoi înlocuiţi: următorii 
nu ar reuşi mai bine, gestionînd aceleaşi 
mecanisme, aceleaşi infrastructuri, aceleaşi 
instituţii, măturaţi de aceleaşi tsunamiuri, 
moştenitori ai aceloraşi rătăciri, dispunînd 
de la fel de puţine mijloace, răspunzînd de 
aceeaşi societate. Chiar dacă ar încerca să 
închidă frontierele în faţa ideilor, mărfurilor, 
capitalurilor, oamenilor veniţi din alte părţi! 
Important nu este aşadar să fie înlăturaţi 
conducătorii, nici chiar să fie taxate masiv 
personalităţile unei plutocraţii triumfătoare 
(şi în mare măsură vinovate). O altă gestio¬ 
nare a aceluiaşi sistem nu ar împiedica 
datoriile să crească, diferenţele dintre veni¬ 
turi să se adînceasă, natura să fie distrusă, 

clima să se încălzească, mînia popoarelor 
să sporească, democraţia să fie ameninţată, 
iar contradicţiile fundamentale să se acu¬ 
muleze. Toate acestea ar deschide doar calea 
unor noi puteri totalitare, şi mai puţin 
simpatice decît cele de astăzi, care ar 
denunţa ţapii ispăşitori, i-ar exila, întem¬ 
niţa sau masacra pe cei pe care i-ar desemna 
drept duşmani ai poporului. 

în Franţa în special, dacă crizele acestea 
s-ar concretiza, dacă Europa s-ar desface, 
dacă populismul ar cîştiga teren, traiul nu 
va fi suportabil pentru nimeni. în primul 
rînd pentru cei care dispun astăzi de o brumă 
de putere sau de influenţă - economică, 
socială, politică, intelectuală sau mediatică -, 
cărora li se va pune în cîrcă responsabili¬ 
tatea dezastrului. Şi cu nimic mai mult, în 
ciuda euforiei răzbunătoare care va urma 
unei astfel de evoluţii, pentru restul popo¬ 
rului: cei mai săraci, cei mai puţin iniţiaţi 
vor fi victimele inflaţiei, impozitelor şi a 
fugii capitalurilor şi a cadrelor superioare 
ce va urma. Nici clasele medii nu vor avea 
parte de rezolvarea problemelor lor şi vor 
fi şi ele victimele inflaţiei, şomajului şi 
penuriilor. Pentru a o scoate la capăt, noua 
putere va desemna noi ţapi ispăşitori, eău- 
tîndu-i tot mai departe, tot mai în adîncul 
societăţii franceze. Nimănui nu-i va mai 

rămîne, ca pe vremea Revoluţiei franceze, 
decît să încerce să „supravieţuiască” aştep- 
tînd vremuri mai bune. 

încă nu am ajuns aici. Şi pentru a avea 
cea mai mică şansă să ne protejăm împo¬ 
triva crizelor ce se anunţă şi să evităm 
regimurile totalitare pe care ele le-ar putea 
genera, trebuie să gîndim cu totul altfel 
acţiunea individuală şi acţiunea colectivă, 
aşezîndu-le într-o cu totul altă paradigmă. 
Mai întîi în plan individual, de vreme ce 
nimeni nu poate schimba de unul singur 
cursul Istoriei. Apoi la nivel colectiv, prin- 
tr-o acţiune la nivelul întreprinderii, ţării 
şi lumii. 

Fundamentele unei astfel de strategii 
se înscriu în cadrul a trei principii pe care 
fiecare, persoană fizică sau organizaţie, 
trebuie să le aplice în permanenţă şi să 
le popularizeze în jurul său. 


Luciditate 

în faţa diverselor ameninţări, nimic nu este 
mai important decît să nu ne minţim pe noi 
înşine, să nu închidem ochii, să nu respin¬ 
gem previziunile catastrofice sub pretextul 
că ar fi exagerate; să nu intrăm în panică 


Trei principii 

In multe circumstanţe istorice analoage, 
luciditatea a permis multora să supravie¬ 
ţuiască, pentru că au putut reacţiona la 
timp, combătînd sau îndepărtîndu-se de un 
dezastru ecologic sau de o dictatură: luci¬ 
ditatea nu are nici o valoare dacă nu este 
pusă în serviciul unei cauze. 

Combativitate 

în faţa pericolelor, să nu ne liniştim consi- 
derînd că va veni de altundeva o soluţie; 
să nu preferăm divertismentul mai curînd 
decît încercarea de a înţelege; să nu negli¬ 
jăm analizele complexe sub pretextul că nu 
am avea timpul necesar pentru a ne strădui 
să le înţelegem şi nici să urmărim evoluţia 
lor. 

Va trebui să fim suficient de paranoici 
pentru a nu ne legăna cu iluzii: nimic nu 
este mai ucigător decît optimismul stupid, 
tot aşa cum nimic nu este mai demobiliza¬ 
tor decît pesimismul resemnat. 

Nu trebuie să fim nici optimişti, nici pesi¬ 
mişti, altfel spus, nu trebuie să ne cantonăm 
în nişte atitudini de spectator, ci să fim 
gata să înţelegem, pînă în semnalele lor 
cele mai mărunte şi cît se poate de rapid, 
imensitatea pericolelor financiare, econo¬ 
mice, sociale, politice, geopolitice, ideologice, 
tehnologice, ecologice; pentru noi înşine, 
pentru familiile noastre, pentru ţara noas¬ 
tră, pentru contemporani, pentru genera¬ 
ţiile viitoare. 

Bineînţeles că luciditatea presupune capa¬ 
citatea de a şti cum să alegi sursele de 
informaţii în care să te încrezi. Pentru a 
nu ne hrăni propriile iluzii la izvoarele cele 
mai condescendente. Ceea ce presupune 
exigenţă şi curaj. 


Odată ce pericolele au fost analizate, nu 
trebuie să ne dăm bătuţi, nici să intrăm în 
panică. Ele trebuie interiorizate, relativi¬ 
zate pentru a înţelege că mai putem încă 
să le învingem dacă ne păstrăm calmul. 

Chiar dacă cele mai multe nu pot fi stă- 
pînite printr-o acţiune individuală, chiar dacă 
putem avea uneori senzaţia că ne apasă 
piciorul unui colos, nu trebuie să ne resem¬ 
năm niciodată, nici la suferinţă, nici la eşec, 
nici la suportarea consecinţelor deciziilor 
altora. Nu trebuie nici să aşteptăm vreodată 
de la alţii, oricine ar fi ei, soluţionarea 
problemelor care ne privesc. Curajul este 
cheia tuturor acestor probleme. 

De fapt, nimic, sau aproape nimic, nu 
este vreodată pierdut; o soluţie, individuală 
sau colectivă, pentru probleme aparent de 
nedepăşit este aproape totdeauna posibilă. 
Este suficient, pentru a ne convinge de acest 

lucru, să observăm soarta celor mai rele 
dictaturi: toate sfîrşesc prin a dispărea; chiar 
dacă după ce au provocat multe nenorociri; 
chiar dacă mulţi eroi au murit pentru a le 
accelera prăbuşirea, în profitul generaţiilor 
viitoare; şi chiar dacă, uneori, ele antrenează 
în căderea lor civilizaţiile pe care le-au 
distrus. 

Fiecăruia dintre noi, astăzi, îi revine să 
acţioneze înainte să fie prea tîrziu. Pentru 
că acest lucru presupune o energie, o voinţă, 
un curaj, chiar o abnegaţie de nezdruncinat; 
voinţa de a face opţiuni, de a căuta soluţii, 
de a implementa tactici şi mijloace, chiar 
şi cu preţul sacrificării confortului imediat 
sau chiar a propriei vieţi în interesul gene¬ 
raţiilor viitoare. 

Pozitivitate 

A fi pozitiv înseamnă să nu te resemnezi 
nici o clipă acceptînd ca generaţiile viitoare 
să trăiască tot atît de prost sau mai puţin 
bine decît noi. Şi să înţelegi că numai încer- 
cînd să ameliorezi soarta celor ce ne vor 
urma poţi spera cu adevărat să o ameliorezi 
pe a ta. 

Acest lucru este fundamental. Din tot ce 
am scris pînă acum, mi-aş dori să reţineţi 
măcar următorul lucru: nu putem scăpa de 
o criză, aici şi acum, indiferent de natura 

ei, decît acţionînd în interesul generaţiilor 
următoare. 

Nu este ceva intuitiv: mulţi cred că, pen¬ 
tru a supravieţui, trebuie să te îngrijeşti 
doar de tine însuţi, să examinezi problemele 
rînd pe rînd cînd devin urgente, fără să te 
preocupi vreodată de viitorul îndepărtat. 
Pentru că, cred ei, dacă te gîndeşti prea 
mult la viitor, vei eşua în prezent; dacă te 
preocupi prea mult de protejarea propriului 
patrimoniu pe termen lung, vei lăsa să 
scape ocaziile de a obţine profit pe termen 
scurt. Dacă te gîndeşti prea mult la even¬ 
tuale catastrofe pe termen lung, vei rata 
ocaziile de a te bucura de clipa prezentă. 
Dacă ţii prea mult cont de ceilalţi, nu vei 
mai profita de propriile resurse. Dacă pri¬ 
veşti prea departe în zare, te vei împiedica 
de prima piatră care-ţi iese în cale. 

De fapt, nu aşa stau lucrurile: ar trebui 
să fie limpede, după lectura capitolelor pre¬ 
cedente, că, dacă nu ne gîndim la bunăsta¬ 
rea generaţiilor viitoare, pregătim pentru 
noi înşine o viaţă de iad: dacă generaţiile 
următoare vor trăi mai prost decît noi, cine 
ne va finanţa pensiile? Cine va avea grijă 
ca clima să fie suportabilă? Cine va menţine 
ordinea şi securitatea de care şi noi vom 
avea nevoie? în sfîrşit, dacă ne-am fi gîndit, 
acum zece, douăzeci sau treizeci de ani, la 

generaţiile următoare, nu am fi ajuns aici. 
De exemplu, dacă, în timpul crizei din 2007, 
ne-am fi gîndit cum va arăta lumea în 2018, 
nu am fi acţionat atît de rău, mulţumin- 
du-ne să protejăm patrimoniile vîrstnicilor 
de ieri în detrimentul tinerilor de azi, adică 
noi înşine. 

Profitul cel mai consistent îl faci gîn- 
dindu-te la valorizarea pe termen lung a 
propriilor economii. Numai asigurîndu-te la 
maximum împotriva tuturor pericolelor poţi 
acţiona în mod eficient. Numai acţionînd 
preventiv în numele tuturor poţi evita să 
suferi tu însuţi. Numai educîndu-i pe tineri 
poţi crea condiţiile necesare dezvoltării unei 
societăţi senine, libere şi înstărite, de pe 
urma căreia vei profita şi tu. Numai privind 
în depărtare poţi vedea la timp piatra din 
calea ta şi să o ocoleşti. Numai schiorii care 
se gîndesc la poarta următoare vor trece 
fără să cadă prin cea pe care o traversează. 
Numai jocheii care se gîndesc la gardul 
următor vor sări cu bine peste gardul de 
dinaintea lor. Numai finanţatorii care ştiu 
să investească în întreprinderile aflate la 
început de drum fac adevărate averi. Numai 
părinţii care se ocupă de viitorul copiilor lor 
reuşesc ei înşişi. Numai cetăţenii care vor 
să se gîndească la interesele generaţiilor 
următoare votează în conformitate cu pro¬ 
priul interes. 

Luciditate. Combativitate. Pozitivism. Pe 
aceste trei principii trebuie să se întemeieze 
acţiunea. Ea trebuie să se descompună în 
şase etape: analiza riscurilor, găsirea unor 
aliaţi, acţiunea pozitivă, dezinvoltura, pre¬ 
gătirea pentru orice eventualitate, inclusiv 
pentru o confruntare; şi, ultim resort, dacă 
nimic altceva nu mai este posibil, şi dacă 
este posibil: plecarea. 

Şi aici, nu am putea continua decît cu 
generalităţi, care ar trebui precizate în 
fiecare caz particular. Deosebind punerea 
lor în practică de o persoană, o întreprin¬ 
dere, un stat sau lumea întreagă. 

Nu mă voi ocupa aici decît de reacţiile 
necesare în confruntarea cu cele opt crize 
evocate mai sus. Chiar dacă cele trei prin- 
cipii şi cele şase acţiuni ce decurg din ele 
oferă şi un excelent cadru pentru acţiunea 
împotriva unei boli, sau a unei despărţiri, 
sau a unei suferinţe de orice fel. 

Şase acţiuni pentru 
o protecţie personală 

A. 

In faţa celor opt crize posibile, nu trebuie 
să vă aşteptaţi la recomandări detaliate pri¬ 
vind plasamentele financiare. Există enorm 
de multe metode în acest sens. Am vorbit 

despre ele în alte cărţi (printre care Sur- 
vivre aux crises şi Peut-on prevoir l’avenir ?). 
Iar acestea constituie meseria a numeroşi 
oameni, care ştiu mult mai bine decît alţii 
nu doar să profite de circumstanţe şi să 
cîştige averi de pe urma unei scurte vari¬ 
aţii a cursului unei acţiuni sau obligaţiuni 
ori a unui titlu complex fabricat pornind de 
la pariuri asupra evoluţiei acestor valori, dar 
şi să îşi apere portofelul şi pe cel al altora 
de consecinţele unei crize financiare. 

Aici este vorba de ceva mult mai impor¬ 
tant: de protejarea anticipată împotriva 
eventualelor consecinţe ale uneia dintre cele 
opt crize profunde despre care a fost vorba 
mai sus. Nu doar de o criză financiară. Şi 
nu doar prin asigurări, chiar dacă este, 
desigur, esenţial să fie făcute cînd riscurile 
fac parte dintre cele ce pot fi asigurate. 

Orice acţiune concretă va trebui preci¬ 
zată în funcţie de ţară, de nivelul şi natura 
patrimoniului, de datorii, de venituri, de 
meserie, de situaţia familială, de competen¬ 
ţele fiecăruia. Este limpede că un miliardar 
califomian va trebui să facă mai puţine 
eforturi pentru a se pregăti să înfrunte cele 
opt crize decît un copil refugiat într-o tabără 
de refugiaţi din Sudan. Şi că nu te poţi 
proteja în acelaşi fel dacă eşti jurnalist la 
Nice, pensionar la Avignon, muncitor la Lille, 

inginer la Toulouse, editor la Paris, între¬ 
prinzător la Bondy, funcţionar la Clermont- 
Ferrand, medic la Havre, ţăran la Cusset, 
avocat la Lyon, pescar la Fort-de-France, 
profesor în La Răunion. 

Şi totuşi, toată lumea trebuie să respecte 
aceleaşi reguli şi să întreprindă următoa¬ 
rele şase acţiuni. 

1. Analiza riscurilor 

Prima dintre acţiunile individuale ce tre¬ 
buie întreprinse constă în a înţelege prin 
ce anume sîntem expuşi riscului de a fi 
atinşi individual de una sau alta dintre cele 
opt situaţii de criză şi a reflecta la condi¬ 
ţiile ce trebuie reunite pentru a-i supravie¬ 
ţui. în mod straniu, foarte puţini sînt cei 
care îşi impun aceste acţiuni, fie chiar şi 
numai o dată în viaţă: să evalueze prin ce 
anume o criză financiară sau economică, 
socială, politică, ideologică, tehnologică, geo¬ 
politică, ecologică ar pune în pericol un ele¬ 
ment din propria situaţie (veniturile, pensia, 
patrimoniul, locul de muncă, statutul, locu¬ 
inţa, cadrul de viaţă, libertatea de expresie, 
libertatea de mişcare, posibilitatea de reali¬ 
zare, propria fericire şi a celor apropiaţi). 

Pentru aceasta, vor trebui evaluate, la 
intervale regulate, consecinţele asupra 

ansamblului condiţiilor de viaţă ulterioare 
reducerii creşterii economice, creşterii şoma¬ 
jului, creşterii preţului materiilor prime sau 
al produselor agricole, creşterii impozitelor, 
creşterii ratei dobînzilor, evoluţiei cursuri¬ 
lor Bursei, progresului tehnic perturbator, 
închiderii frontierelor, exacerbării xenofo¬ 
biei, creşterii violenţei, evoluţiei fiscalităţii, 
instalării la putere a unui guvern xenofob, 
periclitării democraţiei, accelerării crizei 
climatice sau unei penurii ori a alteia. 

Consecinţele acestea pot fi, desigur, greu 
de evaluat şi vor fi extrem de variate în 
funcţie de poziţia ocupată în societate: o 
criză financiară nu va avea aceleaşi conse¬ 
cinţe asupra unui depunător sau a unui 
debitor, asupra unui acţionar sau a unui 
salariat. O criză economică nu-i va atinge 
în acelaşi mod pe un inginer şi pe un ţăran. 
O criză socială nu-i va atinge în mod uni¬ 
form pe un funcţionar şi pe un muncitor 
precar. O criză politică nu-i va atinge în 
acelaşi mod pe un militar de carieră şi pe 
un militant. O criză geopolitică nu va avea 
aceleaşi consecinţe indiferent de ţara în care 
trăieşti şi de probabilitatea de a fi antrenat 
personal într-un conflict armat. Tot astfel, 
consecinţele unei crize ecologice nu vor fi 
aceleaşi pentru toţi, indiferent de locul de 

baştină şi de mijloacele de care dispui; în 
orice caz, nu de la început. 

Trebuie aşadar să petreci mult timp, la 
intervale regulate, în a face astfel de ana¬ 
lize asupra propriei persoane şi a celor apro¬ 
piaţi. Este într-adevăr foarte important să 
procedezi astfel. îţi vei da astfel seama 
destul de repede care sînt propriile slăbi¬ 
ciuni, în confruntarea cu una sau alta dintre 
aceste ameninţări: dacă eşti foarte îndato¬ 
rat cu dobîndă variabilă, o criză financiară 
poate fi fatală. Dacă ai un loc de muncă 
foarte precar, o criză economică poate fi 
periculoasă. Dacă nu eşti acoperit de asi¬ 
gurări de şomaj, o criză socială poate fi 
foarte gravă. Dacă patrimoniul, în caz de 
criză politică, nu este decît unul imobiliar, 
o plecare va fi dificilă. Dacă nu dispui de 
competenţe suficiente, o criză tehnologică 
poate fi foarte supărătoare. Dacă locuieşti 
în preajma unui baraj, o creştere a nivelu¬ 
lui apei poate fi fatală. 

2. Acţiunea pozitivă: protejarea 
drepturilor generaţiilor următoare 

In faţa acestor riscuri, odată ce au fost 
evaluate, trebuie acţionat cît mai rapid; 
în interesul generaţiilor viitoare, ceea ce 
reprezintă, cum am văzut, cea mai bună 
cale de a acţiona în propriul interes. 

în faţa pericolului crizei financiare, tre¬ 
buie început cu protejarea propriului patri¬ 
moniu, dacă dispunem de unul, împotriva 
riscurilor de prăbuşire a valorii sale: cel ce 
deţine o locuinţă să se gîndească că valoa¬ 
rea ei nu este stabilită decît în momentul 
vînzării ei şi, prin urmare, să aleagă tot¬ 
deauna momentul în funcţie de această 
eventualitate; cel ce deţine economii finan¬ 
ciare să nu aibă încredere în gestionari 
excesiv de speculativi, ci să se gîndească la 
ce ar dori să revină generaţiilor viitoare. 
Nimic? Mult? Puţin? în orice caz, nu prea 
multe datorii, nici fiscale, nici bancare (sînt 
mulţi cei ce procedează astfel). Numai acţio- 
nînd în acest fel va fi protejat propriul 
patrimoniu pentru o durată de viaţă care 
ar putea fi mult mai lungă decît se esti¬ 
mează: cei care nu se gîndesc decît la 
interesul lor imediat se trezesc adesea în 
lipsuri dacă viaţa lor ajunge să fie mai 
lungă decît s-ar fi aşteptat. în cazul unui 
debitor, ar trebui să nu contracteze datorii 
cu rată variabilă, pentru a nu fi prins în 
capcana unei creşteri a ratelor dobînzilor. 

în faţa riscului unei crize economice, este 
esenţială pregătirea pentru meserii noi şi 
favorizarea la maximum a educaţiei gene¬ 
raţiilor următoare. în faţa riscului unei crize 

sociale, este necesară o pregătire pentru 
a putea schimba locul de muncă. în faţa 
riscurilor tehnologice, este necesară o pre¬ 
gătire pentru o nouă meserie. în faţa ris¬ 
cului unei crize ecologice, nu trebuie locuit 
într-o zonă inundabilă sau în preajma unei 
păduri deosebit de vulnerabile la incendiu. 

în sfîrşit, va trebui consacrată o sumă 
semnificativă pentru asigurări, pentru pro¬ 
pria persoană şi pentru cei apropiaţi. în 
special, pentru a acoperi riscurile economice 
şi sociale. 

3. Găsirea unor aliaţi 

Va fi mai uşor de răspuns acestor ameninţări 
dacă vom fi ştiut să construim, în vremuri 
senine, alianţe şi prietenii. Este prin urmare 
esenţial să nu ne închidem, să nu credem 
că izolîndu-ne ne vom descurca la nevoie. 
Să nu credem că ceilalţi ne sînt neapărat 
duşmani şi că o vom scoate mai bine la 
capăt luîndu-le ce au sau împiedicîndu-i să 
reuşească. Dimpotrivă, răspunsul se află în 
crearea unor reţele cu persoanele care reu¬ 
şesc. Şi, în special, reţele construite mult 
înainte de momentele dificile. De aici şi 
importanţa analizei riscurilor în amonte 
faţă de acţiune. 

Şi, pentru aceasta, trebuie să cerce¬ 
tăm, în fiecare situaţie, pentru fiecare criză 

potenţială, de ce anume aliaţi putem dis¬ 
pune. Aliaţii pot fi familiali, amicali, pro¬ 
fesionali, financiari, asociativi, sindicali, 
politici; ei pot ajuta la protejarea unor 
economii, a unui loc de muncă, a unei pen¬ 
sii. Şi, mai mult, a unor libertăţi sau a unui 
mediu înconjurător. înscrierea într-o acţiune 
colectivă este atunci esenţială. Chiar şi în 
cazul celor care s-ar considera sceptici 
faţă de orice altruism, este foarte impor¬ 
tant, la modul egoist, să se alăture unui 
partid, unui sindicat, unuia sau mai multor 
ONG-uri. Experienţa dovedeşte de altmin¬ 
teri că, adesea, vechii duşmani devin, în 
caz de criză, cei mai buni aliaţi şi că trebuie 
făcut totul pentru alierea cu cei care ar 
putea deveni viitori duşmani. 

4. Răsturnarea situaţiei 

Dacă circumstanţele se agravează, va trebui 
căutat un răspuns complet nou: lichidarea 
portofoliului, vînzarea apartamentului, schim¬ 
barea meseriei sau a modului de viaţă, 
eliminarea constrîngerilor, o transformare 
individuală profundă. Unii aşa procedează, 
părăsesc o existenţă care nu le mai convine 
pentru a trăi o alta. Uneori în acelaşi loc, 
alteori în cu totul altă parte. Adesea pentru 
că se gîndesc la interesul copiilor lor, cărora 
nu le oferă cea mai bună viaţă cu putinţă. 


Adesea o criză personală sau una din cele 
opt crize colective funcţionează ca un declan¬ 
şator al acestei necesităţi. Este ceea ce 
am numit altundeva „Evenimentul” care te 
împinge să „devii tu însuţi”. 

Pentru aceasta, trebuie mai întîi făcute 
exerciţii de simulare a acestor schimbări. 
Apoi urmează punerea lor în practică. La 
toate nivelurile propriei vieţi. 

5. Dansul de lîngă uşă 

Dacă, în ciuda tuturor acestor gesturi, nimic 
nu garantează că dezastrul ar putea fi evi¬ 
tat, trebuie să plecăm? Nu încă... Trebuie 
oare să renunţăm la viaţă, la a profita de 
lume, de creşterea cursurilor de la Bursă, de 
plăcerile naturii? Fără îndoială, nu imediat. 

O metaforă ne poate ajuta să înţelegem: 
planeta seamănă cu o sală de bal, cu dansa¬ 
tori şi dansatoare încîntătoare, cu un bufet 
minunat, cu draperii şi nişte candelabre ce 
ameninţă permanent să le dea foc. Şi cu o 
singură ieşire. Ce e de făcut? Să te repezi 
afară? La urma urmelor, de ce să nu mai 
profiţi puţin de petrecere, atît cît se mai 
poate? Aşa că, măcar un timp, dansezi lîngă 
uşă. Şi, dacă nu am reuşit să îndepărtăm 
candelabrele de lîngă draperii şi să deschi¬ 
dem o altă uşă, pentru noi şi pentru ceilalţi, 

măcar să profităm de bal, pregătindu-ne să 
plecăm dacă situaţia ar deveni de nesuportat. 

Dacă continuăm metafora, trebuie să ne 
apropiem şi de uşă: dacă crizele precedente 
iau o întorsătură proastă, dacă vedem cum 
norii se îngrămădesc şi dacă criza se limi¬ 
tează la un teritoriu anume (de exemplu, o 
criză economică, politică sau ecologică cir¬ 
cumscrisă), trebuie, înainte să fie prea tîrziu, 
să ne pregătim să părăsim locul dramei ce 
va urma. Şi, pentru aceasta, să ne desprin¬ 
dem de orice patrimoniu imobiliar şi de orice 
plasament ce nu poate fi lichidat cu uşu¬ 
rinţă, precum investiţiile în întreprinderi 
necotate; şi să împrumutăm cît mai mult 
posibil. în sfîrşit şi în special, să alegem 
cum să plecăm, unde să plecăm, cînd să 
plecăm şi cum să trăim în noua reşedinţă. 

Nu trebuie să plecăm totuşi imediat: la 
urma urmelor, poate că o criză nu va veni 
niciodată - sau va veni foarte tîrziu - şi 
mai putem încă continua traiul acolo unde 
ne aflăm, fără să ne lăsăm prinşi în capcana 
unei situaţii care să devină fără speranţă. 

6. Plecarea 

Uneori, odată ce s-au epuizat toate celelalte 
soluţii, nu mai rămîne nici o alta pentru noi 
înşine şi pentru cei apropiaţi decît plecarea, 

exilul, mutarea într-un sat învecinat sau 
pe un alt continent. 

Eu am trecut printr-o astfel de situaţie: 
dacă părinţii mei nu ar fi părăsit foarte 
curînd ţinutul natal, pe care o revoluţie şi 
un război civil începeau să-l pustiască, des¬ 
tinul meu ar fi fost cu totul altul. Şi le sînt 
neţărmurit de recunoscător pentru că au 
avut viziunea ameninţării, îndrăzneala de 
a voi să îi scape şi spiritul practic de a fi 
procedat în acest sens mult înainte de a fi 
prea tîrziu şi în cele mai bune condiţii cu 
putinţă. Plecarea nu are de altfel nici un sens 
decît dacă este o acţiune pozitivă: părinţii 
mei au hotărît să părăsească pămîntul stră¬ 
moşilor lor gîndindu-se la copiii lor. Deşi 
mulţi le spuneau că el va rămîne pentru 
noi un fel de paradis terestru. 

în circumstanţe analoage, aşa va trebui 
procedat: într-o situaţie confuză, cînd nu 
mai este nimic de aşteptat, pentru sine însuşi 
şi pentru cei apropiaţi, de la un anumit 
teritoriu, cînd să te lupţi la faţa locului este 
zadarnic, plecarea este singura, ultima solu¬ 
ţie. 

Fuga este o tentaţie naturală. Milioane 
de persoane procedează astfel anual. Adesea 
din motive nepotrivite. Nu mă refer aici 
la o fugă de responsabilitate, ci, dimpotrivă, 
la a pleca pentru a fi responsabil. 



170 


Cum să ne apărăm de crizele următoare 


Răspunsul: trei principii, şase acţiuni 


171 


Dacă te afli într-un loc infernal, deosebit 
de ameninţat de anumite aspecte ale unei 
crize (de exemplu, dacă trăieşti într-o dic- j 
tatură, sau într-o situaţie de foamete, sau j 
într-o ţară unde este cu neputinţă să speri j 
că lucrurile se vor schimba, să faci studii, :| 
sau unde apa va începe să lipsească, unde 
nu există acces la educaţie, sau faci parte 
dintr-o minoritate ameninţată), atunci ple- 
carea constituie o formă de apărare legitimă, j 
recomandabilă în cel mai înalt grad. Chiar ;j 
şi cu riscul propriei vieţi. Pentru a o salva j 

pe cea a copiilor tăi. Şi, bineînţeles, în acest j 

caz, trebuie să găseşti locul unde să pleci j 
şi, odată ajuns acolo, să te comporţi ca un 
musafir respectuos faţă de cei ce vor să te 
primească. | 

Totuşi, plecarea nu este o soluţie univer- J 
sală: majoritatea provocărilor despre care ' 
a fost vorba aici sînt mondiale, nu poţi fugi 
de încălzirea climatică, nici din calea unui 
război cu adevărat planetar. Nici chiar cei 
mai bogaţi nu se vor putea pune la adăpost. 

Iar fantasma unor nababi de astăzi, care 
visează să trăiască pe Marte, este semnifi¬ 
cativă pentru conştientizarea acestor riscuri 
şi pentru voinţa de a-i lăsa pe ceilalţi în | 
voia sorţii. 


Poate că, într-o bună zi, dacă continuăm 
tot aşa, planeta va deveni un asemenea iad, 
încît va fi rezonabil să încercăm a o părăsi; 
pînă atunci însă, Pămîntul este paradisul, 
iadul şi închisoarea noastră. Depinde de noi 
să facem din el un spaţiu al libertăţii gene¬ 
raţiilor viitoare, pentru propria noastră bună¬ 
stare. Depinde de noi să acţionăm astfel 
încît fuga să nu devină necesară şi, în 
acelaşi timp, imposibilă şi să acţionăm la 
nivel individual şi colectiv, înainte de a ne 
trezi într-o închisoare în flăcări. 

Dacă ar fi să reiau metafora sălii de bal, 
nu trebuie să ne mulţumim cu protecţia 
personală; mai trebuie şi să-i alertăm pe 
toţi ceilalţi, cu grija de a nu produce panică. 
Să îndepărtăm candelabrele de lîngă dra¬ 
perii, să construim o ieşire de urgenţă. 

Şase acţiuni de prevenţie colectivă 
într-o întreprindere 

Aceleaşi principii de acţiune sînt aplicabile 
atît unei întreprinderi, cît şi celor care o 
conduc. Chiar dacă nu poţi să propui aceeaşi 
strategie de apărare unui IMM din Bretania, 
unui startup de la Aix-en-Provence sau filia¬ 
lei franceze a unei multinaţionale americane, 

cele şase acţiuni evocate mai sus trebuie 
să le orienteze strategia. 

1. Analiza riscurilor 

A 

In primul rînd, trebuie înţelese eventualele 
consecinţe ale tuturor formelor de criză posi¬ 
bile asupra cifrei de afaceri, rentabilităţii şi 
trezoreriei întreprinderii: scăderea cererii, 
închiderea frontierelor, taxe vamale mai 
mari, creşterea costului materiilor prime, 
creşterea costului creditului, reducerea de 
către bănci a liniilor lor de credit, retrage¬ 
rea investitorilor spre fondurile proprii, 
fiscalitate insuportabilă, inovaţie majoră 
la un concurent, fuga cadrelor superioare, 
incendiu, conflict, modificarea climei. 

Prea puţine întreprinderi fac acest gen 
de exerciţiu, de altminteri vital. Doar băn¬ 
cile, sub presiunea autorităţilor de regle¬ 
mentare, îl fac în mod regulat. 

Pentru a proceda în acest sens, trebuie 
reluate scenariile din capitolul precedent 
pentru a vedea cum ar reacţiona întreprin¬ 
derea la fiecare dintre ele. Atunci, în loc să 
se mulţumească cu alcătuirea unor bugete 
optimiste, pe un an sau pe cinci ani, desti¬ 
nate bancherilor sau investitorilor, se cuvine 
ca întreprinderile să elaboreze şi altfel de 
bugete, care să integreze o măsurătoare cuan¬ 
tificată a respectivelor riscuri: Care ar putea 
fi creşterea costului materiilor prime? Care ar 

putea fi creşterile preţurilor subcontractan- 
ţilor? Cît de mare ar putea fi scăderea 
cererii? Care ar putea fi disconfortul cola¬ 
boratorilor? Ce fel de daune ecologice? Ce 
fel de inovaţii ale concurenţilor? Care ar fi 
riscurile unor conflicte sociale? Ce colabo- 
ratori-cheie ar putea pleca? 

Se vor putea descoperi astfel punctele 
nevralgice şi sectoarele unde întreprinderea 
trebuie întărită. 

Iar întreprinderea nu trebuie să se mulţu¬ 
mească cu măsurarea consecinţelor asupra 
profitului sau dividendelor acţionarilor săi. 
Ea trebuie şi să înţeleagă impactul asupra 
colaboratorilor, clienţilor, mediului înconju¬ 
rător. 

2. Acţiunea pozitivă: protejarea propriilor 
achiziţii şi celor ale generaţiilor următoare 

Odată ce riscurile au fost analizate, între¬ 
prinderea trebuie să-şi protejeze existenţa 
pe termen lung, iar pentru aceasta, să îşi 
definească noi investiţii, să decidă întărirea 
acoperirii prin asigurări, a nivelului de pregă¬ 
tire al colaboratorilor, a protecţiei mediului 
înconjurător, a dezvoltării inovaţiilor pentru 
a păstra propriile achiziţii şi pe cele ale gene¬ 
raţiilor următoare. Numai dacă se gîndeşte 
la cel puţin următorii zece ani, o întreprindere 
va putea supravieţui săptămîna viitoare. în 

general, dacă acţionează astfel, ea se trans¬ 
formă radical, sau măcar se pregăteşte în 
acest sens. 

3. Găsirea aliaţilor 

întreprinderea mai trebuie să îşi caute aliaţi; 
adică să-i securizeze pe furnizori, finanţa¬ 
tori, subcontractanţi, clienţi, cadre, ingineri, 
salariaţi. Nu este simplu: datorită divi¬ 
ziunii muncii, unele întreprinderi au peste 
100.000 de furnizori direcţi şi indirecţi, 
întreprinderea trebuie să construiască în 
permanenţă şi să menţină o reţea de ali¬ 
anţe, să nu se izoleze niciodată, să rămînă 
deschisă şi loială faţă de celelalte întreprin¬ 
deri, să pîndească schimbările şi ideile noi. 
Şi în acest caz, vechii duşmani devin adesea 
cei mai buni aliaţi şi trebuie făcut totul 
pentru o alianţă cu cei ce ar putea fi viitori 
duşmani. întreprinderea trebuie să creeze 
un climat de loialitate pentru toţi cei de 
care are nevoie pentru a supravieţui, fur¬ 
nizori şi clienţi. 

Chiar dacă nu este necesar ca aceste 
reţele să fie activate încontinuu, ele trebuie 
însă întreţinute: nu vor putea fi construite 
în ultima clipă. 

4. Răsturnarea situaţiei 

Dacă crizele se extind şi persistă şi dacă 
inima întreprinderii este atinsă de o inovaţie 

devastatoare, de o pierdere de pieţe sau de 
furnizori, de fiscalitate sau de o nouă regle¬ 
mentare, ea trebuie să poată hotărî o schim¬ 
bare totală a profilului, pieţei, clientelei, 
surselor de aprovizionare, producţiei. 

De exemplu, o firmă care produce ţigări 
sau băuturi gazoase trebuie să aibă în vedere 
că acestea vor fi în curînd interzise şi să 
nu se mulţumească doar cu presiuni pentru 
a amîna inevitabilul. O întreprindere puternic 
afectată de digital, precum sectorul hotelier, 
trebuie să acţioneze de urgenţă, oferind alte 
servicii celor care călătoresc, sau să facă cu 
totul altceva. O întreprindere de automobile 
trebuie nu doar să se orienteze cît mai curînd 
către vehiculele autonome şi electrice, dar 
şi să se gîndească la pieţe radical diferite, 
precum purificarea aerului, utilizîndu-şi în 
acest sens tehnologiile. 

Majoritatea întreprinderilor care există 
de mai bine de douăzeci de ani au procedat 
în acest sens măcar o dată în existenţa lor. 
Iar ele acţionează astfel pentru că se gîn- 
desc fără încetare la pericolele viitorului. 
Unele acţionează în permanenţă, prin schim¬ 
bări homeopatice, care le determină, în 
virtutea apariţiei constante de noi produse, 
să se transforme încontinuu. Altele îşi schimbă 
brusc specificul, trecînd într-un interval de 
cîteva luni de la producţia de conţinători 

la cea de conţinuturi, de la siderurgie la 
turism, de la fizic la digital. 

5. A fi cît mai nomad cu putinţă 

Cînd o întreprindere este prea legată de un 
loc anume (un restaurant, un magazin, un 
hotel), el însuşi deosebit de ameninţat de o 
criză specifică, financiară, economică, soci¬ 
ală, politică, ecologică, atunci ea trebuie să 
se pregătească pentru o mutare. 

De exemplu, o firmă instalată într-un 
loc insalubru, sau într-un context urban 
aflat în declin, sau în preajma unei uzine 
poluante, ori pentru că fiscalitatea ame¬ 
ninţă să devină spoliatoare, sau pentru că 
securitatea personalului nu mai este asigu¬ 
rată, sau din orice alt motiv, trebuie să se 
pregătească să plece. Pentru aceasta, ea nu 
trebuie să fie decît locatară în spaţiile sale, 
să nu aibă legături prea puternice cu un 
loc anume şi să verifice disponibilitatea 
principalilor colaboratorilor faţă de o ple¬ 
care. 

Uneori, situaţia este mai dificilă cînd 
identitatea întreprinderii este legată de un 
loc anume. De exemplu, în cazul unei între¬ 
prinderi viticole sau turistice. Pregătirea 
plecării se poate dovedi mai dificilă într-un 
astfel de caz, chiar dacă rămîne necesară. 


Răspunsul: trei principii, şase acţiuni 177 

6. Plecarea 

în sfîrşit, dacă crizele devin inevitabile şi 
atunci cînd sînt legate de un loc anume, 
întreprinderea trebuie să se hotărască să 
plece. Atîtea întreprinderi au murit pentru 
că un întemeietor nu s-a gîndit la ce ar 
putea lăsa generaţiilor următoare şi a prefe¬ 
rat să moară la faţa locului mai curînd decît 
să plece la timp. 

Unii au reuşit să părăsească totul la 
timp şi să îşi reconstituie activele în altă 
parte. în acest caz, cele cinci etape prece¬ 
dente capătă întregul lor sens: dacă au fost 
parcurse cu seriozitate, atunci pregătirea 
pentru o plecare lipsită de traumatisme a 
reuşit şi altundeva există aliaţi preţioşi. 

Prevenţia colectivă pentru o ţară 

în faţa acestor posibile crize, aplicarea 
aceloraşi principii de către o ţară implică 
definirea unui program foarte diferit de cele 
elaborate de majoritatea partidelor politice 
şi de cele dezbătute în campaniile electorale. 
De aceea, cartea de faţă conduce la schiţa¬ 
rea unui nou mod de a face politică. 

Mai întîi, este important să se facă o 
analiză clară a ceea ce s-ar petrece în ţară 

dacă una din aceste crize s-ar propaga. Ceea 
ce nici un partid şi nici un guvern nu fac, 
în nici o ţară din lume. Aceasta ar permite 
reperarea punctelor slabe şi elaborarea unui 
program pentru a le corecta. 

Pentru aceasta, trebuie să se recurgă la 
alte instrumente de măsură. Astăzi, ceea 
ce distruge patrimoniul pentru a crea fluxuri 
măreşte PIB-ul, în timp ce ceea ce amelio¬ 
rează patrimoniul diminuînd fluxurile reduce 
PIB-ul. 

„Indicele de pozitivitate” al ţărilor, aşa 
cum este calculat şi prezentat în anexa de 
la finele cărţii noastre, dezvăluie slăbiciu¬ 
nile fiecărei ţări în principalele domenii care 
pot fi atinse de una dintre cele opt crize. 
El indică în ce măsură sînt pregătite ţările. 
De exemplu, dacă infrastructurile nu sînt 
rezistente, programul trebuie să urmărească 
o cît mai bună întreţinere a lor. Dacă demo¬ 
grafia nu este echilibrată, este necesară o 
politică familială adecvată. Dacă democra¬ 
ţia nu este transparentă, trebuie acţionat 
asupra ansamblului parametrilor care o pot 
consolida. Dacă sursele de energie sînt în 
cea mai mare parte axate pe dîoxidul de 
carbon, atunci trebuie făcut totul pentru a 
le elimina. 

în special din cauza datoriilor sale, a struc¬ 
turii sale industriale, a slăbiciunii sistemului 

său de educaţie, Franţa este prost clasată 
din punctul de vedere al acestui indice şi 
se află într-o poziţie nemulţumitoare pentru 
a rezista crizelor financiare, economice şi 
sociale. Ea pare a fi într-o poziţie mai bună 
pentru a rezista celorlalte crize. Ea poate 
lua exemplu, în multe privinţe, de la ţările 
scandinave, mult mai avansate cînd e vorba 
să ia în calcul interesul generaţiilor viitoare 
şi care au iniţiat de multă vreme virajul 
necesar ieşirii din capitalism, pentru a se 
îndrepta spre o economie pozitivă. 

Apoi trebuie formulat un program şi 
acţionat în funcţie de interesul generaţiilor 
viitoare. Iar în această direcţie nu ducem 
lipsă de propuneri. în cazul Franţei, trebuie 
acordată prioritate educaţiei, în special celei 
a păturilor defavorizate. Trebuie asigurată 
gratuitatea bunurilor esenţiale. Trebuie făcut 
totul ca fiecare să poată avea acces la 
diversele forme ale puterii; trebuie susţi¬ 
nută demografia, pentru a putea finanţa 
pensiile; trebuie întărite peste tot asigură¬ 
rile, declarate obligatorii, interzicîndu-se 
exonerarea unora; trebuie redusă datoria 
publică, trebuie, în orice caz, luată decizia 
ca ratele să fie fixe atît timp cît sînt mici; 
şi ea trebuie să fie folosită mai ales pentru 
finanţarea infrastructurilor; trebuie să i se 
ofere fiecăruia posibilitatea de a-şi dezvolta 

competenţele şi capacitatea de inserţie 
de-a lungul întregii sale vieţi profesionale; 
trebuie regîndite locuinţele astfel încît să 
devină economice din punct de vedere ener¬ 
getic; trebuie dezvoltate masiv transporturile 
în comun; trebuie să ne îndreptăm cît mai 
rapid spre o agricultură bio şi o reducere 
masivă a consumului de came; trebuie pro¬ 
tejate pădurile şi resursele de apă; trebuie 
redusă masiv dependenţa de energia fosilă 
şi irosirea materiilor prime; trebuie orga¬ 
nizată capturarea şi stocarea emisiilor de 
C0 2 în timpul combustiei materiilor fosile; 
trebuie încurajată reciclarea bunurilor de 
consum, în special a celor ale căror compo¬ 
nente implică intervenţia pămînturilor rare. 
Şi multe alte acţiuni. 

Găsirea aliaţilor 

Şi în această direcţie, identificarea riscuri¬ 
lor duce la o bună delimitare a modurilor 
de a ne proteja. 

A 

In cazul Franţei, principalii aliaţi se află 
în Europa, unde se aflau cei mai vechi 
duşmani ai ei, şi în Africa, unde s-ar putea 
afla cele mai teribile ameninţări în viitor. 

Europa este în mod deosebit ameninţată 
de competiţia geopolitică mondială. în caz 
de criză, Statele Unite şi China vor veni să 
jefuiască întreprinderile, talentele şi resursele 


Răspunsul: trei principii , şase acţiuni 181 

Europei, care nu va avea, pentru moment, 
mijloacele de a rezista în faţa ameninţări¬ 
lor viitorului: următoarea criză financiară 
va mătura băncile; următoarea criză eco¬ 
nomică va mătura cele mai performante 
întreprinderi ale sale; următoarea criză 
socială va mătura actualele instituţii; urmă¬ 
toarea criză geopolitică va mătura suvera¬ 
nitatea ei. Pentru a putea rezista la toate 
acestea, este în interesul Franţei să facă 
tot ce se poate pentru a întări legăturile cu 
vecinii săi europeni şi pentru a înfiinţa 
instituţiile necesare, economice, politice şi 
militare, în folosul unui proiect ce ar face 
din Europa avangarda revoluţiei pozitive, 
revoluţie care să slujească generaţiile vii¬ 
toare şi să protejeze identitatea sa. 

Pentru Franţa, Africa este al doilea parte¬ 
ner major în confruntarea cu toate aceste 
crize. 

De acolo ar putea veni majoritatea crize¬ 
lor următoare: în Africa s-ar putea declanşa 
uriaşe mişcări migratorii şi o criză ecologică 
majoră; mişcări teroriste, fundamentaliste 
sau comunitariste ar putea pomi spre Medi- 
terana şi spre Franţa. 

Tot acolo se află majoritatea pămînturi¬ 
lor rare vitale pentru industria franceză. Şi 
tot acolo se află principalele şanse de dez¬ 
voltare: spaţiul francofon ar putea furniza 

bazele unei industrii a digitalului de talie 
mondială; clasa de mijloc africană ar putea 
furniza formidabile potenţialităţi de piaţă 
pentru întreprinderile franceze. 

Innodarea, cît mai curînd, a unor legă¬ 
turi solide, pe termen lung, dezinteresate 
cu aceste ţări constituie cheia bunăstării 
franceze de mîine; ar fi un exemplu deosebit 
de grăitor în favoarea altruismului indivi¬ 
dual. 

A fi flexibil şi mobil 

într-o lume unde totul se schimbă cu mare 
viteză, în special în materie de tehnologie, 
este fundamentală, pentru protejarea de 
crizele următoare, privilegierea unei econo¬ 
mii a mişcării mai degrabă decît a rentei. 
Din acest punct de vedere, Franţa are multe 
de făcut. Ea trebuie să înceteze să mai 
întoarcă spatele imensei sale faţade mari¬ 
time şi să-i utilizeze toate potenţialităţii. 
Trebuie să-şi dezvolte porturile şi folosirea 
fluviilor. Trebuie să încurajeze cultura de¬ 
plasării pînă la - şi inclusiv - în artă şi 
urbanism, educaţie şi prevenţie medicală: 
deplasarea trebuie să devină o plăcere, şi 
nu o constrîngere. 

Ultimele două căi sînt inoperante: o ţară 
nu poate pleca. Nu se poate muta; invers, 

ea trebuie să vegheze ca locuitorii săi să 
nu fugă şi, dimpotrivă, să atragă talentele. 


Prevenţia colectivă la nivel mondial 

Umamtatea este ameninţată, cum am văzut, 
de aceste diverse crize, în chiar existenţa ei 

Ea nu se poate totuşi muta, dar poate 
încă scăpa de tragedia ce se anunţă, cu 
condiţia de a conştientiza riscurile enunţate 
aici şi de a acţiona cît mai rapid cu putinţă, 
în interesul generaţiilor următoare. 

Pentru a evita cu adevărat crizele, trebuie 
schimbat modelul de dezvoltare, de alimen¬ 
taţie şi de producţie, prin adoptarea unei 
atitudini pozitive. Ceea ce poate avea loc 
doar la nivel planetar. îmbunătăţirea nive¬ 
lului de trai nu ar mai implica distrugerea 
naturii, nici chiar consumul iraţional de 
materii prime. 

în acest scop, sînt necesare multe decizii 
şi ele sînt posibile fără ca aceasta să implice 
iluzoria instalare a unui guvern planetar. 

Deciziile acestea presupun acţiunea neo¬ 
bosită a fiecăruia dintre noi, în calitatea 
noastră de cetăţeni ai lumii. Fără să aştep¬ 
tăm ca alţii să acţioneze în locul nostru. 
Nimic nu este mai rău, am mai spus-o, decît 

să aştepţi de la alţii rezolvarea propriilor 
probleme. 

Printre aceste acţiuni, unele pot fi între¬ 
prinse de fiecare dintre noi, chiar dacă nu 
vor avea un impact decît dacă cei care 
acţionează sînt foarte numeroşi. 

Altele ar presupune, pentru a avea un 
efect, un consens din partea principalilor 
conducători ai întreprinderilor şi ţărilor. 

Printre cele dintîi: să nu mai folosim 
materiale plastice, să consumăm cît mai 
puţin zahăr, sare şi peşte; şi deloc came. 

Să privilegiem cumpărarea unor bunuri 
foarte durabile şi reciclabile. Să ne pregă¬ 
tim să trăim frugal şi să ne simţim astfel 
împliniţi. i 

Printre celelalte: să fie elaborate stan- j 
darde bancare şi extrabancare pentru a fi 
stăpînite giganticele fluxuri financiare care 
circulă pe planetă şi ameninţă să o desta- j 
bilizeze; să fie impus peste tot un preţ al j 
dioxidului de carbon de cel puţin 40 de euro 1 
tona; să fie interzis progresiv, la nivelul 
întregii planete, consumul de came şi să j 
se reducă progresiv şeptelul de bovine şi 
ovine; să fie creată şi finanţată, dacă este 
posibil peste tot, o asigurare de pensie şi o 
acoperire de sănătate universală; să se 
înlesnească accesul la cele mai bune metode 
de diagnoză medicală şi biologică; să se 

furnizeze tuturor un venit minim în schim¬ 
bul unei formări neîncetat aduse la zi; să 
se elaboreze şi să fie respectată o cartă etică 
pentru a pune inteligenţa artificială, nano- 
tehnologiile şi biotehnologiile în serviciul 
tuturor. în sfîrşit, şi poate în special, să fie 
privilegiată o utilizare necomercială a tim¬ 
pului prin educarea în spiritul creativităţii 
şi al altruismului. 

Ni s-ar putea părea că toate acestea sînt 
irealizabile. Nu este aşa. Dar ar putea 
deveni, peste douăzeci de ani, dacă nu se 
întreprinde nimic pînă atunci. Dacă acţio¬ 
năm, sînt convins că secolul următor poate 
fi uimitor prin pacea, fericirea şi seninăta¬ 
tea puse la îndemîna tuturor. 

Şi, mai ales, nu vă descurajaţi: începeţi 
deîndată să transpuneţi în practică princi¬ 
piile şi acţiunile evocate mai sus. Vorbiţi 
despre toate acestea cu cei din jurul vostru. 
Iar data următoare cînd veţi îndeplini un act 
oarecare, aşezaţi-1 în perspectivă şi între- 
baţi-vă dacă înrăutăţiţi lumea sau dacă, 
dimpotrivă, o amelioraţi. 

Şi mai ales: priviţi-vă copiii sau nepoţii 
şi întrebaţi-vă în ce an vor avea vîrsta pe 
care o aveţi astăzi. 2050? 2070? Mai tîrziu? 
Intrebaţi-vă dacă le puteţi lăsa, la acea 
dată, o lume înfiorătoare; dacă doriţi ca ei 

să vă blesteme, tot aşa cum aţi avea destule 
motive să blestemaţi generaţiile precedente 
pentru că au acceptat ca lumea să intre 
într-o astfel de derivă. 

Fiecare, desigur, poate pretinde că nu 
are nici o vină şi că nimic nu stă în puterea 
sa. Trebuie doar să se întrebe dacă a făcut 
tot ce ar fi putut să facă, dacă face tot ce 
poate să facă pentru ca aceste coşmaruri 
să nu devină realitate. Da, stă în puterea 
noastră. 

Nu pretind că am oferit aici răspunsul 
la toate aceste întrebări, nici o soluţie defi¬ 
nitivă la toate problemele acestea. Vreau 
doar să provoc o dezbatere privind provo¬ 
cările acestea imense. Pentru a găsi soluţii 
realiste şi pozitive. 

Pentru a hrăni dezbaterea aceasta, v-aş fi 
recunoscător dacă mi-aţi scrie (j@attali.com) 
şi dacă mi-aţi împărtăşi observaţiile şi ideile 
voastre. Poate că, împreună, am putea acţiona 
înspre mai binele lumii. 

„După mai bine de zece ani de la criza din 2007, nu s-a 
rezolvat nimic. Pretutindeni, soluţiile politice, econo¬ 
mice, tehnologice au întîrziat: mai mulţi bani, mai multe 
datorii, mai multe amînări, mai multe promisiuni... în 
speranţa că progresul tehnic, creşterea economică sau 
Providenţa vor rezolva totul... Problema nu este dacă 
va exista o altă criză, ci cînd va izbucni ea, ce anume 
o va declanşa şi cum se va desfăşura. Eu prezint dife¬ 
ritele scenarii probabile pe termen scurt şi urmările lor 
devastatoare la nivel planetar. Nu e momentul pentru 
pesimism, nici pentru resemnare, ci pentru acţiunea po¬ 
zitivă. Este şi scopul acestei cărţi, care îşi propune să 
ne ajute pe toţi să ne apărăm de crizele următoare şi 
chiar să luăm din ele ce e mai bun. Unii cred poate că 
aşa ceva este imposibil. Nu este. Ar putea fi peste două¬ 
zeci de ani, dacă nu facem nimic pînă atunci. Dacă ac¬ 
ţionăm, sînt convins că secolul viitor ar putea fi plin de 
pace, fericire şi linişte pentru toţi.” 

